
Onaj historik, koji se danas sutra bude dao na to, da 
napiše povjest o ustavnom preporodjaju prije austrijske, 
sada austro-ugarske monarkije, naći će dosta materijala 
zato i u našoj zemlji, jer je u toj znamenitoj političkoj 
borbi naroda monarkije i kraljevina Hrvatska dosta 
važnu ulogu igrala. | 

Nije bez razloga, da se suvremenici dogadjaja, pa 
još 1 ako su aktivni bili, nerado daju na takav posao, 
bar ne još ,za vruća traga“, da im se lako moguća 
pristranost u opisivanju i sudu ne predbaci. 

Bivši i ja za to vrieme naše ustavne borbe u Hr- 
vatskoj, ito od god. I861., preko 25 godina na političkom 
polju dosta aktivan, jer sam gotovo u svim važnijim 
momentima 1 dogodjajima udiela imao, ne namjeravam 
ovdje pisati čitavu i podrobnu povjest te naše političke 
borbe o cielom ustavnom preporodjaju naše zemlje, ne 
imajući zato ni prave spreme, a bogme ni potrebitoga 
za to strpljenja. Nu baš, jer sam ja bio u toj našoj više- 
godišnjoj borbi toli aktivan, da sam u važnim prilikama, 
a osobito kad se je o našem izmirenju 1 poravnanju sa 
Ugarskom radilo, prilično mnogo sudjelovao, namjeran 
sam ovdje samo popabirčiti neke važnije momente 

iz te naše borbe, koji će da razsvietle političko kolebanje 
Hrvatske i ono, što je kasnije nadošlo, naime, kako se 
je ta naša borba svršila. 

Već su ,Narodne Novine“ u brojevima 235 do 239 
od g. 1890. kritički prošle politički rad naših sabora od 
1861. do 1866., a naročito držanje naše ,narodno-libe- 
ralne“ (danas ,neodvisno-narodne“) stranke, koje poli- 
tiku ,N. N.“ radi ,nedosljednosti“ oštro osudjuju. 

Na to je Obzor“ u svojih petnaest članaka ,,Mate- 
matička politika“ (od 29. listopada do 22. studenoga 
1890.) obširno odgovorio, razsvietliv kod te prigode cielu 
radnju prošlih hrv. sabora od g. 1861. do 1867., kao i sve 
važnije u to vrieme zbile se dogadjaje u našoj monarkiji. 

U tim povjestnički ali ipak dosta polemički pisanim 
člancima trudi se pisac raztumačiti i opravdati političko, 
po ,N.N.“ nedosljedno držanje svoje ,narodno-liberalne“' 
stranke, 1 to: do vremena obavljene ,,krunitbe“ i ovom 
inauguriranoga ,,državnog dualizma“, t. j. do imenovanja 
baruna L. Raucha za ,,banske časti namjestnika“. 

Od tada nastade — kako pisac veli — ,Rauchova 
era, era nagodbe, koja iziskuje posebnu studiju“, u koju 
se štovani pisac dalje upustio nije. 

S toga ću ja ovdje samo u glavnim crtama pre- 
letiti sve od one značajne listopadske diplome 
pak do vremena stvorenoga državnog dualizma, 
jer od tada tek počinje za nas ono interesantno vrieme 
našega priugotavljanja za odlučno dogovaranje sa Ugar- | 
skom, koje nas je napokon dovelo do našega današnjega 


državnoga položaja naprama Ugarskoj. 

Imade u tome djelovanju i mome i mojih tada dru- 
gova više stvari, koje su našemu svietu stranom još 
sasvim nepoznate, a stranom ovdje i ondje po novi- 
nama u odlomcima raštrkane leže. 


S toga već opetovano sa više strana umo- 
ljen — ito mi je glavni povod, da sam pero u ruke 
uzeo, — iznosim ih ovdje jedno, što su u toj stvari : 
tada sudjelujući glavni faktori većim dielom već otišli 
na drugi sviet (što bi se u mojim godinama pak još 
kod danas vladajuće gospodje ,influence“ 1 meni lako 
dogoditi moglo), a drugo da i naš mladji naraštaj sazna, 
kako je ta važna stvar naše sa Ugarskom ugovorene 
»nagode“ od početka do kraja tekla, te da se po mo- 
gućnosti posluži u korist domovine našim iskustvom, 
osobito ako ga to bude kadro u buduće od učinjenih 
možda pogrešaka odvratiti i čemu boljem podučiti. 


U Zagrebu, mjeseca travnja 1892. 


ZavRović. 


Politički pabirci iz nedavne prošlosti Hrvatske, 
i kako je postala hrvatsko-ugarska nagoda. 


Kaa je poslie sveobćega pokreta i potresa od god. 1848. 
i njegovih posljedica u Austriji, koje za kazan koje za 
nagradu uvedeni absolutistički sustav, ne odgovarajući 
pravima ni tradicijama naroda monarkije, svoju nje- 
mačko-centralističku ulogu doigrao, te se početkom šes- 
desetih godina začelo raditi o preustrojstvu absolutističke 
Austrije na ustavnu a na osnovu znamenite listopadske 
diplome, svi narodi prostrane ove monarkije, sasvim 
naravnom težnjom, pregnuše za ostvarenjem što histo- 
rijskih što narodnih prava svojih. 

Kolo toga sveobćega političkoga pokreta naroda 
monarkije .zaigraše — kao uviek — Magjari u prvome 
redu, u kojih je — neda se poreći — pored njihove 
ugledne, bogate, skroz i skroz patriotične aristokracije i 
narodna i politička sviest najbudnija i najrazvijenija bila. 

Da se je pri izvadjanju načelno namjeravanoga 
ustavnoga, autonomnoga, odnosno federativnoga pre- 
ustrojstva monarkije držalo smisla 1 duha oktobarske 
diplome, koje plemenita i duhovita zamisao po sve 
narode i zemlje monarkije u istinu pravedna i zato spa- 
sonosna bijaše a i naravnom sklopu poliglotske ove mo- 
narkije najbolje odgovaraše, Austrija bi po svoj prilici 
bila poštedjena od onih spoljnih udaraca i kušnja, koje 
ju kasnije zadesiše, kao 1 od nutarnjih trzavica, kojim 
potonjim još ni danas posve kraja nema; njezini pak 
narodi daleko bi manje povoda imali današnjemu neza- 
dovoljstvu. 

I 


Ra No a 


Nu mnogo veći Niemac nego li Austrijanac Schmer- 
ling, želeći zamišljenim u glavi centralismom novo- 
ustavnoj monarkiji udariti što moguće jači njemačko- 
centralistički žig, svojim zlosretnim veljačkim pa- 
tentom izopači 1 osujeti načelnu zamisao listopadske 
diplome; time oduzme narodima svaku vjeru u iskrenost 
i pravičnost namjeravanoga autonomno -federativnoga 
državnoga preustrojstva monarkije 1 izazove svestrani 
odpor, koji je nakon višegodišnje unutarnje borbe 
Austriju doveo do — katastrofe iz vana 1 kapitulacije 
iz nutra! 

Da su uz ostale narodnosti naročito Hrvati 1 Srbi 
u tome odporu proti Schmerlingovom ustavu posredno 
sekundirali i tako radili u prilog Magjarima, bilo je 
sasvim naravno, jer Srbi za svoje krvave zasluge izgu- 
biše svoju ,srpsku vojvodinu“ a: Hrvati radeći — kano 
i Magjari — za uzpostavu svoga starodavnoga ustava, 
ne mogoše takodjer tako lako zaboraviti, kakova ih je 
za usluge od 1848 god. zapala nagrada od strane Austrije. 


Odpor dakle Hrvatske, koja se bez dovoljnih garan- 
cija za svoj budući državopravni položaj ne htjede u 
svoje vrieme odazvati pozivu Schmerlingovu u bečko 
» Carevinsko vieće“, bio je sasvim naravan i opravdan, oso- 
bito kad se u obzir uzme, da je na osnovu ,veljačkoga 
patenta“ Hrvatska osim ,središtu“ te zajednici sa 
Austrijom pridržanih ,zajedničkih posala“ gledesvega 
ostaloga bila upućena tek na dogovor i pogodbu 
sa Ugarskom! 

Kad je dakle Hrvatska glede bitnosti svoga budu- 
ćega državopravnoga položaja — a to će reći — 1 glede 
onoga, što je člankom 42:1861 uz cjelokupnost zemlje 
ujedno kao ,minimum“ svoje autonomije svakako sebi 
zadržati namjerila, na osnovu pomenutoga patenta bila 
upućena da se pogadja i izravna sa Ugarskom, kako 

bi ona — mudro postupajući — mogla 1 smjela prije 
toga dogovora i sporazuma sa Ugarskom išta ,cen- 
trumu“ ili ,zajednici sa Austrijom“ već unapried ustupiti ?! 

Ovaj odpor Hrvatske, da se je ona pored sve ta- 
dašnje presije ,odozgo“ ipak oglušila pozivu u ,care- 
ovinsko vieće“, išao je doduše vrlo u prilog Ugarskoj, 
koja je tada sličnu i to odlučnu državopravnu borbu za 
uzpostavu svoga ustava proti Austriji vodila, ali — 
Hrvatska nije mogla drugačije učiniti, niti se taj odporni 
korak njezin, u kom se samo njezina mudra i nuždna 
samoobrana ogleda, može smatrati kakovom političkom 
pogreškom od strane Hrvatske. U ostalom historija će 
kako o svemu, tako 1 o tome izreći svoj sud. 

Nije ovdje mjesto ni vrieme pisati čitavu povjest i 
cieli razvitak dogadjaja od listopadske diplome pak do 
austro-ugarske nagode, koji su nam još u svježoj pa- 
meti, samo ću o tome ovdje toliko uzgredno navesti, da 
je tadašnje cielo držanje Hrvatske prama njezinim tadanjim 
stranačkim odnošajima dosta neodlučno i — može se 
reći — nedosljedno bilo u toliko, da se ona nije mogla 
u tim okolnostima ni prama Beču ni _ prama Pešti 
odlučno držati jednoga dosljednoga političkoga pravca. 


Poliičke stranke su nam bile: ,narodno-samostalna“ 
(dvoranaška), ,liberalno-narodna“ (pozoraška ili Š.) i 
,ustavno-narodna“ (unionistička). | 

Sve tri ove stranke u našim saborima toga razdobja 
bile su prilično zastupane, ali nijedna ne razpolagaše 
absolutnom većinom. 

»Narodno-liberalna“ stranka obično davaše svojim 
pristupom prevagu sada jednoj sad drugoj od gornjih dviju 
političkih stranaka tako, da su se naše saborske adrese 
po našem stranačkom položaju u nečem prama Beču sad 
opet prama Pešti malo naklanjale, u koliko je k Beču 
naginjuća ,dvoranaška“ ili k Pešti naginjuća ,unionistička“ 

* 

stranka podporom i prnpe » iberalno-narodne“ po- 
bjedu održala. 


To naše stranačko šarenilo, koje nije dopuštalo našim 
hrvatskim saborima pomenutoga razdobja kojim odlučnim 
političkim pravcem poći, i koje je baš radi toga u našim 
stranačkim okolnostima ležećega balanciranja na koncu 
neuspjehom urodilo, opisano je već pobliže na 
drugom mjestu i spada na povjest te dobe. (Vidi u 
puvodu“ navedene članke ,Obzorove“.) 

S toga ja prelazim ovdje dalje potanje opisivanje 
te naše ,fuzionaške“ 1 ,razfuzionaške“ — šarene — sa- 
borske dobe, ali uzamši u obzir sve, što se je i kako se 
je u tom kratkom razdobju a naročito 1866. god. dogo- 
dilo, pogreška Hrvatske (njezine tadanje saborske 
većine) — tako bi se moglo reći — u tome leži, da: 
vidivši ona pravu zamisao oktobarske diplome osuje- 
ćenom.i da unutri i s polja sasvim _malaksala Austrija 
pred Ugarskom već svoje oružje polaže t. j. da se pri- 
znanjem zakona od 1848. god. ili tako zvanoga ,pravnoga 
kontinuiteta“ na krunisanje ugarskoga ujedno i hr- 
vatsko-slavonsko dalmatinskoga kralja na temelju pragma- 
tičke sankcije te na ,nagodbu“ sa Ugarskom u tome 
smislu i pravcu pripravlja, nije tada shvatila ,mig 
vremena“ iliti važnost toga. po preobražaj monarkije 
svakako odlučnoga momenta, koji je ne samo mogao, 
već i morao imati upliva i na budućnost Hr- 
vatske. Mislim ovdje na pomenutu godinu 1866., kad 
je poslie pada Schmerlingova .hrvatskomu saboru prvi 
put bila pružena prilika ,nagadjanju“ iliti pogodbi sa 
Ugarskom. | | 

Zna se — a to ovdje samo naglašujem — kako je 
tada predstojao te kako se svršio austro-pruski rat, kako 
je uslied toga nadošao Beust, da nutarnjoj razmirici 
Austrije sa Ugarskom po što po to učini kraj. 

= Ne ima dvojbe, da je naša ,nagoda“, koja se u to 
još kritično doba sa Ugarskom utanačiti imala, u to 
Prvo doba naprama tadašnjemu istina nešto povoljnijemu, 
ali još neutvrdjenom položaju Ugarske, pak 
zato i prema njezinomu tadanjem razpoloženju prema Hr- 
vatskoj, mogla po Hrvatsku relativno najbolje t.j. 
u najširjem smislu za rukom poći. Ali to naše prvo do- 
govaranje sa Ugarskom osta žalibože bez uspjeha. 


Da ovaj naš ,prvi dogovor“ sa Ugarskom nije uspjeo 
a niti uspjeti mogao, bila je poglavitim uzrokom ona 
kobna ,inštrukcija“ od Io. ožujka 1866., koju je naš 
tadašnji sabor t.j. njegova većina — ,liberalno-narodna“ 
stranka u savezu sa ,narodno-samostalnom“ iliti t. zv. 
»dvoranaškom“ strankom — našemu kraljevinskomu od- 
boru na put dala. | 

Kraljevski odpis od 27. veljače 1866. u odgovoru 
na našu saborsku adresu, želeći možda još posljednji put 
da pokuša umekšati Ugarsku kod predstojećega riešavanja 
državopravne razmirice, stavio je preko smisla 1 zahtjeva 
naše saborske adrese našemu saboru u izgled, da on, 
nakon 1 o toj cieloj stvari meritorno obavit se imajućega 
dogovora sa Ugarskom, ima to pitanje sa svoje strane 
neodvisno od ugarskoga sabora t.j. sa Ugarskom pari- 
tetno riešiti. | | 

U Beču se naravno mislilo, da će ta stvar spora- 
zuma sa upornom Ugarskom lakše poći za rukom, ako 
se borba podieli na hrvatski 1 ugarski sabor, da jedan 
i drugi to separatno rieši, te Hrvati možda pre- 
dobiju; nego ako se to iz ugarsko-hrvatskoga sabora 
zajednički učini. 

Stari manevar tradicionalne austrijske politike. 

Ovim kr. odpisom, koji u ostalom preko u našoj 
adresi naglašenoga pitanja o ,cielokupnosti trojedne kra- 
Levine“ kao i o spojenju krajine izvijajući prelazi, naša 

saborska većina t.j. ,dvoranaši“, koji u tom na- 
zrievaše mig iz Beča, u savezu sa ,liberalno-narodnom 
strankom“, koja je za ,paritetom“ sa Ugarskom težila, 
na tanak led navedena, donese na brzu ruku u tom smislu 
onaj ,naputak“ za svoj kraljevinski odbor, koji je 
»unionističku“ frakciju sabora na pasivitet u toj stvari 
pobudio (ova ne htjede ući u kraljevinski odbor) i — 
kako se je predvidjeti dalo — onaj poznati neuspjeh 
prvoga dogovora Hrvatske sa Ugarskom sobom povukao, 
jer naravno Ugarska utemeljujući svoje zahtjeve naprama 
Austriji na pragmatičkoj sankciji, nije mogla ni 
htjela pristati na to, da to pitanje medju njom i Austrijom 
od strane Hrvatske i Ugarske bude u regnikolarnoj depu- 
taciji it u kakovom inom organu već samo na saboru 
svih zemalja krune razpravljano i riešeno. 


S toga se ug. kralj. odbor u razpravu toga državo- 
pravnoga pitanja o ,zajedničkim poslovima“ naprama 
Austriji sa našim kralj. odborom ne htjede ni upustiti; 
nadalje ne htjede priznati, da je usljed dogodjaja od 1848. 
god. medju Ugarskom i Hrvatskom svaka sveza pravno 
prestala; onda nije htio priznati naše pravo na Medju- 
murje 1, da bi se kod krunisanja zajedničkoga nam kralja 
dvie inauguralne diplome separatno ugovarale, — kako 
je to sve naš kralj. odbor po svojoj saborskoj ,instrukciji“ 
tada zahtievao. 

Odbivši to sve ugarski kralj. odbor, očitovao se u 
ostalom pripravnim, pred svojim saborom zastupati i pod- 
upirati našu autonomiju, u čl. 42:1861. S. 4. sadržanu. 

» Unionistička stranka“ nije se tada dala birati u naš 
saborski kralj. odbor s razloga, što je uvidila apriori- 
stičku nemogućnost svakoga dogovora i sporazuma sa 
Ugarskom na temelju pomenutoga ,,naputka“, koji je još 
dalje išao nego i sama adresa onoga sabora, tražeći 
za riešenje austro-ugarskoga spora ,,poseban organ“, u 

kom bi Hrvatska ,,osebno i neposredno“ zastupana, bila, 
što je Ugarska — kao gore — odbila, smatrajući u tome 
svoj svim zemljam krune ,,skupni sabor“ jedino nadležnim. 

Pošto se na taj način naši dogovori sa Ugarskom 
razbiše, izdala je tada ,unionistička stranka“ Io. pro- 
.sinca 1866. sa podpisima ciele stranke providjeni obširno 
obrazloženi ,memorandum“ za opravdanje svoga držanja na: 
saboru, u kom se je u obrani sa ,liberalno-narodnom“ 
strankom zajedno prihvaćene saborske adrese od 
10. veljače 1866. iskreno i otvoreno na stanovište čl. 
42.:1861. postavila, želeći, da se tim izhodištem na- 
stavi ,neprekinuta nit“ dogovaranja sa Ugarskom u 
pogledu našega državopravnoga položaja naprama Ugar- 
skoj; jer ono prvo pitanje o pogodbi Ugarske sa Au- 
strijom udarilo je medjutim onim tokom, kako je to Ugarska 
tražila, naime, da se to ima na njezinom svim zemljam 
krune skupnom saboru obvezno za sve zemlje krune 
ugarske pravovaljano riešiti. 

Pozivom na ovaj tada proglašeni ,,memorandum“ 
unionističke stranke, koji je vjerno ogledalo našega tada- 
šnjeg saborisanja sve do ,,odgode“ istoga sabora, koja 
odgoda sabora je baš radi neuspjeha pomenutih dogovora 
»na vrieme neizvjestno“ uzsljedila, ne mislim ja ovdje ni 
najmanje bilo napadati ili vriedjati tadašnje naše hrvatske 
rodoljube 1 faktore, koji sudbu tih dogovora na osnovu 
svoje saborske adrese i onoga naputka imadoše u svojim 
rukama; nu samo konštatujem, da je svakako bila šteta, 
da se je ta prva kao najzgodnija prilika naše 
pogodbe sa ugarskom izjalovila, a to tim više, 
što ovaj neuspjeh prvoga dogovora Hrvatske sa Ugar- 
skom nije mogao imati posljedicom, da zaustavi dalnji 
tok i razvitak dogadjaja ili pravne posljedice gore na- 
vedene ,kapitulacije“ Austrije naprama Ugarskoj. 


* 
* X 


Izmirenje Austrije sa Ugarskom imalo se je sada po 
što po to u djelo privesti. 

Naš sabor bude radi neuspjeha toga prvoga dbso: 
vora svoga ili nagode sa Ugarskom početkom siečnja 
1867. na neizvjestno vrieme odgodjen, dok se ne sazna 
rezultat medjutim odlučno začetih nagodbenih dogo- 
varanja Austrije sa Ugarskom t. j. sabora ugarskoga 
s jedne i sazvanoga u tu svrhu »carevinskoga vieća« 
s druge strane. 

Tečajem toga nadodje i predvidjeno vrieme kruni- 
sanja kralja g. 1867., komu će da predhodi uglavljenje 
,austro-ugarske nagode“ i krunitbene zavjernice. 

Tim povodom naš na neizvjestno vrieme odgodjeni 
sabor bude početkom svibnja iste (1867.) godine i opet 
sazvan u svrhu, da Hrvatska i Slavonija po izaslanstvu 
svoga sabora kod predstojeće krunitbe i uglavljenja inau- 
guralne diplome takodjer sudjeluje, pošto je ustavni kralj 
Ugarske, kao takovi ujedno i kralj kraljevina Hrvatske, 
Slavonije i Dalmacije ,te da i od svoje strane zakonitim 
načinom pristupi utanačenju ili uglavljenju o državo- 
pravnom položaju zemalja ugarske krune u pogledu ,,za- 
jedničkih posala“ i načina njihova razpravljanja, a tim da 
si otvori put temeljitu izravnanju svihkolikih još posto- 
jećih razmiricah obostranim sporazumkom“. 

.Ovako je u jezgri glasio kraljevski odpis na naš 
sabor, kojim smo bili pozvani na krunitbu. 

Radilo se je dakle o najvažnijem činu medju Austri- 
jom i Ugarskom, kod kojega se je zakonito sudjelovanje 
takodjer Hrvatske i Slavonije sa najvišega mjesta vrlo 
želilo i zahtievalo. 

Ovo je bila druga zgodna prilika ih drugi 
,»mig vremena“ za Hrvatsku, da ga mudro i na svoju 
korist upotrebi, a to će reći, da se tomu pozivu krune 
na krunisanje, gdje se radi o zajedničkom utanačenju 

krunitbene zavjernice zajedničkoga nam kralja, bar uvjetno 
t. j. pod uslovom predhodne pogodbe sa Ugarskom 
o svome državopravnom položaju odazove. 

Oba sabora — hrvatski 1 ugarski — bijahu tada na 
okupu. Našemu saboru predležao je kraljevskim odpisom 
priobćeni mu ,zaključak“ ugarskoga sabora, koji sadr- 
žavaše u sebi ono, što je Ugarska zahtievala, da joj se 
glede zajedničkih posala sa Austrijom 1 Hrvatskom od 
strane našega sabora prizna. | 

Do nas je stajalo na odnosni kralj. odpis i predlog 
ug. sabora tako odgovoriti: da tomu činu krunisanja, 
uglavljenju zajedničke kralj. krunitbene zavjernice kao i 
zahtievanom prihvatu ,predloga“ ugarskoga sabora pred- 
hoditi ima naš dogovor i utanačenje svega 
onoga, što se glede ustava i državopravnoga položaja 
Hrvatske krunitbenom zavjernicom osigurati 
ima. 

Takav dogovor bi Magjari, za da im krunitba ne- 
okrnjeno za rukom podje i da im se djelo sporazuma sa 
Austrijom podpunim uspjehom ovjenča, tada jedva doče- 
kali, 1 zato nam jeiova druga prilika za uspjeh našega 
dogovora i sporazuma sa Ugarskom bila vrlo povoljna. 

Ne govorim tako za to, što je tadašnja ,manjina“ 
hrv. sabora (unionistična frakcija) tomu shodan predlog 
stavila, od koga je, videći negodovanje ,većine“, napo- 
kon odustala i koju sam tada ja u saboru zastupao ; ali 
fakat je taj, da hrvatski sabor ne htjede kod krunisanja | 
sudjelovati i usljed toga negativnoga odgovora taj, za 
uglavljenje krunitbene zavjernice i utvrdjenje ustava i 
ustavnih prava Ugarske 1 ,združenih joj kraljevina“, zna- 
čajni čin krunisanja bi obavljen obvezno i za nasa — 
bez nas! 

To je — može se reći — bila druga pogreška 
Hrvatske, jer se je lako dalo predvidjeti, da uzkrata 

našega sudjelovanja po ustavu kod krunitbe neće moći 
prepriečiti pravne posljedice toga na pragmat.. 
sankciji osnovanoga krunitbenoga čina i sa njime ujedno 
spojenoga načelnoga uglavljenja austro-ugarske nagode 
ili ,državnoga dualizma“, kao što se je i dogodilo, 

Naš sabor bude radi njegove negativne adrese 
od 19. prosinca 1866. i u ovoj stavljenih ,neizpunjenih 
zahtjeva“ kralj. odpisom od 25. svibnja 1867. prije kru- 
nisanja razpušten, a ovo 8. lipnja iste godine bez 
našega po saboru zakonitoga sudjelovanja obavljeno. 

Tako se je došlo do austro-ugarske nagode, u kojoj 
su najvažnije ustanove o državnoj zajednici Ugarske sa 
Austrijom, u pogledu ,zajedničkih posala i načina njihova 
razpravljanja“, i na našu nesaslušanu kraljevinu pro- 
tegnute. 

Usljed tako u glavnom dokončane austro-ugarske 
razmirice, nadodje sada 1 po treći put vrieme, da se 
sa Austrijom ,izmirena“ Ugarska još i sa Hrvat- 
skom, naravno u već stečenom državnom okviru 
svome, izravna 1 kod te priike naknadnu privolu 
Hrvatske dobije na odnosne ustanove njezine dr- 
žavne zajednice sa Austrijom. 

Tu mi se je malko duže zadržati, jer sad tek do- 
lazi prevaga i nadmoćje one stranke u Hrvatskoj na 
javnome polju, koja je nagodu od 1868. sa Ugarskom 
sklopila t.j. ,ustavno-narodne“ ili ,unionističke stranke“ 
nad ,narodno-liberalnom“ ill ,narodnom strankom“, koja 
je u prošlome saboru, 1 to spojena sa ,narodno-samostal- 
nom“ strankom, kod naputka od r1o. ožujka 1 zadnje 
adrese od 19. prosmca 1866. imala nadmoćje, a mno- 
gima nije poznato, šta je sve toj našoj nagodi sa Ugar- 
skom predhodilo i kako je ona postala? 

Kako sam već prije napomenuo, naš sabor od 
1866/67. bude po riečima kralj. odpisa s razloga, što se 
je adresa, koju je zaključila većina hrvatskoga sabora, 
uzprotivila u svih točkah otčinskim namjeram Našim“ 
it. d. ter: ,ne budući Nam moguće očekivati povoljan 
uspjeh od daljega djelovanja njegova“ 1't. d., — raz- 
pušten, koja odluka krune nije tada naravno nikoga 
iznenadila. 

Sada je valjalo priugotoviti situaciju za sazov no- 
voga sabora, koji će imati da po svršenom već činu 
t. J. po stvorenom austro-ugarskom državnom dualizmu, 
u okviru toga po treći put pokuša i obavi ,izmi- 
renje“ i nagodbu sa Ugarskom. | 

U tu svrhu bude tadašnji ban barun Šokčević 
kralj. odpisom od 27. lipnja 1867. od službe bana di- 
gnutiumirovljen; barun Levin Rauch imenovan ,ban- 
ske časti namjestnikom“ a Robert pl. Zlatarović nje- 
govim kr. ,dvorskim savjetnikom“. 


Barun Rauch, glava tadašnje: ,unionističke“ stranke, 
istina, nije bio u zemlji popularan, jer je — kako se to 
O njem držalo, — sa većim dielom naše, osobito sla- 
vonske aristokracije, više manje naginjao onoj takozvanoj 
»magjaronskoj“ struji ili frakciji unionističke stranke, 
koja je iz svojih razloga što ,uži“ savez sa Ugarskom 
preporučivala. Nu najjaču opoziciju proti toj struji 1 barunu 
Rauchu razvila je tada ,narodna stranka“ t. j. Srbi u 
Sriemu, a na čelu joj dr. Jovan Subbotić. 


To je bila poznata stvar 1 samomu barunu Rauchu, 
osobito iza one mnogobrojne javne, pod vedrim nebom 
 obdržavane konferencije ,narodne stranke“ u Erdeviku , 
poslie razpusta hrvatskoga sabora. 

Barun Rauch, kao mudar čovjek, odmah kako je 
Svoju službu nastupio, uvidjajućj važnost srpskoga 
življa u Sriemu, odluči lično u Sriem poći, da prije 

svega tamo sa narodnom ,opozicijom“ u dodir dodje i 
— ako je moguće — duhove umiri. 

Jednoga dana prije njegova polazka u Sriem pozove 
mene, koji sam tada bio prisjednik kr. banskog stola, 
barun Rauch k sebi, primi me vrlo prijazno, reče mi u 
kratko svoju namjeru 1 doda na kraju: ,Nu 1 Vi ćete 
s menom u Sriem, ja tamo idem s Vami zajedno“. (To 

je bilo u listopadu 1867.) 

| Ja sam se s početka malo začudio tomu pozivu, 
jer sam — što je takodjer obće poznato bilo — spadao 
k onoj struji i frakciji unionističke stranke, koja je re- 
cimo kao ,ljevica“ naproti ,desnici“ težila za samo- 
stalnijim položajem i za što širom autonomijom Hrvatske 
u smislu čl. 42: 1861., te sam se pozivom na moj ,,sud- 
beni položaj“ branio, da ne mogu ići u Sriem. 


Kad mi se na to odvrati: , Oni dobro poznaju Sriem 1 
tamošnje ljude i okolnosti, i zato Oni moradu iti sa mnom“, | 
zahtievah ja 48 sati na promišljanje, što mi bude 1 do- 
zvoljeno. 

S jedne strane znao sam, da putujući tako u Sriem, 
stavljam svoj popularitet t. j. onaj dobar glas na kocku, 
koji sam — bez da sebi laskam — kod svojih zemljaka 
i prijatelja u Sriemu uživao, no s druge strane uvidio 
sam zgodnu priliku, da pomognem dobroj stvari u onom 
duhu i pravcu, u kom sam do onda na javnom polju uviek 
dosljedno vojevao. 

Ako me s početka u našim listovima i napadnu — 
mislio sam — uvidit će kasnije, zašto sam to učinio. 

Po izminuću dobivena roka dodjem g. banske časti . 
namjestniku 1 reknem mu: ,Ja idem s Vami, Excellen- 
tissime, ali uvjetno, pod uslovom“. 

pA taj je,“ 

»Da idemo preko Pešte.“ 

,A. zakaj!“ 

,Ondje ćete mi Vi otvoriti put ,dogovoru“ sa 
Deakom, pa ako se ja s njime sporazumijem ob onom, 
kako ja držim da bi imao biti naš državopravni položaj 
naprama Ugarskoj, t. j. ako Deak pristane na spo- 
razumno utanačenje takovoga zajedničkoga našega pro- 
grama, onda ne branim, rado ću Vas pratiti u Sriem ; 
ako mi pak to ne podje za rukom i mi se ne pogodimo, 
€, — onda, Excellentissime, Oni mogu slobodno u Sriem, 
a moja malenkost će iz Pešte natrag u Zagreb. Hoćete 
li tako?“ 

Na to će mi barun Rauch smiešeći se: ,Dobro, Jo- 
vane, ja 1 na to pristajem“. 

Došavši tako u Peštu, barun R. po zadanoj mi 
rieči uputi se odmah Deaku, da mu kaže, o čem se 
radi i sazna, da li i kad me može kod sebe na dogovor 
primiti. 

Franjo Deak je tada stanovao u Hćtelu kod ,En- 
glezke kraljice“ u dvie sobe u Il, spratu, istina pristojno, 
ali sasvim jednostavno, kakav mu je i njegov život bio. 

Došav k njemu na urečeno vrieme, zatečem ga na 
divanu leškajuća pušeći cigaru. Poslie kratkoga pozdrava 
pridigne se malo, pruži mi ruku, ponudi mi takodjer ci- 
garu, posadi me kraj sebe 1 reče: , Dakle sinovče (,Oocsćm- 
uram“, tako me nazva) kaži mi sad, šta imaš“. Govorili 
smo njemački, samo je kadkad i po koja magjarska 
rieč pala. | 

Ja sam se naravno pripravio, što sam mu imao i 
namjeravao kazati. Poznat mi je bio ,zaključak“ ugar- 
skoga sabora o našem ,hrvatskom pitanju“, donešen u 
Sjednici od 8. travnja 1867. na predlog Deaka u riešenje 
izvješća njihovoga kraljevinskoga odbora od godine 1866. 

Taj ,zaključak“ bio je kr. odpisom od 23. travnja 
1867. našemu saboru ,na točno razsudjenje“ priobćen ; 
a sadržavao je po shvaćanju Deakovu ili ugarskoga 

sabora onaj ,minimum“ naše zajednice sa Ugarskom 
i našega sa Ugarskom zajedničkoga položaja naprama 
Austriji, pozivajući nas na sudjelovanje kod predstojale 
krunitbe i uglavljenja krunitbene zavjernice, a to sve iz 
načela priznane ,suvislosti zemalja krune ugarske“, stav- 
ljajući nam u izgled priznanje naše autonomije, kako ju 
je naš hrvatski kraljevinski odbor od g. 1866. zahtievao 
,»pPo njegovu praktično mogućem najširjem 
prostranstvu“, te ako na krunisanje dodjemo 1 time 
suvislost zemalja krune ugarske ,činom u život stupi“, 
da se pouzdano nadati možemo, ,da će se takodjer i sve 
podrobnosti jošte neizravnanih odnošaja izmedju Ugarske 
i zemaljah Hrvatske, Slavonije i Dalmacije urediti medju- 
sobnim sporazumljenjem i na obostrano umirenje“. A na 
kraju toga zaključka dolaze još i ove značajne rieči: 
»Ugarski sabor sa svoje strane bit će tako sada kano 
1 za daljnjega dogovaranja svagda pripravan, zem- 
ljam Hrvatskoj, Slavoniji i Dalmaciji dati svako jam- 
stvo, koje bi one za svoje historičko ili narodno 
pravo po pravdi i pravičnosti mogle iskati“. Glede 
Rieke ostao je zaključak na stanovištu svoga kralje- 
vinskoga odbora, prisvajajući istu Ugarskoj. 

Ovaj zaključak ug. sabora ostao je kod razprave 
odnosnoga kralj. odpisa i poziva krune, od strane na- 
šega tadašnjega sabora — ili većine ovoga — ne- 
uvažen, a moj kod razprave po meni natrag povučeni 
»predlog manjine“ sadržavaše u sebi uslovni odziv. 
uz predhodno utanačenje svega onoga, što se 
je imalo u pogledu naše cjelokupnosti i autonomije kru- 
nitbenom zavjernicom obezbiediti. 


Navodim to ovdje u kratko samo zato, jer mi je to 


sve služilo tada podlogom, substratom moga razgovora 
i dogovora sa Franjom Deakom. 

Prije svega opisao mu sam iskreno i vjerno tadašnju 
situaciju u našoj zemlji i razpoložaj stranaka u njoj. 

Prešavsi zatim na stvar, zahtievao sam za program 
naše unionističke stranke za predstojeći sabor od njegove 
strane priznanje svega onoga, što nam je gornjim 
zaključkom tada u izgled stavljeno bilo; onda obrazlo- 
ženu mu po meni autonomiju sa pravom samostalnoga 
opredieljenja t. j. ustanovljivanja i pokrivanja svoga auto- 
nomnoga budgeta 1 t. d. u smislu moga poznatoga 
predloga u saboru. 

Na to je meni taj znameniti muž, tadašnji vodja ve- 
ćine ugarskoga sabora, tarući si više puta rukom svoje 
široko čelo, mirno 1 ozbiljno ovo odgovorio (Ako mi 
nakon toliko godina — to je bilo o jeseni 1867. — 
sada koja možda 1 izmakne, u glavnom tako je, kako ću 
sada navesti.): 

»Dragi prijatelju — reče Deak — ti si tvoje rekao“. 
Razabrao sam, što mi reče. Medju nama (mislio je Hr- 
vatsku i Ugarsku) o kakovoj ljubavi ili nagnuću ne može 
ni govora biti. Samo višestoljetna uzajamna pripadnost 
(Zusammengehčrigkeit) i zajedinstvo interesa upućuje i 
sili nas na našu državnu zajednicu. Zato neka se tom 
zajedinstvu i toj ,suvislosti“ zemalja ugarske krune samo 
toliko pripusti, koliko je upravo nuždno, da se Ugarska 
u smislu pragmatičke sankcije, kao ,jedinstvena država“ 
održi.“ 

»Po tom načelu želim 1 zahtievam ja od strane Hr- 
vatske, da ona u zastupstvu zemalja ugarske krune — 
u delegaciji — koja ima činiti naprama Austriji jedno 
— jedinstveno — tielo, ne traži u toj nikakovo posebno 
svoje zastupstvo, već da su joj njezini zastupnici 
sa ugarskim jedni sa razmjernim brojem i jednakim pravom 
glasa svojih odaslanih članova, koje može slobodno birati 
bilo iz našega zajedničkoga ili iz svoga sabora.“ 

nove ostalo, o čem si mi govorio, podpada slobodnoj 
diskusiji (ist discutabel), ja na to pristajem i o tom ćemo 
se lako sporazumjeti.“ 

Zatim nastavi on dalje: ,Austrija je držala Hrvat- 
sku pod jakim tutorstvom. To nije bilo dobro ni 
pravedno“. | 

»ugarska nikad u tu pogrješku pasti ne će“.* 

nŠto se tiče Vašega budgeta ili troška Vaše auto- 
nomije, ne ćemo za cielo u tome s Vami cincariti (upo- 
trebio je rieč ,makeln“). Upotrebit ćete od Vaših pri- 
hoda što i koliko Vam za Vašu autonomiju treba, a što 
preostane, dat ćete nam na pokriće naših za- 
jedničkih troškova“, | 

Tu je otvoreno pristao na naš od česti samosta- 
lan financijalni položaj, u kom bi iz naših prihoda 
naše potrebe sami pokrivali, a samo preostatak Ugarskoj 
izručivali. Na tome sam ja u svoje vrieme i poznato mne- 
nje ,manjine“ kralj. odbora osnovao, kao što ćemo kasnije 
viditi. | | 

»uJ pogledu Rieke — nastavi dalje Deak — ne 
možemo odstupiti od našega prava, ali 1 tu će se naći 
možda izlaz“. — A kakav ,izlaz“, to onda nije kazao. 

Još mi je pri kraju svoga razlaganja ovo rekao, — 
neka se 1 to zna: 

»Ja znam, u Hrvatskoj se sniva o nekom ,jugosla- 
venskom carstvu“, (vom sidslavischen Reich). To je idea 


ib Š.....“ 


»Io je samo san, koji se ali u Zagrebu vrlo rado 
sniva, o kome ja držim, da se ne će ostvariti. No dodje 
li ikad do toga — pamtite — tada mu neće biti 2...... 
već B...... središtem.“ 


* U istinu zlatne rieči, samo da su se_ od strane Ugarske u 
dano vrieme, kada se je o ostvarenju našega državopravnoga polo- 
žaja radilo, dostojno i uvažile! (Op. pisca.) 

Ovo naravno nije spadalo u ,okvir“ našega dogo- 
vora; ai kad mi je već 1 to rekao, nije mu mogla biti 
namjera, da to za sebe zadržim. S toga neka je i to 
ovdje navedeno. 


Prie odlazka rekoh mu još, da u našoj hrvatskoj 
»unionističkoj“ stranki imade istina i takova struja, koju 
osobito podržavaju naši hrv.-slav. magnati, koja bi za- 
dovoljna bila i sa ,užim savezom“ sa Ugarskom, pak 
će se naći možda koji od ovih, da će Vam protivno 
današnjem našem dogovoru to i preporučivati, ali ja 
Vas, ,uram b4ty4m“ — tako smo obično Deaka zvali 
— upozorujem, da takove savjete ne primite, jer pozna- 
vajući ja vrlo dobro javno mnenje kao i naše stranačke 
odnošaje u zemlji, mogu Vas tvrdo uvjeriti, jedva da će 
i ovo, kako smo se sada dogovorili, moći umiriti javno 
mnenje i predobiti nam u saboru većinu i za takav ,po- 
šteni savez“, kakovim ga je naša unionistička stranka bar 
do sada uviek naglašivala. | 


»Nemaj brige“, odgovori na to malo glasnije Deak, 
»ja kod toga ostajem što sam ti god sada kazao 1 
neću odustati, makar mi koji od Vaših magnata došao i 
protivno tomu govorio. Od toga možeš gdje ti je god od 
potrebe po svojoj volji slobodnu porabu činiti; ali otidji 
svakako i ministru barunu Etvešu, koji zastupa odsut- 
noga za sada ministra-predsjednika grofa Andrašija, 
pak mu kaži sve kao i meni, kako smo se mi dvojica 
dogovorili, a ja ću to isto reći i barunu Rauchu, ako 
mi dodje“. 

Tako se mi obojica oprostismo, a ja naravno sasvim 
zadovoljan, da je glasoviti muž i najuplivniji državnik 
Ugarske, Franjo Deak, otvoreno 1 dragovoljno pri- 
stao na takav po njegovu pojmu na najnuždniju 
mjeru svedeni državopravni savez ili odnošaj ,združenih 
kraljevina Hrvatske, Slavonije i Dalmacije“ naprama 

Ugarskoj, koji bi vjerno izveden i ostvaren, obzirom na 
tada već uzakonjeni čin austro-ugarskoga državnoga dua- 
lizma, naš sabor u svoje vrieme sa umirenjem prihvatiti 
i odobriti mogao. n 

Sutra dan, tek što sam ustao i obukao se, dodje mi 
barun Rauch i, kako u sobu udje, sasvim veseo zagrli 
me sa uzklikom: ,Živili, Jovane, mi imamo program, 
imamo program, sad je sve dobro“. — Pripovjedi mi, 
kako je poslie mene bio kod D., koji mu je u kratko 
kazao i uputio ga, da se samo onoga drži, kako smo 
se nas dvojica dogovorili. 

Rauch je bio u istinu veoma veseo, i znajući on 
dobro, kakove sam ja misli u svoje vrieme u našem sa- 
boru u onom predlogu ,manjine“ pred krunisanjem za- 
stupao, služilo mi je to njegovo iskreno veselo ponašanje 
dokazom, da je on, u protivnosti sa našom tadašnjom 
slavonskom aristokracijom, zaista iskreno želio, da se ta 
stvar našega sporazuma i saveza sa Ugarskom u interesu 
zemlje u što narodnijem pravcu udesi i izvede. 


Ja sam mu morao sve tačno izpripoviedati, dodavši, 
da po Deakovoj uputi sada moram još i k ministru 
Etvešu, koji kao najstariji ministar zastupa odsutnoga 
ministra-predsjednika Andrašija, da i on to sve sazna i 
odobri. | | 

Na to će mi barun Rauch: ,Hodite slobodno Etvešu, 
ali kaj nas je više briga; starac je rekel, da se toga 
držimo, a što on kaže, to je sveto i za Etveša i za 
Andrašija i za vse“. 

Ministar Etveš primi i predusretne me vrlo laskavo ; 
rekao bih da je znao da ću k njemu doći i zašto, pak 
me je uprav obasuo svojom udvornošću. 

Kakva razlika izmedju ta dva muža i državnika 
Ugarske. Deak u svome razgovoru i razlaganju jez- 
grovit, kratak 1 gotovo suhoparan, što već njegov po- 

četak i ulaz u naš dogovor, —- da medju nama o ka- 
kovoj ljubavi i nagnuću ni govora biti nemože — jasno 
dokazuje; a u ponašanju svome istina uljudan, no bez 
ikakve parade i komplimenata. Etveš naprotiv čovjek 
moderne kulture i naobraženosti malo da me nije zastidio 
svojom prekomjernom ljubeznošću. 

o Videći ja njegovo takovo razpoloženje, da ga što 
lakše predobijem, počnem sasvim čedno razlagati, da će 
se njemu možda malo pretjeranim činiti naši zahtjevi u 
pogledu obsega naše samostalnosti i državopravne auto- 
nomije; no Ugarska, koja je sve postigla što je želila, 
treba sada da pokaže, da joj je zbilja stalo do pravoga 
izmirenja i do bratske sveze sa Hrvatskom, pak da joj 
sada u tom pogledu u pomoći bude, te mu razložim, što 
sam i kako sam sa Deakom govorio i dogovorio. 


Na to će Etveš sasvim živahno: ,Ta Vi ste kul- 
turno vrlo razvijen narod. Hrvati su kao i Magjari po- 
litički 1 parlamentarno jednako: naobraženi, pače Vi nas 
Vašim govorničkim darom u tome i nadkriljujete. Vi ste 
— reče — kulturan narod na jugu i mjesto nas pozvani, 
da ju tamo nosite; to je zadaća, koju bi Vi imali da 
vršite i t. d.“ Govorio je u tom duhu živo i brzo. 


Ministar Etveš bio je — kako je poznato — vrlo 
slobodouman i prama narodnostima pravedan čovjek. 
S toga moglo bi se uzeti, da je i o ,Hrvatskoj“, dižući 
onako njezinu važnost, iskreno osjećao i govorio; no ipak 
moram priznati, da je na mene ono ,suhoparno“ i oz- 
biljno razlaganje i držanje Deakovo mnogo jači utisak uči- 
nilo, nego ona bujna predusretljivost, kojom me je E. 
izticanjem i živim opisivanjem naše važnosti za buduć- 
nost očarati htio, jer kad posle onako zanosne intro- 
dukcije priedje na samu stvar, onda sasvim u kratko 
reče, da on sa svoje strane istina rado pristaje na 
Sve, što sam ja sa ,starim“ govorio i njemu sada raz- 

* 

ložio, ali — sada će nadoći ono ,ali“ — reče _Etveš, 
»ministra - predsjednika grofa Andrašija nema sada u 
Pešti. Ja istina zastupam njega; na svakako će trebati, 
da i on kao chef vlade to sve sazna i odobri. Onda tek 
može to zadobiti svoj ,oficiozan karakter“. 

Mene je to malo poremetilo, te ću mu ja na to: 

»Ali mi, Excellentissime, t. j. barun Rauch i ja, mo- 
ramo sutra na put u Sriem, pak je sada glavno pitanje: 
možemo li se mi time, što sam ja ovdje Vami razložio . 
i na što je i sam Deak pristao, u formi našega pro- 
grama poslužiti, kad o tome do kakovoga razgovora 
dodje, jer inače cielo to putovanje g. banske časti na- 
mjestnika neće imati nikakvoga smisla ni uspjeha »“ 

, Možete slobodno — odgovori Etveš — od toga 
Vašega dogovora sa D. porabu činiti na Vašem putu, 
samo ću Vas moliti, da se na povratku iz Sriema 1 Sla- 
vonije opet svratite u Peštu. Tu će onda biti i grof 
Andraši, pak će se onda to sve s njime dogovoriti 1 
ugovoriti kako treba.“ 

Kad sam se vratio k Rauchu, koji je čekao na re- 
sultat moga razgovora sa ministrom E. i taj od mene 
saznao, odgovori on opet sasvim odrješito: ,E, kaj nas 
briga, mi se bumo držali staroga Deaka, a šta je on 
rekel, to neće i nemre ni sam Andraši porušiti“. 


Drugi dan odputovasmo upravo u Vukovar. 


*k 
* * 


Barun R. se nastani u vlastelinskom dvoru kod grofa 
Eltza, a ja u gostioni. Naš dolazak bio je već poznat, 
jer se je o tome i po novinama pisalo i to putovanje 
ovako i onako komentiralo. 


Srbi — prvaci — ,narodne stranke“ bili su tada 
u Vukovaru, advokati Pavle Grčić i Sima Filipović. 
Ovi su me — premda moji dobri znanci — sa rezer- 


vom predusreli, jer im se nije nikako svidjelo, kako da 

ja uz baruna R. putujem, od koga je tada — da istinu 
kažem — u Sriemu sve zaziralo. 


Odmah drugi dan posjetiše me više njih, a na čelu 
gornja dvojica, te im ja iskreno i otvoreno razložim 
cielo stanje stvari i o čem se sada radi, pak da je banske 
časti namjestnik zato i došao, da im sam to sve kaže 
i da umiri narodnjake i opoziciju, koja je u Sriemu tako 
žestoko protiv njega ustala, sa tvrdim obećanjem, da će 
on tu stvar našega sporazuma sa Ugarskom na pred- 
stojećem saboru onako patriotički udesiti 1 izvesti, kako 
je to sa Deakom dogovoreno. 


»E, gospodine moj — odgovoriše mi moji zemljaci 
— ako je to sve istina, što Vi nama ovdje kazaste, 
onda je to druga stvar; onda se dade s Vami ozbiljno 
i razgovarati“, 


,9tvar tako stoji — nastavim ja — nebojte se 
ništa. Ako meni ne vjerujete, izvolite se uputiti k barunu 
R., i to molim ne svi na jedanput, nego idite mu poje- 
dince, da se bolje i duže možete s njime razgovoriti. 
Pitajte ga o svemu, što želite saznati, pak ćete čuti, 
šta će Vam on na to odgovoriti.“ 


Oni me poslušaju i odu k Rauchu, koji je tamo 
zato 1 došao, da s njima u dodir dodje, i to: prvo 
Grčić pa onda Filipović, a tako i Miša Rogulić i drugi. 

Sa posjetom kod Raucha, koji im je sve kazao i 
tomu -odgovarajući ,program“ izdati obećao, bili su vrlo 
zadovoljni; a Sima Filipović, najžešći opozicionalac — 
što je i Rauchu poznato bilo — bijaše od toga posjeta 
sasvim očaran. ,Ta, gospodine — reče mi Sima — to 
Vam je izvanredan čovjek, kako me je samo dočekao 1 
kako se predusretljivo sa mnom razgovarao.“ 


»Ia to je još najmanje, Simo, brate, da se je on 
kao uljudan i naobražen čovjek s Vami tako ,liepo“ raz- 

govarao, no šta Vam je rekao, da li ste Vi i time bili 


zadovoljni ?“ 


»Mogao bih reći da jesam. On je kazao i potvr- 
dio sve ono i onako, kako ste nam jučer i Vi kazali 
i obećao u tome pravcu izdati i program, kad se iz 
Pešte kući vrati“. | 


Mirni Paja Grčić bio je u tome razgovoru malo 


predostorožniji od Sime, te mi u povratku od Raucha 
reče: ,Sve je to liepo i krasno, moj gospodine, ali da li 
će to biti i istina; ta već smo više puta bili ožeženi»“ 


»Pajo, brate, to Vam i ja velim. Samo pod tim 
uslovom da to sve tako 1 bude, da se to u našem 
povratku u Pešti i odobri, samo pod tim uvjetom želim 
ja da Vi podupirete intencije baruna R. kao banske 
časti namjestnika. A ne bude li tako, onda evo i mene 
s Vami zajedno u opoziciju, na to Vam zadajem moju 
poštenu rieč.“ | 


To ih je u Vukovaru ako i ne sasvim predobilo, 


ali ipak umirilo, 1 mi se sredinom Sriema uputismo u 


Karlovce, da banske časti namjestnik — po svojoj izra- 
ženoj želji — posjeti i pozdravi našega tada patrijarka 
Maširevića. 

Patrijark dade u čast barunu svečani objed. Kod 
toga u svoje vrieme digne se iznenada prvi barun Rauch 
iu podužem govoru, njemu svojstvenim, liepim, čisto 
kajkavskim nariećjem razloži, zašto je u Sriem došao; 
kako on zemlju — svoju domovinu — u istinu usrećiti 
kani; kako će on to do skora 1 javno u svom programu 
obielodaniti 1 t. d., te nazdravljajući ,Njegovoj Svetosti 
srbskom patrijarki“ zamoli 1 njegovu rukopomoć. 

Mene je tada u istinu iznenadio taj dugi u vidu 
zdravice krasno izrečeni govor baruna R., jer ga još 
nigdar _ do onda nisam čuo tako dugo, tako skladno i 

upravo oduševljeno govoriti, kako mu je to kod te zdra- 
vice patrijarku pošlo za rukom. 

No isvi ostali pri stolu bili su tim govorom vrlo 
ugodno iznenadjeni, te je iza toga za stolom bivši — 
današnji arhimandrit — Ruvarac u ime Nj. Svetosti 
banske časti namjestniku pozivom na njegov govor i 
njegove izražene- plemenite namjere zanosno se zahvalio 
1 isto tako liepo njemu odzdravio, želeći mu u tome pa- 
triotičkom nastojanju njegovom najbolji uspjeh. 

Poslie objeda povede se opet pri kavi rieč o našem 
boravku u Pešti, te barun R. pred patrijarkom i neko- 
licini gostiju ponovno izpripovjedi sve, što je o tome 
znao; na što ću mu ja upasti u rieč sa primjetbom: ,Ta 
to će sve dobro biti, samo ako i Andraši na to pristane, 
a to je još u pitanju“, a barun R. ponosno: ,To je već 
gotovo, Gyula ne će ići kvariti ono, što je ,stari“ već 
odobrio, kako je on to sam meni kazao“. 

Pošto je banske časti namjestnik još našu divnu sa- 
bornu crkvu, i što je u njoj znatnijega bilo, sa velikim 
interesom razgledao, uputismo se i u nekoje naše fruško- 
gorske manastire, gdje je barun R. naša dobra sriemska 
vina 1 našu šljivovicu kušao, pak jedno i drugo naravno 
sasvim izvrstnim pronašao i o svemu se, što na gospo- 
darstvo i vinogradarstvo spada, vrlo rado ubaviestiti 1 
uputiti dao. | 

Proputujući tako Sriem, u komu boravak R. nije ostao 
bez dobroga utiska, dodjemo i u Osiek. Tu nas već 
dočekaju sve sami naši ,jednomišljenici“, jer je naša ,,unio- 
nistička stranka“ bila u Osieku od uviek najjače zastupana. 

Odsjedosmo u gornjogradskoj kasini, gdje banske 
časti namjestnika dočekaše grof L. P. i drugi slavonski 
magnati i odličnjaci osječki. 

U večer mu bijaše priredjena sjajna bakljada, pred- 
vodjena po odvjetniku Hugi Marinoviću, koji je kod 

prozora stojećega banske časti namjestnika kao iskrena pri- 
jatelja saveza sa Ugarskom pozdravio podužim govorom, 
naglasiv u svome govoru — koliko se još sjećam — 
jedinstvo zemalja ug. krune, našu pripadnost k istoj i 
obnovu saveza za uzdržanje zajedničkoga nam ustava i 
slobode 1 t. d., na što je barun R. sa prozora u kratko 
i rezervirano odgovorio, t. j. nije od svega onoga 
ništa kazao, što smo u Pešti radili 1 uradili. 


Kako smo u Osiek došli i barun R. vidi koga tu 
sve imade, reče mi na samu: ,Ovdje, Jovane, ne bumo 
ništa govorili, što smo gore i u Sriemu delali, a osobito 
ne pred L....om, nemojte dakle ništa govoriti“, 

»O, ja se ne ću odati, samo ne mojte Vi to učiniti“, 
odgovorim ja. 

Meni se je ova opazka i predostorožnost barunova 
vrlo dopala, jer pokazuje, da je on imao poštenu na- 
mjeru, da se ono i izvede, na što je D. u Pešti pristao, 
pak da mu to njegovi kolege u Slavoniji, o kojima je i 
on sam držao, da su malo ,zeleniji“, nego što bi trebalo, 
kako god ne osujete. 

U tome kao da je 1 pravo imao, jer nekima, kako 
pri našem dolazku i mene ugledaše, — učinilo mi se 
— ne bijaše pravo vidjeti mene kao ,pratioca“ gosp. 
banske časti namjestnika. ,A šta Vi tu radite, gdje ste 
bili, što ste radili, kuda sad namjeravate?“ it. d. upra- 
više pitanja na me, a to naravno iz podozrievanja, što 
su znali, kakvu sam ja boju i načela u našoj unionističkoj 
stranki zastupao, koja su se našoj ,desnici“ malo pre- 
tjerana činila. Odtuda i ono malo ali vidljivo začu- 
djenje u Osieku, da je barun R. na svome putovanju 
baš mene sobom uzeo. 

Nu pored svega ,rezerviranoga“ držanja i moga i 
baruna R. ipak moradosmo reći, kuda namjeravamo ići 
iz Osieka? ,Kući preko Pešte“, bijaše naš odgovor. 

pA što ćete u Pešti, hoćete li se tamo duže zadržavati ?“ 
-,Možebiti dan dva“, ,A kada polazite odavde?“ ,Sutra 
ladjom“. 

Na kratka pitanja još kraći odgovor. 

Razumije se po sebi, ta ne kazujući u Osieku u bit- 
nosti nikomu ništa, nismo ni o namjeri izdanja onoga 
programa govorili, kako je to u Vukovaru, Karlovcima 1 
Sriemu bilo govoreno. 

Namjera ili možda baš slučaj je htio, da nam se je 
na našem putu u Peštu još netko od osječke gospode 
pridružio, što barunu R. — kako sam vidio — nije baš 
sasvim pravo bilo, jer me je opetovano pozornim učinio, — 
da se sa tim našim g. suputnikom N. N., koji je — kako 
mi reče barun — malo ,lukav“, ne upuštam o cieli na- 
šega predstojećega bavljenja u Pešti ni u kakav razgovor. 


Pored sve moje predostorožnosti i rezerviranoga dr- 
žanja ipak nisam mogao izbjeći razgovoru sa pomenutim 
našim g. saputnikom, koji je od mene u glavnom samo 
toliko doznao, da ćemo se ipak u nekom poslu i za neko 
kratko vrieme u Pešti baviti; a ito malo, što je od mene 
saznao, kao da je za toga gospodina bilo dosta. — — 

Opet je čudan slučaj htio, da je taj naš gospodin 
saputnik, putujući od Osieka do Mohača s nami zajedno, 
ipak za nekoliko sati. prije nas u Peštu stigao, a to, 


jer je u Mohaču u drugu -- magjarskoga društva -— 
ladju prešao, koja nije — kao naša — u Mohaču noćila. 
Došavši mi našom — dunavskoga parobrodarskog 


društva — ladjom u Peštu, odsjedosmo i opet kod ,;En- 
glezke kraljice“, i ja se opravih odmah, te po izričnoj 
želji baruna R., još isti dan okolo podne uputim se gosp. 
grofu Andrašiju. | 

Grof me odmah primi vrlo predusretljivo i tek što 
sam mu mogao u kratko razložiti našu stvar, upade mi 
u rieč: ,Ja znam sve i o svemu sam obaviešten, Ja 

proti vašemu ,programu“ nemam ništa, ali — sada 
dodje ono kobno ,ali“, — ,vidite, ja bi mogao taj Vaš 
program sa gledišta hrvatske narodne opozicije, koja — 
kako je meni poznato — mnogo dalje ide, kao protu- 
narodan, tako depopularizirati, upravo izdajničkim žigo- 
sati i razderati (,,zerfetzen“), da od njega ništa dobra 
ne ostane.“ S toga držim taj Vaš naumljeni korak vrlo 
opasnim, zato Vam ja ovo savjetujem: Ne izlazite Vi 
i barun R. sada u oči predstojećih izbora sa takovim. 
programom na sriedu, nego kada se sastane budući 
Vaš sabor, onda možete to u saboru propugnirati, pa 
ako i Vaš sabor uz Vas pristane i bude toga mnienja, 
onda ni ja ne ću biti protivan a ni moja vlada, 1 
naš ,sporazum“ je tako reći gotov; ali ovako, kako Vi 
to već sada unapried činiti namjeravate, nipošto!“ 

U toku našega daljega razgovora mogao sam opa- 
ziti, da je grof A. istina već prije moga došašća bio 
upućen — kako mi reče: da već sve zna — ali ne 
toliko o samoj stvari, koliko samo da ne pristane 
odmah na moje predloge, 1 da se u tome sa svoje strane 
ne obveže. 

Ja sam odmah uvidio, kuda cilja odgovor grofa A. 
To je bio oštar mač sa dvie strane. Činilo se, da je on 
tim načinom tobož htio mudro obraniti kritični položaj 
baruna R. naproti navali ,narodne opozicije“, da ga ova, 
saznavši iz programa još prije sabora njegove namjere, 
ne napadne i ne desavuiše; ali u tome postupku g. grofa 
ležalo je još i nešto drugoga, naime, da se ugar. vlada 
unapried ni na što ne veže; podje li za rukom stvoriti 
»povoljan“ sabor, onda ćemo već viditi, kako se dade 
s njime pogoditi. 

Grof A. znao je već onda, da ni on ni ugarski 
sabor u popuštanju naprama Hrvatskoj ne će dal je ići, 


 * U tome je doduše grof A. mogao imati pravo. 

ne će više ponuditi, nego je to Deak u svom do- 
govoru učinio, ali može izaći | na manje, pak zašto. 
onda sebe i vladu već unapried angažovati za ono 
»Više“, na što je D. već sada pristao bio? 


Tako sigurno je mislio grof A., kad se ne htjede 
upustiti u predhodno uglavljenje i obielodanjenje našega 
sporazuma u vidu ,oficioznoga programa“, kako je to 
i barun Etveš mislio. 


Badava sam mu ja govorio, kako se je barun R. 
u Sriemu — tako reći — javno već obvezao, da će do 
skora sa svojim programom na sriedu izaći, koji da će 
sve iznenaditi; a na što smo 1 on i ja od strane samoga 
Deaka takodjer i ovlašteni bili; grof A. ostade kod 
svoga, da se to sada 1 prije sabora nipošto ne učini. 


Da li je u tome rezultatu moga razgovora sa g. 
grofom A. i naš bivši g. suputnik, — poznati inače pri- 
jatelj gospodina grofa _A., — imao kakvoga udjela il: 
ne, to ne znam, jer se s njime u Pešti više ne sastadoh. 

Po povratku od grofa A. otidjem barunu R., koji 
me je kod ,Kraljice“ čekao, da sazna rezultat. 


Kad sam mu priobćio sve, što se je i kako se je 
zbilo, moram priznati, da ga je to iznenadilo 1 neugodno 
dirnulo, jer poslie nekog ćutanja reče mi zabrinuto i tiho: 
»Pa kaj ćemo sad, moj Jovo?“ 

»Nu počekajte malo; morat ću još 1 ja sa ,Gyulom“ 
(mislio je grofa Gyulu A.) govoriti; da vidim da li to 
baš tako mora da bude?“ | 

Kad se poslie njegovoga sastanka sa grofom A. 
opet sastadosmo, reče mi barun R.: ,Ja moram na 
kratko vrieme u Beč, a Vi možete iti doma. Od toga, 
da bi se sada kakovi ,,program“ izdal, nema ništa, dok 
ja kući ne dojdem, jer to grof A. bar za sada još ni- 
kako nije htel.“ 

»Dakle ni od onoga ugovaranja, kako mi je i sam 
barun Etveš obećao da će biti, kako se Andraši vrati, 
nema više ništa?“ 

»Za sada ne“, odgovori R. 

»E, pa dobro; kad je tako, ja znam šta ću činiti“. 

Barun R. ode u Beč, a ja natrag u Zagreb. 

O našem boravljenju u Pešti, o dogovoru sa Deakom 
i Etvešom, o putovanju u Sriem i Slavoniju, o obeća- 
vanom po g. barunu Rauchu ,programu“ 1 kasnijem sa- 
stanku i dogovoru sa ministrom predsjednikom A., znali 
i pisali su tada i svi naši a i gdjekoji strani listovi, 
samo što nisu znali, što je u stvari. To se dakle nije 
više ni moglo a niti dalo ušutkati. 

Na povratku zatečem pisma iz Vukovara, gdje me 
pitaju: ,Šta je sa obećanim programom?“ 

Jedva dočekah povratak odsutna bivšeg banske časti 
namjestnika, da se o toj stvari odluči. 

»šta ćemo, Excellentissime, krajnje je već vrieme; 
iz Vukovara pitaju, šta je od _obećanog programa? Za- 
dali ste rieč kao 1 ja, tu se već više ne da čekati?“ 

»Ja nemrem — reče barun — kad Andraši neće. 
— E pa bumo videli, kak to bude na saboru išlo, tad 
se more to dugovanje isto tako urediti“. | 


»E, kad je tako, Excellentissime, ja napokon shva- 
ćam Njihov težak položaj; Oni mogu od toga svoga 
pobećanja“ baš 1 odustati ili ga do sabora odgoditi, kad 
im se to sada izpuniti ne može ili ne će; ali moja malen- 
kost nije u takovom položaju, niti ja stojim u kakovoj 
obvezi prama grofu A., zato ću ja sada zadanu u Sriemu 
rieč izpuniti 1 program od moje strane izdati — a 
Vi kako znate“. | 

Barun R. je na to ućutao, a ja se udaljim i dadoh 


se odmah na posao. 
*k 


-— 

Državni dualizam i ustavno preustrojstvo monarkije 
u tome smislu i pravcu bijaše tada već gotova stvar. 


Previšnjim kralj. odpisom od 20. listopada 1867., 
upravljenim na banske časti namjestnika, javlja nam 
svietla kruna, da je to ,prema mnogostoljetnim histo- 
ričkim posljedkom izvedeno načelno preustrojstvo ut v r- 
djeno 8. lipnja t. g. sretno obavljenom krunitbom 
1 Našom kraljevskom potvrdom, koju smo pronašli po- 
dieliti zakonu o delegacijah“ it. d., pozivajući naš 
sabor, kako da uz uvaženje priobćenoga mu ,zaključka“ 
ugarskoga sabora želi biti naša kraljevina zastupana 
s jedne strane ,na obćenitom, sveukupnim kraljevinama 
i zemljama krune sv. Stjepana zajedničke poslove, je- 
dinstveno razpravljati imajućem saboru, a kako 
s druge strane u delegaciji od krune ugarske oda- 
slat se imajućoj“, ter napokon, kako da namjeravamo 
»uspješno konačno i pravovaljano završiti viseće još na- 
godbene razprave izmedju kraljevine Ugarske 1 kralje- 
vinah Hrvatske i Slavonije?“ i t. d. 


Napokon javlja nam se u istom kr. odpisu u po- 
gledu izbornoga reda 1 ustrojstva sabora, da je kruna 
pronašla dotične po saborskom zastupstvu od godine 
1866—7. izradjene i na previšnju potvrdu podnešene 
»predloge“ — izuzam onih nekoliko ustanova, koje se 
očito protive valjano stečenim historičkim 1 ustavnim 
pravima i povlastima, — primiti 1 kano temelj za pred- 
stojeći sabor providiti privremenom kriepošću zakonskom“. 

Iz pomenutoga kraljevskoga odpisa navodim ovdje, 
što je najglavnije | uprav jezgra njegove sadržine, jer 
će imati donekle da razjasni ono, što će sada sliediti. 

Izborni red bio je po kruni — kako se vidi — od 
česti oktroisan, a zašto? to je u istom odpisu jasno i 
dosta obširno obrazloženo. 

Pod naslovom: ,Narodna stranka županije sriemske“ 
izdala je ta stranka po obdržavanoj u Erdeviku mnogo- 
brojnoj konferenciji svoj ,politički program“, proglašen 
u tadanjem ,Pozoru“ od Ir. listopada 1867. 

U tom programu pod tačkom 4. stoji ovo: 

»4. Samo onaj sabor naš bit će kompetentan, koji 
bude sazvan po dosad rabljenom ili po našem posljednjem 
saboru stvorenom i potvrdu krune očekivajućem izbornom 
redu“. | 

Usljed toga, pošto je prenavedeni kralj. odpis u 
»N. N.“ već proglašen bio, napiše g. dr. J. S. ,Njeko- 
liko riečih o oktroiranom izbornom redu i ustrojenju sa- 
bora za trojednu kraljevinu“ (Vidi ,Novi Pozor“ u Beču 
od 20. studenoga 1867.), u kom članku na stavljena si pi- 
tanja: ,Možemo li ga primiti ili ne možemo; moramo li 
ga primiti ii ne moramo, i smijemo li ga primiti ili ne 
smijemo?“ razlaže i odgovara sa ,ne možemo, ne 
moramo ine smijemo ga primiti“. 

Za razjasniti situaciju u ono doba — kako se je to 
po povratku mome iz Sriema od mene i očekivalo — 
napisao sam ja četiri poduža članka u ,N. N.“ od 6., 
7, 9. 1 IO. prosinca 1867. pod naslovom: , Nekoliko 
rieči u oči sabora“, gdje sam — pobijajući mnienje g. 
dr. J. S. ob izbornom redu — proglasio i obrazložio 
svoj očekivani program. 

U tom programu imao sam kod njegova sastavljanja 
pred očima sve prenavedene okolnosti iz tadanje dobe, 
a naročito onaj poznati našemu saboru u svoje vrieme 
na ,dostojno razsudjenje“ priobćeni ,,zaključak“ ugar- 
skoga sabora ,,o hrvatskom pitanju“, onda time u sa- 
vezu stojeći zadnji kralj. odpis, kojim se naš nagodbeni 
sabor sazvati odredjuje, i napokon jezgru moga u Pešti 
netom obavljenoga dogovora sa Franjom Deakom. Nu 
od ovoga potonjega nisam mogao niti htio sve potanko 

navesti, kako bi naime cieli naš državopravni odnošaj 
naprama Ugarskoj izgledati imao, o čem će ovdje baš 
u smislu toga našega medjusobnoga dogovora biti kas- 
nije govora; nu načelno bilo je već i u mom programu 
o svim glavnim pitanjima dosta rečeno. 

.To dokazuje i program ili proglas ,,liberalno-na- 
rodne stranke“, koji je slučajno u isto vrieme izišao u 
»N. N.“ od 6. prosinca 1867. 


Ja sam taj ,,proglas“ u mom IV. članku sa ,,dobro- 
došlicom““ pozdravio u toliko, da se je u njem načelno 
bar vidio izvjestan pravac, kojim narodna stranka za 
riešenje visećih pitanja poći namjerava, U pogledu auto- 
nomije, cjelokupnosti i delegacija za rješavanje svim 
zemljama krune i Austrije skupnih posala, oba su se pro- 
grama slagala; no što se nam 1 Ugarskoj zajedničkih 
posala tiče, tu je nastala izmedju nas načelna razlika; 
jer dok sam ja u mom programu smatrao za razprav- 
ljanje i rješavanje tih posala pozvanim naš zajednički 
»nrvatsko-ugarski“ sabor, tražila je za te poslove libe- 
ralno-narodna stranka u svomu programu paritetno 
sa Ugarskom razpravljanje putem  ,,hrvatsko-ugarskih“ 
delegacija isto onako, kako su te za austro-ugarske 
zajedničke poslove ustrojene. 


Ovo je naravno već 1 po onom, dokle je i sam 
Deak u svome popuštanju napram Hrvatskoj najdalje ići 
mislio, a priori nemoguće bilo; a da li se je takav zahtjev 
u ono doba, kada su već po usvojenom i sankcioni- 
ranom ,državnom dualizmu“ 1 odnosni državni temeljni 
zakoni u Austriji kano i u Ugarskoj već stvoreni bili, koji 
su ustavno razpravljanje onih posala, glede kojih je 
»liberalno-narodna“ stranka u svome proglasu ,pari- 
tetno“ sa Ugarskom razpravljanje po ,delegacijama“ 
tražila, carevinskomu vieću sjedne iugarskomu, 
kao ,saboru zemaljah krune ugarske“, s druge strane 

namienili i ustanovili; dakle sada nakon svega toga 
onakav aprioristično  neizvedivi zahtjev opravdanim i 
cielishodnim smatrati mogao, u to se ovdje ne upuštam. 
(Na to je već u mome prije navedenom IV. članku od- 
govoreno.) 


Glede dielomičnoga oktroiranja izbornoga reda nije 
se program ,,liberalno-narodne“ stranke nikako izrazio, 
dok sam ja u mom programu radi toga ,,ogradu“ pred- 
ložio, da se bar ustavno pravo sabora za buduće očuva, 
jer drugoga lieka ne bijaše, ako se ne bi želio i cieli 
prevažan zadatak sabora na kocku staviti. 


Taj moj program završio sam ovim riečima: 


»1lo su u kratko moja načela o našem savezu 
sa Ugarskom 1 o unutarnjem obrazovanju naše domovine. 
To je onaj ,srednji put“, kojim bi se izmedju poznata 
dva ekstrema naših dosadašnjih političkih stranaka, po 
mome mnienju, i to siožnim ujedinjenjem svih umnih sila 
naše domovine poći i raditi imalo, za da našu domovinu 
iz ove neizvjestnosti do sigurnijega za njezin obstanak i 
razvitak neobhodno potrebnoga položaja jednom već do- 
vedemo, a time joj put k boljoj budućnosti prokrčimo.“ 

Kako se je i predvidjeti moglo, taj po meni izdan 
i podpisan program uzeše i popratiše naši pak i strani 
listovi kao program ,unionističke stranke“ i samoga ba- 
runa R., jer dementi ne dodje ni sa koje strane. Šta 
više, i mnogi unioniste označiše taj program kod samoga 
izbora svojim i kao program stranke. 

Nu moram priznati, da je organ »liberalno-narodne“ 


stranke ,»Novi Pozor“ dvojio o tom, da bi taj — kako 
reče — njegovoj stranki najbliži program bio pravi izraz 
,unionističke“ —— PO njegovu — ,magjaronske“ stranke 


ili baruna R+ i grofa L. Pe, pak da bi ta stranka još i 
a ,ogradu“.o oktroiranju izbornoga reda usvojila. Time 

je bar dao razumjeti, da mu se je taj program ipak dosta 
patriotičnim svidjao. 

Tako — dvojeći — sudio je tada o mome pro- 
gramu i M. Hrvat u jednom članku ,N. P.“ od 20. pro- 
sinca 1867., udarajući na ,oktroisani“ izborni red, te 
preporučujući svojoj ,narodno-liberalnoj“ stranci, neka bi 
ona, ako se sabor na tom temelju u dalji rad upusti, 
svojim izstupom iz sabora ostavila ,unionističkoj 
stranki“, da ova pokaže svoju praktičnu vještinu u rje- 
šavanju državopravnoga pitanja na korist i budućnost 
»Srpsko-hrvatskog naroda“, jer — po njemu — trebalo 
bi se više brinuti za jednu uzvišeniju svrhu, nego što je 
puka unija sa Ugarskom, a ta je: ,občuvati za buduća 
vremena državnu osebinu trojedne kraljevine“. 


U takovom — pro et contra — razpoloženju du- 
hova i stranaka, dočekao je narod saborske izbore. Iz- 
borna borba započne živo na sve strane; življe nego 
ikada do onda, u kojoj borbi ,liberalno-narodna stranka“, 
jedno što njezin akcioni program i opet nije u izgled 
stavljao praktičnu mogućnost za riešenje te konačno 
uredjenje našega državopravnoga odnošaja naprama 
Ugarskoj, a s druge strane, što je već i sam narod 
uvidio nuždu i potrebu, da zemlja iz neizvjestnoga po- 
ložaja svoga izadje jednom već na čisto, te da se ta 
naša hrvatsko-ugarska razmirica uspješno kraju privede, 
a nakon toga redoviti odnošaji u zemlji nastupe, — na- 
prama ,unionističkoj“ jako podlegne, tako, da je ona 
sa svojim kandidatima samo u 15 izbornih kotara pro- 
drla, a u svim ostalima ,ustavno-narodna“ il: ,unio- 
nistička“ pobjedu održala. 

Koliko se je tada želiti moglo, da se državopravni 
odnošaji zemlje naprama Ugarskoj već jednom zako- 
nito urede i u tu svrhu ,unionistička stranka“ kao ve- 


ćina u tada sazvani sabor dodje, ipak moram priznati, 
3 

da bi za dobar uspjeh u toj po zemlju i narod toli važnoj 
stvari možda bolje bilo, da je tadanja ,liberalno-narodna“ 
stranka istina kao manjina 1 kao opozicija, ali sa ja- 
čim — većim — brojem u sabor došla, te se možda 
ne bi dogodilo ono, što se je, 1 to odmah u početku, 
prije konstituiranja sabora dogodilo, a što je samo na 
štetu, nikako :na korist, dobre stvari služilo, naime, da 
je narodno-liberalna opozicija, i to: dr. Subbotić, dr. 
.Polit, dr. Rački, dr. Derenčin, M. Hrvat, Brooz, Torbar, 
V. Turković, J. Bubanović, V. Spišić, 1. Tombor, To- 
mac 1 Plavšić svojim izstupom sabor ostavila, dok 
njezina još dva člana: Sima Filipović i Lj. Vukotinović 
i nadalje u saboru ostadoše. 


Kako. se je poslie doznalo, taj izstup ,liberalno- 
narodne“ opozicije iz sabora sliedio je nakon medju- 
sobnoga o tome prepiranja, na zahtjev Srba-zastupnika 
iz Sriema, kojih je poveći broj u opoziciji bio, a koji 
su već na svojoj konferenciji u Sriemu zadali si rieč, 
da će to učiniti, te njim za volju i ostali popustiše. 
Sada je pak prekasno htjeti suditi o tom, da li je bilo 
opravdano i probitačno sebi unapried vezati ruke i 
dati se sa takovom namjerom u sabor birati, za koji se 
je već unapried znalo, kakav zadatak ga čeka? 

Ja sam taj korak opozicije još onda vrlo požalio, 
čemu sam i kod razprave ,adrese“ javno izraza dao, 
jer je to samo obodrilo i unapriedilo onu struju u 
našoj ,unionističkoj“ saborskoj većini, koja je što užoj 
i tjesnijoj svezi sa Ugarskom nagibala. 

Usljed toga zadobila je pomenuta struja odak u 
početku kod razprave o ,adresi* prevagu u saboru 
tako, da je njezinom većinom zadržan bio u adresi izraz 
.»državno jedinstvo“ kraljevina i zemalja krune sv. 
Stjepana, mjesto po manjini — koju sam i ja kao ,izvje- 


“o zn Ž. 

stitelj“ odlučno branio — predlaganoga državnoga ,,za- 
jedinstva“ i t. d. | | 

Tu se je već pokazalo, da se većina unionističke 
stranke u saboru nije mislila baš tako strogo držati 
onoga kao unionističke stranke 1 vlade usvojenoga pro- 
grama, koji je 1 njezinoj PODiEdI kod saborskih izbora 
najviše doprineo. 

Uz mene stajao je kod razprave o državnom »Je- 
dinstvu“ ili ,zajedinstvu“ 1 grof Jankovich, koji je po- 
tonji izraz takodjer živo zastupao, te pošto smo pod- 
legli, zaključisno kod ,trećega čitanja“ za adresu ne 
glasovati, pošto načela adrese imadu služiti ravnilom 
kraljevinskomu odboru, koji se ima birati u Peštu radi 
nagode sa Ugarskom. 


Tako kod glasovanja o istoj adresi u trećem čitanju 
— u sjednici od 29. siečnja 1868. — ostadosmo sje- 
deći: grof J. Jankovich, barun L. Hellenbach, vladike 
N. Gruić 1 Smičiklas, Lj. Vukotinović, od koga je i od- 
nosni ,izpravak“ potekao, Sima Filipović, ja kao izvje- 
stitelj i turopoljski comes Josipovich, potonji naravno iz 
sasvim protivnoga razloga, jer se je njemu sasvim drugi 
oblik našega državopravnoga odnošaja naprama Ugar- 
skoj svidjao, nego je to votirana adresa inače u izgled 
stavljala. 

Poslie toga bude zaključeno ovu adresu podastrieti 
svietloj kruni ne po ,saborskom predsjedničtvu“ (ovdje 
po Vakanoviću i Živkoviću), kako je to i običaj bivao, 
već po deputaciji ,ad hoc“, u koju bijahu izabrani: grof 
L. Pejacsevich, K. Bedekovich 1 tit. biskup Soić. 

I to nam je bio mali znak u saboru prevladale 
struje, koju su baš prva dvojica u klubu stranke ruko- 
vodila. | | 

Za cielo to vrieme razprave o adresi držale su se 


mimo saborskoga kluba povjerljive ,konferencije“ kod 
* 

baruna R., kod kojih ja nisam prisustvovao, a niti grof 
J., koji se već onda prama kolovodjama stranke u dosta 
»napetom“ položaju nalazio. | 

Cieli taj postupak naše većine u saboru kao 1 onih 
»mjerodavnih faktora“ izvan sabora dadoše mi povoda 
razmišljanju, da li je vriedno u takovim okolnostima 
dati se birati u kraljevinski odbor? te se sa grofom J. 
dogovorim, da se mi dva kod zavladale nami protivne 
struje ne damo birati u pomenuti odbor, čemu smo na- 
ravno 1 u klubu, kad se je počelo dogovarati, tko da se 
sutra dan t. j. 30. siečnja 1868., u taj odbor kandidira, 
irraza dali. | 

To je odmah u klubu na mnoge vrlo nepovoljno 
djelovalo, te dr. Naca Brlić, pripadajući sa mnom zajedno 
pumjerenoj frakciji“ unionista, reče mi na moje umirenje, 
da mu je barun R. kazao, da neka se on slobodno drži 
našega ,programa“, na kojem da i on (R.) stoji, i da 
za nj vojuje; uvjeravajući me, da će se — bude li u 
odbor izabran — i on (Naca Br.) mene i grofa Janko- 
vića držati. 

Kad je saznao barun R., što se je u klubu desilo, 
dade me odmah k sebi zvati, i pošto mu ja moju na- 
mjeru potvrdim i obrazložim, zašto to činim, odvratit će 
mi barun R.: ,Oni se moraju dati birati, Oni moraju iti 
u Peštu, naj se ne bojiju ničega; em ja i danas stojim 
na našem programu, ja nisam ,L....a“. Bumo vre u 
Pešti videli, kak će to iti; meni nije stalo do našega 
Gyule (Jankovicha), ako već on ne će, naj doma ostane, 
ali oni, Jovane, moraju iti i treba da idu, kaj bi to inače 
u Pešti zlo delovalo“. 

»E, excellentissime“ — odgovorim ja — ,ako je 
tako, da Vi zbilja još stojite na našem programu i da u 
tom smislu u Pešti raditi i mene, koji od toga nikako 
neodustajem, podupirati namjeravate, onda ću se ja još 

i sa grofom J. porazgovoriti, jer u tom slučaju morat će 
1 on ići, jer ja bez njega ne idem.“ 

Što rekoh, to i učinih. Grof J, koga sam odmah 
potražio, s početka se je uztezao, i to najviše radi onoga 
izraza u adresi o državnom ,jedinstvu“, za koje on ni- 
kako vojevati ,ne može i ne će“; nu in fine finali videći 
on, da ja sam — bez njega — nikako ne idem, 1 da 
ćemo se mi svakako onoga držati, na što je i sam Deak 
u svoje vrieme pristao bio, složismo se u tome, da ćemo 
se kod izbora kraljevinskoga odbora pasivno držati, pak 
budemo li obojica izabrani, onda da se on (grof J.) u 
saboru izjavi, da će kod naših dogovora u Pešti u za- 
štitu uzeti državno zajedinstvo ne pako ,jedinstvo“ 
zemalja krune ugarske 1 t. d. 


Tako se je i dogodilo. Kod sutradan u saborskoj 
sjednici od 30. siečnja 1868. obavljenoga izbora našega 
kraljevinskog odbora budu za članove izabrani većinom 
glasova ovim redom: K. Bedekovich, A. Vakanović, 
dr. .Ig. Brlić, grof _J. Jankovich, dr. Ante Stojanović, 
dr. M. Šuhaj, grof L. Pejacsevich, Janko Car, J. Živković, 
Josip Žuvić, St. Vuković i dr. Bataljarini;j a za zamje- 
nike Frico Kraljević 1 barun Hellenbach. 

Frico K. htjede odbiti to zamjeničtvo, ali mu ne 
primiše. 

Po tako obavljenom izboru digne se grof Jankovich 
1 reče ovo: 

n Visoka kućo! Ja sam povjerenjem ove vis. kuće 
izabran za poslanika u deputaciji, koja je odredjena za 
dogovor sa Ugarskom. Ja ovo povjerenje primam na svoj 
odgovor i ja ću ići; ali ujedno dopustite mi samo nje- 
koliko riečih reći, budući sam jučer proti adresi glasovao, 
1 to iz toga razloga, jer je u njoj jedan izraz, koji je 
takodjer bio predmetom razprave u ovoj vis. kući, i koji 
izraz mene umirio nije. 

»Ja dakle ovdje javno i svečano izjavljujem, da ja 
ovaj izraz u adresi, u alineji 6., gdje stoji naglašeno 
»jedinstvo“, ne shvaćam niti primam. Gledom na ovo 
jedinstvo naše s Magjari do sada u starih zakonih, u 
pragmatičkoj sankciji 1 u stožernih zakonih od godine 
1790/1. tako i u diplomatičkih spisih, naime u najnovijem 
kralj. reskriptu, pa ni u samom zaključku sabora ugar- 
skoga, nema govora; samo se ,zajedinstvo“ spominje. 
Tako isto 1 u inauguralnoj diplomi, koju je kralj izdao 
priikom svoga krunisanja, spominju se takodjer samo 
»regna socia“. | 

»10 je dakle, gospodo, svečani izraz, da ću ja na 
temelju onom, na kojem stojim, ovo tumačenje braniti u 
odboru i braniti sebe proti svemu onomu, što bi po 10. 
alineji adrese, gdje mi podpunu autonomiju tražimo, 
toj našoj izreci protivit se moglo.“ — (Ovo bi primljeno 
sa ,živio“.) 

Ovim je bio predhodni posao sabora u glavnom 
obavljen i sada se je još izčekivao ,odgovor“ krune na 
našu saborsku adresu. | 

U saborskoj sjednici od 5. veljače 1868. pročitani 
odgovor Nj. Veličanstva na našu adresu sadržavao 
je.u sebi medju pročem i ovaj stavak: 

»Budući da pragmatička sankcija 1 krunitbom opet 
uzpostavljeno ,državno jedinstvo“ zemalja krune 
sv. Stjepana svestrano priznani temelj javnoga 
prava sačinjava, to će Vaši ,historički zahtjevi“ i 
Vaše na pravu osnovane želje unutar toga okvira 
zadobiti dostojnu valjanost.“ 

Nema sumnje, da je grof Andraši u tom kratkom 
ali značajnom odgovoru Nj. V. ujedno obilježiti htio i onaj 


pravac, kog se je u stvari našega medjusobnoga do- 


govaranja držati namjeravao. 


*& 
* * 

U to vrieme izlazio je u Zagrebu u pretjerano unio- 
nističkom (vulgo magjaronskom) duhu redigovani — kako 
se je držalo — oficiozni list ,Hervatske Novine“, koji 
list u 44. broju god. 1868. pod znakom —o— donese 
poduži uvodni članak, u kojem udarajući na ,historičko- 
politički individualitet“ naše kraljevine, na autonomiju u 
smislu čl. 42.:1861., onda nad tim člankom uvjetovani 
samostalan budget za istu autonomiju i na samu 
cjelokupnost, ujedno izreče, da su ta naša potraži- 
vanja samo za vrieme i radi ,veljačkoga patenta“, kao 
»Neizpunjiva“, naproti Beču naperena bila, ali sada 
naprama Ugarskoj da se to sve ,drugčije“ shvatiti 
i udesiti ima t. j. u smislu jedinstva ugarske dr- 
žave it. d. 


Ovaj članak pomenutoga oficioznoga glasila bio je 
sasvim u očitoj opreci sa poznatim ,memorandumom“ 
unionističke stranke, koji je ona, za opravdati svoje dr- 
žanje u saboru, u prosincu g. 1866. izdala, a tako 1 sa 
mojim programom, koji je unionistička stranka kod sa- 
borskih izbora prihvatila. 


To je dalo povoda barunu L. Hellenbachu, koji 
je tada i u saboru i na publicističkom polju kao ,unio- 
niste“ u interesu poštena saveza sa Ugarskom patriotično 
i marljivo djelovao, da je na pomenuti članak u ,Agra- 
merici“ vrlo žestoko i razložno udario. (Vidi ,A. Z.“ br. 
47. £. 1868.) | 

Barin L. Hellenbach je tada više vremenu shodnih 
članaka, kao: o cjelokupnosti trojedne kraljevine, o auto- 
nomiji, o političkoj individualnosti naše kraljevine i t. d., 
u ,Agramerici“ napisao, a tako 1 g. Lj Vukotinović 
»O uniji“ sa Ugarskom, u komu je patriotično razlagao 
narav i dohvat ,saveza“ naše kraljevine sa kraljevinom 
Ugarskom, završujući svoj članak time, da će on samo 
»uvjetnu i poštenu uniu“ podupirati 1 t. d. 

Videći ja, kamo ta poznata struja kroz ,Hervatske 


Novine“ nagiblje, držao sam, da je sada vrieme na javnost 
stupiti sa potanjim izloženjem i obrazloženjem svega 
onoga, što se je iz moga nedavnoga pred saborske izbore 
obavljenoga dogovora sa Franjom Deakom u po- 
gledu državopravnoga položaja naše kraljevine naprama 
Ugarskoj načelno i konkretno izvoditi dalo, što sam obširno 
izveo u tada po pokojnomu J. Prausu redigovanom 


»Agramer Zeitung-u“ u člancih: ,O našem položaju“, 


»O historičko-političkom individualitetu trojedne kralje- 
vine“ 1 ,O našoj autonomnoj parlamentarnoj i odgovornoj 
vladi“ 1 t. d. 

Tu sam, priznavši sebe sastaviteljem poznatoga u 
sjednici kluba ,unionističke“ stranke od Io. prosinca 1866 
jednoglasno prihvaćenoga i po cieloj stranki pod- 
pisanoga ,memoranduma“ na osnovu toga, onda na 
osnovu našega izbornoga programa i saborske adrese, 
prije svega od strane ,unionističke stranke“ odlučno odbio 
krive 1 nepatriotične nazore ,Hervatskih Novina“ i kao 
zadatak naše stranke, za čim ona težiti ima, da se 
sada kod predstojećih dogovora u Pešti ostvari i izvede, 
u jezgri naglasio 1 obrazložio ovo: 

a) U pogledu rješavanja obim polovinam monarkije 
zajedničkih posala u austro-ugarskim ,,delegacijama“ n e- 
posredni izbor 1 izaslanje na našu kraljevinu odpa- 
dajućega broja ,,delegatah“ iz našega sabora, jer to 


bi — kako je 1 sam D. dopustio — imalo odgovarati 


političkom individualitetu naše zemlje; 

0) Na _ osnovu istoga individualiteta ,.kolektivno“ 
zastupanje naše zemlje kao kraljevine na ,,zajed- 
ničkom saboru“ u pogledu razpravljanja nam i Ugarskoj 
»Zzajedničkih posala“.* 

* Ovaj način našega zastupstva i razpravljanja ,zajedničkih 
posala“* na zajedničkom saboru kasnije sam u predlogu ,pododbora“ 

c) Podpunu samoupravu u smislu i obsegu čl. 42: 1861. 
sa pravom samostalnoga opredieljenja i pokrića na- 
šega autonomnoga budgeta iz vlastitih po na- 
šemu saboru dozvolit se imajućih sredstava 1 vrela, 
a to su: direktni porezi, biljegovine 1 pristojbe pravnih 

posala 1 prihodi naših hrv.-slav. državnih dobara ; 

d) Uprava zajedničke vlade glede zajedničkih po- 
sala da se u našoj zemlji samo preko naših auto- 
nomnih organa voditi ima, jer je i to samo pravna 
posljedica njezinoga, unutar svoga političkoga teritorija 
od Ugarske posve neodvisnoga, autonomnoga položaja 
i državno-političkoga individualiteta kraljevine ; 

g) Na čelu naše autonomne vlade stajao bi od krune 
neposredno imenovani, našemu saboru odgovoran a 
naprama centralnoj vladi neodvisan, bio ,ministar“ ili 
ban; napokon | 

/) U pogledu ,cjelokupnosti“ tražiti spojenje ili 
sjedinjenje Dalmacije sa Hrvatskom i Slavonijom, 
onda utjelovljenje Krajine 1 Rieke, 1 to ove u obsegu 
naše autonomije. 

Samo glede ovoga potonjega kao ,prepornoga pi- 
tanja“ imao bi se tražiti (po D.) shodan ,izlaz“, 


Ja sam sve ovo u pomenutim člancima ,Agrame- 
rice“ pred polazak našega kraljevinskoga odbora u 
Peštu, imajući pred očima preko onoga unionističkoga 
memoranduma, koji je bio namienjen ,biračima“ 1 
cielom narodu, još i rezultat moga dogovora sa D., 
onda pomenuti izborni ,unionističkim“ proglašeni i usvo- 
jeni program kao 1 unionističku saborsku adresu, 
pod svojim imenom napisao i potanko obrazložio, bez 


zamienio drugim cieli shodnijim, koji bi državopravnom položaju 
naše kraljevine bolje odgovarao, kako će se to iz samoga predloga 
pododbora hrvatskog kraljevinskog odbora viditi. 

Ja 

da me je itko tada sa pozvane strane budi u čemu de- 
savuirao. 

Istina, ja sam u početku u mom expose-u o vladi 
bio za to, da naš ,ministar“ sa vladom ima stolovati u 
Pešti t. j. u Budimu uz kralja, te sam obširno izveo 1 
one razloge, koji su me na to naveli. Nu kad je u Beču 
redigovani , Novi Pozor“ u više svojih članaka, obazrievši 
se na moja razlaganja, ova strogoj kritici podvrgao, a 
i inače gornja moja namisao na odpor naišla, dalo mi 
je to povoda, da sam još iz Pešte u dva članka na- 
pisao u ,Agramerici“ zaključnu rieč o pitanju izrav- 
nanja, dje sam razjasnio proti momu expose-u učinjene 
prigovore, te ujedno izveo i obrazložio način eventual- 
noga ustrojenja naše vlade sa sjedištem u Zagrebu 
sa odgovornim i po kruni neposredno imenovanim ba- 
nom na čelu. U tom slučaju — kako sam dalje izveo, 
— imao bi se kod zajedničke vlade postaviti ,hrvatski 
ministar“ bez listnice, preko koga bi u ograničenom . 
njegovom djelokrugu stvari naše vlade na krunu išle. 
I ovaj ministar bi imao u pogledu njegovoga prem vrlo 
ograničenoga djelokruga našemu saboru, a na ko- 
liko bi on i kao član ,zajedničke vlade“ kod razprav- 
ljanja ,zajedničkih posala“ u zastupanju naših interesa 
u ministarskom vieću imao pravo ,siela i glasa“, ujedno 
i ugarskomu saboru odgovoran biti. 

Time sam izcrpio i završio bio moja razmatranja 
o našem državopravnom položaju, a sada prelazim na 
dalji tečaj stvari, kako se je ova u Pešti razvila.* 


* 
* *k 


Prije moga polazka u Peštu sastao sam se jednom pri- 
likom sa mojim sučlanom deputacije, kr. državnim nad- 
: A : po aga ća ž 
odvjetnikom, Josipom Zuvićem, koji mi u razgovoru 


* Vidi ,A. Z“ br. 16, 55, ĆI, 62, 73, 85, 104 1 105 ex 1868. : 

o našem predstojećem djelovanju u Pešti ovo reče: ,Jo- 
vane, ti si pametan i pošten čovjek, ja ću se u toj našoj 
stvari u Pešti strogo tebe držati“. 


Je li on to meni kazao, da saznade od mene, što i 
kako sam onda o našem predstojećem poslovanju mislio, 
it da mene utvrdi u mojim njemu 1 onako poznatim 
nazorima, koje je možda držao neizvedivim, pak da u 
tom slučaju on sa uspjehom drugim ,praktičnijim“ putem 
udari? — Ne znam, ali ja sam mu na to ovo odgovorio: 
»Moj Josipe, od toga ne će biti ništa, da ćeš Ti moći i 
htjeti sa mnom ići. Ja sam i suviše prononcirata ličnost, 
koji sam o toj stvari toliko javno i otvoreno pisao i 
govorio. Ja od svega toga sada odustati ne mogu i ne 
ću, prem uvidjam, kako danas naše stvari 1 medju nama, 
a po svoj prilici 1 u Pešti stoje, da se to ne će dati iz- 
vesti; nu Ti si u tome ,homo novus“, Ti se do sada nigdje 
nisi izlagao u toj stvari. Ti si vješt i sposoban čovjek, 
u Tebi će Andraši naći ,svoga čovjeka“, čovjeka da- 
našnje situacije. Ti ćeš — ja sam uvjeren — uči- 
niti ono, što se od Tebe zahtievalo bude.“ 

»E, pa vidit ćeš“, odgovori mi on. Mi se na to raz- 
idjosmo, a moj sud o njem brzo se je obistinio. 

Naš kraljevinski odbor sastao se je u drugoj polo- 
vici travnja 1868. u Pešti. | 

Osim članova odbora bijaše prisutan i banske časti 
namjestnik. 

Kod konštituiranja našega odbora — 27. travnja 
1868. — izabran bude za predsjednika Antun pl. Va- 
kanović, a za izvjestitelja Janko Car. 

Prije, nego dalje podjem, vriedno je ovdje zabilježiti 
jednu kratku epizodu iz te dobe. 

Naša deputacija bila je po dolazku i poklonstvu 
svome od Nj. Veličanstva vrlo prijazno primljena, a naš 
predsjednik dva dana kasnije na dvorski objed pozvan. 

* 

Poslie objeda — pri ,cerklu“ — prosbori Nj. V. 
po običaju i sa našim g. predsjednikom nekoliko rieči: kako 
je o našoj stvari sa Deakom razgovaralo 1 kako je D. 
kazao, da u našoj deputaciji imade ljudi, koji bi u našem 
savezu sa Ugarskom i dalje išli nego li on (D.)... 

Njegovo Veličanstvo vrlo se je interesovalo, da naše 
porazumljenje sa Ugarskom što bolje za rukom podje;| 
odtuda i dolazi, da se je car 1 sa vodjom većine ug. sa- 
bora, Franjom Deakom, o toj stvari uputiti dao. 

Tada se je još 1 više govorilo, što nas je u našem 
držanju samo obodriti imalo, da smo to dostojno uvažiti 
znali. — — 

Ja sam sebi s početka preduzeo sasvim rezervi- 
rano držanje, jedno, što nisam bio izabran za ,izvjesti- 
telja“, dakle nisam niti obvezan bio sa kakovim ,pred- 
logom“ na sriedu izići, a drugo, što sam bio u dvojbi 
o tome, da li će većina onako sastavljenoga kralj. odbora 
za mnom poći. Nu dogodilo se je inako. 


Po našem trodnevnom razgovoru i dogovoru bude 
zaključeno izabrati dva pododbora, od kojih jedan 
će imati zadaću, da izradi ,skelet“ o državopravnom 
pitanju i položaju naše zemlje naprama Ugarskoj i 
monarkiji; a drugi da izpita financijalno stanje 
naše zemlje, za da se vidi, kako stojimo, te kako da se 
financijalno pitanje najshodnije riešiti ima. 

U prvi pododbor, komu je bila glavna zadaća na- 
mienjena, izabrani budu: grof Jankovich, dr. Ante 
Stojanović i moja malenkost. 

Videći ja posljedak skrutiniuma, opirao sam se tomu, 
tvrdeći da su sl. većini u tome moji nazori dobro po- 
znati, kod kojih ja 1 nadalje ostajem, pak da mi se čini, 
da ih slavna većina danas. možda ne će htjeti usvojiti. 
Na što mi odvraćeno bude, da se to još ne može znati, 
nego samo neka ja sve na papir stavim, što i kako o tom 

našem državopravnom položaju mislim, pak će se onda 
već viditi, hoće li se moći sve primiti ili možda što i pre- 
inačiti, kako već bude. 

Tako ja preko moje nade postanem izvjestiteljem a 
grof Jankovich predsjednikom toga pododbora; a u dru- 
gom pododboru vel. župan Frico Kraljević, — koji je 
medjutim oboljeloga člana Bataljarinija zamienio — pred- 
sjednik, a dr. Naca Brlić izvjestitelj. 

Grof Jankovich se je još od početka sa mnom slagao, 
a u Pešti nam se je 1 dr. Brlić sasvim pridružio, prem 
ga je Ž. vrlo snubio, da nas ostavi. 


Pošto sam ja već opetovano imao prilike o mojim 
nazorima u toj stvari i u novinama javno pisati i razprav- 
ljati, bio sam sa meni namienjenim zadatkom dosta brzo 
gotov. 


Moj po pododboru usvojeni izradak uz nekoje modi- 
fikacije odgovarao je u glavnom mojim poznatim nazo- 
rima i premda se nalazi u saborskim spisima od g. 1868. 
u ,Nar. Nov.“ od 27.1 28. svibnja, onda u ,Agr. Z.“ od 
23. svibnja 1868., ipak držim, da ne će biti suvišno, ako 
ga 1 ovdje u glavnim crtama pred čitaoca iznesem, jer 
će mu to služiti za razjašnjenje svega onoga, što se je 
kasnije iz toga izrodilo, t. j. kada to sravni sa onim, što 
je poslie nadošlo, za uviditi u tome nastalu razliku, 


Izradak pododbora polazi iz onoga iz pragmatičke 
sankcije izvirućega vrhovnoga načela, da usljed toga svim 
zemljama krune sv. Stjepana zajedničkoga temelj- 
noga zakona od g. 1723. sve zemlje krune ukupno, 
dakle 1 ovim ,sdružene kraljevine Hrvatska, Slavonija 1 
Dalmacija“, sačinjavaju i sačinjavati imadu jedno ,dr- 
žavno zajedinstvo“. 


Iz ovoga vrhovnoga načela ,državnoga zajedinstva“ 
ili zajednice i sveze kraljevina Dalmacije, Hrvatske 1 

Slavonije sa ostalim zemljama krune sv. Stjepana sliedi, 
da im sledeći državni poslovi imadu biti zajednički. 
Sad dolazi pod I. i II. izbrajanje tih kao ,zajed- 
ničkih“ posala, 1 to pod I.: krunitba zajedničkoga kralja 
t. j. Ugarske kao ujedno i Dalmacije, Hrvatske i Sla- 
vonije; zajedničko ugovaranje i sastavljanje jedne kru- 
nitbene zavjernice na zajedničkom saboru, u kojoj se 
uz cielokupnost krune 1 zajednički ustav ima zajamčiti 
i osigurati napose 1 cielokupnost trojedne kraljevine i 
njezin zemaljski ustav; a ovako prihvaćena i kraljevskom 
prisegom  potvrdjena krunitbena zavjernica da se za 
kraljevine Dalmaciju, Hrvatsku i Slavoniju imade izdati 
u posebnomizvornomizdanju u srbsko-hrvatskom 
zemaljskom jeziku* Onda pod II.: Svi oni poslovi, koje 
sve zemlje krune sv. Stjepana kao ,jedno državno tielo“ 
naprama »trećemu“ ili sa ovim razpravljati imadu, dakle 
svi poslovi, koji se u smislu pragmatičke sankcije zajed- 
nički tiču svih zemalja, stojećih pod žezlom našega 
zajedničkoga vladara,. dakle poslovi, na razpravljanje po 
obostranim pdelegacijama“ upućeni, koji se dalje 
pod a), 6) i c) izbrajaju.** | 
Što se tiče ovih poslova, namienjenih razpravljanju 
obijuh delegacija, smatra hrv.-slav.-dalm. kraljevinski odbor 
prije svega nagodu, izvedenu u zak. čl. XIL: 1805—7 
bez intervencije trojedne kraljevine, u koliko se i na nju 
odnosi, kao ,»gotov čin“, uz koju ona, — ogradjujući se 
naročito proti tomu, da se u buduće bez zakonita sudje- 


* U ono doba vladajuće medju Hrvatima i Srbima prave 
bratske sloge nije bilo zazorno uz ,hrvatsko“ spomenuti uviek 
i srpsko“ ime, odtuda 1 ova oznaka našega narodnoga jezika. 

' (Opazka pisca.) 

#17) Vanjski poslovi; 

2) Vojničke stvari, 1 
£) Financije, pogledom na troškove, koji se imadu nami- 


rivati zajednički. 

lovanja trojedne kraljevine ne stvaraju takovi državni te- 
meljni zakoni — naknadno pristaje, ina temelju toga 
usljed gore stavljenoga vrhovnoga načela izjavljuje, da 
kraljevina Dalmacija, Hrvatska i Slavonija ima biti u 
delegaciji krune _ sv. Stjepana zastupana kao i ostale 
zemlje na temelju istoga zajedničkoga ključa . .... 


Biranje na Hrvatsku odpadajućih ,delegata“ ima se 
obaviti u hrvatskom saboru, kao što je to rečeno 1 u 
kralj. odpisu od 25. svibnja 1867. | 

Predlog pododbora izrično izjavljuje, da su ovim 
izcrpljeni uvjeti ,državnoga zajedinstva“ kraljevina 
Dalmacije, Hrvatske. i Slavonije sa ostalim zemljama 
krune sv. Stjepana, drugim riečima, da je time ,cjelo- 
vitosti krune sv. Stjepana, kako ju uslovljuje prag. sank- 
cija, kao i ,državnoj ideji“ Ugarske od strane trojedne 
kraljevine kao ,saveznice“ podpuno zadovoljeno uz pri- 
znanje zajedničkoga u tome sa Ugarskom zakonarstva 1 
vrhovne uprave. | 

Nu i osim navedenih ,skupnih posala“, koji se imadu 
žrtvovati načelu ,državne zajednice“, drži hrv. kraljevinski 
odbor (po predlogu pododbora), da bi trojedna kralje- 
vina, radi obostrane koristi, da si podigne svoje 
materijalno blagostanje, da si obezbiedi slobodo- 
umni ustav i uzpostavi svoju teritorijalnu 1 po- 
litičku cjelokupnost, — pripravna bila sklopiti još 
užu državopravnu svezu sa Ugarskom, samo ako bi 
joj se sada kod sklapanja ovoga saveza zajamčili 
uslovi njezine narodne eksistencije, sastojeći u poli- 
tičkoj samostalnosti i cjelokupnosti zemlje. 

Pod ovim dakle uvjetima bila bi trojedna kraljevina 
sklona još sliedeće predmete i poslove podvrći zajed- 
ničkomu razpravljanju sa ostalim zemljama krune, 1 to: 

Sada tu dolazi pod III. nabrajanje onih posala, 
koje ugarski sabor ne smatra za takove, da bi se već 

usljed pragmatične sankcije sa ,ostalim zemljama Njeg. 


Veličanstva“ skupno razpravljati imali, no koje bi ipak 
iz »drugih obzira“, po priobćenom našoj deputaciji spo- 
razumku, valjalo razpravljati po jednakim načelima, 
koja bi se imala ugovoriti putem jednoga i drugoga 
zakonarstva (carevinskoga vieća i ug. kao zajedničkoga 
sabora). Tih imade od ae) do e) u pet tačaka. 


Napokon se pod IV. još nekoji poslovi od 4) do )* 
i to samo ,načelno“ zajednici povrgavaju uz sliedeće 
ograničenje: 

I. Da se kod prodaje ili izmjene državnoga dobra 
trojedne kraljevine, ii da im se zemljište u obće pro- 
imieni, ište privola njezina sabora. 

2. Kod uzajmljivanja ili obterećivanja državnoga 
imetka ima se na niže naznačeni način ,paritetno“ usta- 
noviti svota, koja će, budi za jamćevinu, hipoteku ili 
izplatu, odpasti na .trojednu kraljevinu. 

3. Pravo svakogodišnje dozvole, razporezivanja i 
utjerivanja ,izravnih poreza“, pridržava se autonomnomu 
zakonastvu i upravi, što medjutim ne smeta 1 ovu vrst 


#* a) Poslovi trgovački, imenito zakonarstvo pogledom na carinu ; 


2) Zakonarstvo nad neizravnim pristojbama, koje stoje u 
uzkom savezu sa obrtnim proizvadjanjem ; 


€) Ustanovljivanje novčanoga i pjeneznoga mjerila ; 

đ) Razpolaganje sa onim željezničkim prugama, koje zasje- 
caju u interese obiju državnih polovina ; 1 

€) Opredieljivanje obranbenoga sustava. 


** 2) Rasudjivanje i dozvoljivanje onih trgovačkih i državnih 
ugovora, koji obterećuju sve zemlje krune sv. Stjepana, ili kojim je 
posljedica zemljištna promjena zemalja krune; 

8) Uredjivanje novčarstva, kovna i papirna novca, carinskih 
poslova, kao i brzojava, pošta, željeznica, brodarstva ili drugih zem- 
ljam sv. Stjepana zajedničkih obćila, t. j. koja zajednički zasiecaju u 
interese trojedne kraljevine kao i Ugarske ; 

poreza po jednakim medju obim strankama ugovorenim 
načelima obavljati. 

4. Glede svih drugih sa Ugarskom ,zajednički“ raz- 
pravljat se imajućim porezima ište se od Ugarske obzirom 
na manje povoljne materijalne, industrijalne 1 trgovinske 
odnošaje trojedne kraljevine garancija, slična onoj zak. 
članka 59.:1790., t. J. da se kod uvadjanja novih ili 
povisivanja postojećih neizravnih poreza 1 daća uzme 
osobit obzir na troj. kraljevinu time, da se pri sva- 
kom takovom skupno votiranom uvedenju il: povišenju 
poreza, ili kod prineska u obće, dotični ,ključ“ ili svota 
troj. kraljevine imade napose i to ,paritetno“ ustanoviti. 

5. Za rekrute troj. kraljevine postavlja se načelo 
njihova uvršćivanja u zemaljske pukovnije slično usta- 
novi ug. zak. čl. IX. S 10. od g. 1865/7., izuzimajući, 
koji su za tehničko obrazovanje sposobni. 

6. Rekruti hrvatskoga primorja imaju se rad njihove 
sposobnosti samo na mornarici upotrebiti; 1 

7. Koliko od kontingenta rekruta, na ug. saboru 
zajednički votiranoga, imade odpasti na trojednu kralje- 
Vinu, ugovorit će se ,paritetno“. 


€) Povlastice vjeresije i banke i zakonarstvo o obrtu, o mjeri 
i teži, o zaštiti biljegah i muštrah (primjerakah) ; 

d) Zakonarstvo o pravu pomorskom, rudnom, trgovačkom i 
mjenbenom ; 

e) Ustanovljivanje proračuna u pogledu državnoga gospodar- 
stva, kamo spada i uzdržavanje dvora zajedničkoga kralja; zatim 
dozvoljivanje neizravnih poreza, pristojba i daća; nadziranje dotič- 
noga upravljanja; primanje novih zajmova; konvertiranje postoje-. 
ćega državnoga duga; podavanje, promjenjivanje i obterećivanje 
nepokretnoga državnoga imetka; zakonarstvo nad monopolima i 
regaliama, u obće svi financijalni poslovi, koji su zemljama krune 
Sv. Stjepana zajednički ; 

f) Svi poslovi, koji se odnose na uredjivanje i trajanje voj- 
Ničke dužnosti, imenito godišnja dozvola broja novaka, koji se 
dići imadu. 

Što se tiče zakonodavnoga organa za prije 
navedene kao ,skupne“ naznačene a delegacijama neiz- 
ručene poslove, priznaje se za takovi svim zemljam krune 
sv. Stjepana ,zajednički“, svake godine u Peštu sazvati 
se imajući sabor, u koji će troj. kraljevina po jednakom 
ključu na nju odpadajući broj zastupnika ne kroz ne- 
posredne izbore, već posredno iz svoga sabora u Zagrebu 
odašiljati, koji se broj sada ustanoviti ima. 

Što se pak tiče samoga postupka kod razpravljanja 
zajedničkih posala na ug. saboru, načelno riešenje 
dotičnoga zakonskoga predloga ili pitanja, kao votiranje 
ili povišivanje kojega neizravnoga poreza, dozvola no- 
vaka, votiranje zajma i t. d., ima se razlikovati od 'nje- 
gove uporabe na kraljevine Hrvatsku, Slavoniju i Dal- 
maciju; prvo pitanje spada pred zajednički sabor, 
drugo pak stranom spada pred hrvatsko-slavonski sabor, 
stranom pak imalo bi se rješavati ,paritetno“ na sliedeći 
način, da u takovim pitanjima ,ključa“ ili ,kvote“, koja 
se naše kraljevine tiču, ne ima odlučivati većina ug. 
državnoga sabora, nego da imadu odlučivati naši, u za- 
jednički ug. sabor poslani zastupnici s jednakim bro- 
jem ugarskih zastupnika kao zajednička delega- 
cija, odnosno rezultat svoga glasovanja zajedničkomu 
državnomu saboru na prihvat priobćiti. 

U tome načinu ležala bi garancija za ovlaštenu 
»historičko-političku individualnost“ trojedne kraljevine 
kano 1 za pravedno očuvanje interesa kraljevine od ma- 
jorizovanja ug. zajedničkoga sabora, a da se time pravo 
zajedničkoga zakonarstva ne vriedja. 


Glede organa vrhovne uprave tih posala priznaje se 
»Zajednička vlada“ u Beču i odnosno odgovorno zajed- 
ničko ministarstvo u Pešti kao pravovaljano, no uz ogra- 
ničenje, koje uslovljuje državopravni autonomni po- 
ložaj trojedne kraljevine, naime: da bi se zajednička 

središnja vlada u Pešti u vršenju svoje uprave glede 
naše zemlje imala obraćati na autonomnu zem. vladu 
trojedne kraljevine, kao na to pozvani eksekutivni 
organ, koja bi dotične odredbe središnje uprave izvr- 
šivala bez prigovora ,u prenešenom djelokrugu“, od 
čega bi se izuzela samo uprava pošta i brzojava, koja 
ima biti jedinstvena. 

Zajedničkoj vladi naravno prosto bi stojalo preko 
svojih organa uvjeriti se o tačnosti pobiranja i uprav- 
ljanja neizravnih daća. 

Razloživši tako onaj dio državopravnoga odnošaja, 
koji se po pragmatičkoj sankciji tiče ,šire“, a iz opor- 
tuniteta jošte ,užom“ priznate državopravne sveze kra- 
ljevina Dalmacije, Hrvatske 1 Slavonije sa Ugarskom, 
prelazi izradak pododbora hrv. kraljevinskog odbora na 
pitanje naše zemaljske autonomije. 


Ova bi imala načelno obuhvaćati: 

I. Podpuno samostalno zakonarstvo i upravu u 
pogledu svih predmeta, koji gornjom obrazložbom 
nisu podvrgnuti ,zajedničkomu“ razpravljanju. 

2. U ,prenešenom djelokrugu“ upravljanje zajed- 
ničkih posala preko svojih autonomnih organa, izuzimajući 
poštarstvo i brzojav, pridržavajući središnjoj vladi pravo 
kontrole. 

3. Na čelu autonomne zem. vlade stajao bi od krune 
neposredno imenovani, samostalan, hrv.-slav.-dalm. 
saboru odgovoran ministar ili ban sa potrebnim ,od- 
sjecima“ — sa sjedištem u Zagrebu. 

Sveza izmedju ove samostalne autonomne zem. vlade 
1 krune s jedne, i središnje uprave s druge strane, uzpo- 
Stavila bi se sa jednim hrv.-slav.-dalm. ministrom bez 


listnice kao integrirajućim * članom zajedničke vlade u 
Pešti. 

Odnošaj ovoga hrvatskoga ministra bez listnice 
prama autonomnoj vladi, kruni 1 zajedničkoj vladi, imao 
bi se zakonom urediti tako, da se time samostalnosti 
autonomne vlade ni u čem ne prejudicira. 

Sada prelazi operat pododbora na pravo samostal- 
noga opredieljivanja svoga autonomnoga zemalj. pro- 
računa. 

Za pokriće troškova svoga proračuna, iznosećega 
od prilike dva milijuna, pridržava si hrv. kraljevinski 
odbor: a) ,izravne poreze sa zemaljskim prirezom“ (po 
pravoj sposobnosti zemlje izračunani na 1,900.000 for.); 
2) pristojbe pravnih posala (nešto preko 300.000 for.) 1 
c) prihode hrv.-slav. državnih dobara (oko 70.000 for.). 

Svi drugi _ prihodi Hrvatske 1 Slavonije imali bi se 
izručivati u zajedničku državnu blagajnu, kojom razpo- 
laže zajednička središnja vlada po proračunu na zajed- 
ničkom saboru ustanovljenom. 

Ova ,autonomija 1 samostalnost“ trojedne kraljevine, 
uz očuvanje državnoga zajedinstva sa Ugarskom, osniva 
se takodjer na pragm. sankciji, koja po jasnom smislu 
čl. 3.:1723. za ustav, slobodu 1 zakonitu samostalnost 
Ugarske i s njome ,združenih kraljevina“ jednako 
vojuje, a taj smisao prenešen je i u zak. čl. II. : 1867. 


Odgovornost pako autonomne zem. vlade osniva 
se na tom, da se trojedna kraljevina u njezinom auto- 
nomnom području imade po istim načelima upravljati, 
koja valjaju i za pobratimsku Ugarsku, što je u osta- 
lom 1 ug. sabor u svojoj izradbi poravnanja s Austrijom 
($ 24—25) stavio za glavni uvjet poravnanja, da se za 
obje državne polovice uvede obća ,ustavnost“. 

Glede jezika se hrv.-slav.-dalm. poslanici u za- 
jedničkom zakonarstvu mogu služiti svojim zemaljskim 
kao 1 magjarskim jezikom, a jezik ureda i obćenja u 
zem. vlade ima biti izključivo srbsko-hrvatski. 

Gornjim načinom stvoreni zajednički ,delega- 
cioni“ odnosno ,saborski zakoni“ imadu se analogno 
ustanovi $. 43. ug. zakona o poravnanju po potvrdi 
hrv.-slav.-dalm. saboru priobćiti preko odgovorne zem. 
vlade. 


Dodatak 


glede zajedničkih državnih tereta. 


Ovdje se operat pododbora poziva na priobćeni 
mu ugarski ,nagodbeni“ izradak $. I8. 1 55., po komu 
se Ugarska bez sudjelovanja trojedne kraljevine pri- 
pravnom očituje razmjerno doprinositi u ime ,zajedničkih 
troškova“, te preuzeti jedan dio — kvotu — državnoga 
duga, kako je to u zak. čl. XIV. i XV. takodjer brez 
intervencije trojedne kraljevine ustanovljeno.* 


Ove zak. članke (XIV. i XV.) kao izliev zak- čl. 
XII. usvaja hrv. kraljevinski odbor kao ,svršeni čin“, 
nu što se tiče razmjerja, u komu bi trojedna kraljevina 
u ime ovih zajedničkih tereta naprama Ugarskoj dopri- 
nositi imala, drži kraljevinski odbor, da bi ustanovljenje 
te ,kvotne dužnosti“ obzirom na u tome prihvaćeno 
»Zajedinstvo financijah“ sa Ugarskom, za Hrvatsku 1 Sla- 
voniju odpasti imalo, osim ako bi se i medju nama 
financije posve razdružile, kako je to medju Ugarskom 
i ostalim zemljama Njeg. Veličanstva. 


* Razmjer onih prvih tereta ustanovljen je glede zemalja 
krune ug. na 30% a za državni dug odredjen je i stalni go- 
dišnji prinesak od 20,188.000 for., medju kojima 11,776.000 for. u 
kovanom novcu; a osim toga za naplatu ,viška teretah“, koji na- 
staje tim, da se — kako je zaključeno — pretvori sav dug u jedan 
dug rente, opredicljen je čisti godišnji prinos od 1,150.000 [or., 
medju kojima 150.000 for. u-srebru. 

Hrvatska i Slavonija polazeći sa ovoga gledišta, te 
držeći se stanovišta ,shodnosti“, što ga je 1 Ugarska 
prema ,ostalim zemljama Njeg. Veličanstva“ u tom po- 
gledu, i to jedino iz ,političkih obzira“, zauzela ($ 54. 
zak. čl. XII. : 1867), bila bi takodjer pripravna k ovim 
skupnim državnim teretima po pravici doprinositi on o- 
liko, koliko bi po sposobnosti svojoj mogla, iza pod- 
mirenja _ svojih autonomnih zem. potreba (od prilike 
2,200.000 for.). 

Poslie_pobližega obrazloženja toga financijalnoga 
pitanja obzirom i na vojničku krajinu, glede koje 
ose od ug. deputacije još i razjašnjenje zahtieva, da li je 
i na nju kod toga financijalnoga ugovaranja obzir uzet, 
prelazi se na pitanje teritorijalno: 

»O cjelokupnosti kraljevinah Hrvatske, 
Slavonije i Dalmacije“. 

Ovo obuhvaća: 2) grad Rieku sa kotarom; 6) hrv.- 
slav. vojničku krajinu; i £) kraljevinu Dalmaciju 
ili pitanje o združenju Dalmacije sa Hrvatskom i Sla- 
vonijom. | 
= Iovdje se postavlja vrhovno načelo, proizlazeće iz 
pragm. sankcije čl. I. 1 2. prenešeno 1 u zak. čl. II. S I. 
1 3. 1865/7. naime, da pragm. sankcija jamči za cjelo- 
kupnost ,združenih kraljevina“ (T4rs orszagok) upravo 
tako, kao za integritet Ugarske; što ne može drugčije 
ni da bude obzirom na onaj tim dvostranim državnim 
aktom utemeljeni državopravni položaj trojedne kralje- 
vine i pravo eventualnoga biranja svoga kralja. 

Predpostaviv ovo vrhovno načelo, vindicira se: 

Ad a) Rieka sa cielim predjelom kao ,cieloviti dio 
kraljevine Hrvatske“ da naprosto prema Ugarskoj istu 
sudbinu dieli sa materom zemljom Hrvatskom, te se 
obzirom na to, da smo pripravni i preko postulata prag. 
sankcije još u užu realnu svezu sa Ugarskom stupiti, 

ima biti podlogom trajnoga mira i sloge medju obim 
zemljama —, da pravedno riešenje toga pitanja neće 
postati ,kamenom smutnje“ sa ugarske strane ; 

Ad 6) Glede razvojačenja i utjelovljenja hrv.-slav. 
vojničke krajine očekiva se, da će ug. kraljevinski 
odbor i dotično sabor ovu dosadašnju ,tegobu“ hrv. sa- 
bora usvojiti, te s nami složno nastojati, da se to utje- 
lovljenje što prije kraju privede ; 

Ad 6) glede Dalmacije opaža se sa žalošću, da 
se to pitanje redintegriranja trojedne kraljevine 1 dotično 
krune sv. Stjepana kod poravnanja sa Austrijom m(- 
kom mimoišlo, koje pitanje se je obzirom na tolike sve- 
čane izjave kao i prev. odpis od 8. studenoga 1861. 
sada riešiti imalo. | 


Hrv.-slav. kraljevinski odbor kao vierni tumač pra- 
vednih želja 1 zahtjeva svoga sabora ne može a da ne 
prosvjeduje proti tomu, što se kraljevina Dalmacija 
usljed spomenutoga sporazumka broji k ,ostalim zemljama 
Nj. Veličanstva“, te što ona, neprivedena u svezu sa zem- 
ljama krune sv. Stjepana, u carevinskom vieću i u dele- 
gaciji druge državne polovice svoje mjesto zauzima; na- 
dajući se, da će ug. sabor 1 ovu našu tegobu saborskim 
zaključkom učiniti svojom, pa da će složno s našim 
saborom poprimiti sredstva, vodeća k sjedinjenju Dalma- 
cije sa Hrvatskom i Slavonijom 1 odnosno k redintegri- 
ranju krune sv. Stjepana. 

Samo sretnim riešenjem ovoga pitanja o ,cjelovitosti“ 
izvršit će se i postati istinom pragm. sankcija ili zak. 
čl. IL: 1867. i za trojednu kraljevinu. 

»Pactum conventum“, koji će se ugovoriti medju 
saborom kralj. Dalmacije, Hrvatske i Slavonije 1 saborom 
ugarskim kao medju dva samostalna 1 podpuno ravno- 
pravna faktora, ima se nakon sankcije Nj. Veličanstva 

zajedničkoga kralja inartikulirati kao fundamentalni zakon 
kraljevine Dalmacije, Hrvatske i Slavonije tom klausulom, 
da kao takav ne može biti nikada predmetom sepa- 
ratnoga — jednoga ili drugoga — zakonarstva, i da se 
samo na takav način slobodnim 1 samostalnim spora- 
zumkom svijuh trijuh faktora promieniti smije. 

Na koncu dodano je još ovo: ,Ova nagodbena 
razpravljanja imaju se pogledom na uspjeh smatrati kao 
cjelost tako, da do završetka 1 konačnoga rezultata 
njihova, nijedna stranka nije vezana na izjave ili 
koncesije dane tečajem njihovim.“ Ž 

Ovako je glasio izradak u tu svrhu izaslanoga pod- 
odbora hrv. kraljevinskog odbora. — —- | 


Ja sam, pošto sam bio nenadano za izvjestitelja u 
toj stvari odredjen, gledao, da se sastanem sa F. Dea- 
kom, za da vidim, kako on sada misli prema njegovim 
o jeseni prošle (1867.) godine u razgovoru sa mnom iz- 
raženim načelima u toj našoj stvari. 

Vrlo me je ugodno iznenadilo od njega čuti, da on 
— kako mi reče — 1 ,danas' onako isto sudi kao 
i prije 1 da se nada, da će se doći do sporazumljenja, 
jer da i njegov prijatelj Ghiczy — vodja saborske 
ljevice 1 član ug. kraljevinskog odbora — isto tako sudi 
kao 1 on. 

Čuvši od mene, koji mi je zadatak namienjen, reče 
mi D.: Dobro će biti u početku držati se samo glavnih 
načela toga posla i zadatka, pa tek kad se u tome 
dodje do sporazumka, onda će se lakše preći na detai- 
ljrano izvedenje tih osnovnih načela ,nagode“. 

To mi je bio povod, da sam se i ja kod toga 1z- 
radka, koji bi za slučaj prihvata od strane našega kralje- 
vinskoga odbora imao biti ,prvim nuncijem“ na 
ugarski kraljevinski odbor, toga držao, da svako pitanje 

načelno iztaknem i samo koliko je od potrebe izvedem 
i obrazložim. 

Pošto bijaše taj izradak pododbora u našem kraljevin- 
skom odboru po meni pročitan, izjaviše se ostali članovi 
odbora, da se ta stvar ne može odmah ni sutradan u 
pretres uzeti, jer da ju treba najprije ,dobro proštudi- 
rati“. — — 

Od to doba prodje 8 ili 1o dana, za koje vrieme 
moglo se je čuti, da se taj izradak nije vladinih krugova 
ugodno dojmio, naročito, da ga je grof A. ,hladno“ 
primio, a to — čini se — da je za našu gospodu čla- 
nove od većine bilo dosta. — — 

U zakazanoj sjednici našega kraljevinskoga odbora 
za razpravu toga predmeta, pošto sam ja operat našega 
pododbora pročitao, digne se odmah naš sučlan g. Žuvić 
te izjavi, da se on sa predloženim po pododboru operatom 
u tačkah, koje se odnose na ,budget“, na .formu do- 
maće vlade“, na ,zastupstvo pri zajedničkoj vladi“, na 
 »razdruženje financijah u obće“, kao 1 glede razdruženja 
i razlikovanja predmeta u načelu zajedničkimi označenih 
ne slaže, izvadi drugu po njemu izradjenu obsežnu 
osnovu, koja se takodjer pročita 1 litografiranje iste 
odredi. | 

Sad se je naravno vidilo, na što se je ono vrieme 
»proštudiranja“ od 1o dana upotrebilo. | 


U iza toga obdržavanoj sjednici našega kraljevin- 
skoga odbora povede se rieč, koji od ova dva predloga 
da se podvrgne specijalnoj razpravi, na što se većina 
odluči ,radi forme“ (?) za osnovu g. Žuvića, nu s pri- 
mjetbom, da se time još ne primaju 1 načela u istoj 
osnovi izražena, koja odbor i promieniti može. 

Na to smo ja i grof Jankovich očitovali, da mi sma- 
tramo i usvajamo predlog ,pododbora“ kao svoje po- 
sebno mnienje, t. j. kao predlog ,manjine“, i to Živković 

u cjelosti a grof J. sa izpravkom po njemu i dru. Stoja- 
noviću podnešenim, da se na čelu naše autonomne vlade 
postaviti ima ,jedan samostalan hrv.-slav.-dalm. saboru 
odgovoran ministar sa sjedištem u Pešti“. 

Dr. Brlić, ne budući tada u sjednici, pridružio se je 
kasnije našemu mnienju ,manjine“. 

Mene je ovaj postupak g. Ž. i većine našega kra- 
ljevinskoga odbora koliko uvriedio i ogorčio toliko 1 iz-. 
nenadio, jer sam se po onom, što se iz mjerodavnih kru- 
gova dočulo, mogao istina nadati, da će se operat pod- 
odbora kod razprave po našoj većini ovdje i ondje 
»amandirati“ 1 preinačiti, ali ne da će se preko svakoga 
običaja odbaciti i sasvim drugi, od pojedinoga člana 
onako ,izpod ruke“ sastavljeni, za podlogu razprave uzeti. 

Ovaj ,separat-votum“ g. Žuvića, koji je u javnom 
mnenju zemlje pravu buru izazvao, nalazi se u sabor- 
skim spisima, onda u ,N. N.“ br. 124 1 125 od 1868. 
lu ,Ag. Z“ br. I21 1 122 od 1868. 

Nije mi namjera a niti je od potrebe .upuštati se 
ovdje u kakovu stvarnu kritiku toga operata Žuvićeva. 
To su već učinili naši tadašnji listovi, koji ga — ito 
umjereniji — označiše ,uvriedom Hrvatske“ te u ime 
ninteligencije domovine“ protestovaše proti njemu. Jedino 
oficiozne ,Hervatske Novine“ pozdraviše ga kao ,izraz 
većine hrv. kraljevinskoga odbora“, dok s druge strane 
izradak pododbora 1 ne donesoše. 


U tom izradku g. Ž. — da ga samo načelno pre- 
djem, — napušta se sve ono, što je po smislu moga 
izradka na osiguranje ,državno-politične osebine“ naše 
kraljevine naprama Ugarskoj služiti imalo; napušteno je 
glavno načelo naše ,državne zajednice“ sa Ugarskom, 
na koliko to po operatu pododbora izvire iz same 
pragmatičke sankcije, za razliku od onoga, što se 
preko toga postulata pragm. sankcije uvjetno u 

zajednicu daje, t. j. operat g. Žuvića u tome pogledu 
nikakove razlike nečini i više predmeta kao ,za- 
jedničke poslove“ Ugarskoj izručuje; napušta se samo- 
stalnost našega autonomnoga budgeta, dakle 1 ona 
toj odgovarajuća, po pododboru predložena, u svoje 
vrieme i po samom Deaku prihvaćena financijalna 
samostalnost Hrvatske; onda isama odgovornost 
naše autonomne vlade, koja je po g. Žuviću i u sa- 
moj zamišljenoj organizaciji njezinoj, centralnoj vladi pod- 
redjena bila. | 

Usljed toga dogovorismo se ja, grof Jankovich i 
dr. Brlić, da ćemo se kod naše ,,konferencijalne“ od- 
borske razprave držati što više pasivno, držeći se u 
svemu elaborata pododbora, te samo na kraju razprave, 
prema posljedku iste, sastaviti 1 predati naš ,votum 
manjine“. Tako i bude. 


Kod specijalne razprave na pitanje g. predsjednika 
ili kojega člana o kojoj tački operata Žuvićeva, pozvasmo 
se prosto na izraženo načelo pododbora 1 iz toga izvedene 
pravne posljedice, ne upuštajući se u kritiku njihova 
operata. | 

To naše pasivno držanje našoj većini nije godilo, 
te je ona, sravnjivajući kod svakog glavnijeg pitanja 
predlog iz operata Žuvićeva sa operatom pododbora, 
tečajem više dana trajuće razprave na operatu Ž. gdje- 
koje načelne promjene učinila tako, da je ovaj napokon 
drugi — bolji — vid zadobio, da su nekoja načela iz 
operata pododbora prihvaćena, tako 1 odgovornost naše 
autonomne vlade a organizacija iste kao u ,nagodu“ 
nespadajuća, sasvim izpuštena. 

Izradak većine hrv. kraljevinskoga odbora — ve- 
ćine od osam glasova, jer se je osim nas trojice još 1 
dr. Stojanović u nečem separirao — nalazi se u sabor- 

skim spisima, onda u ,N. N “ br. 132 od 1868. i u ,Agr. 
Z.“ br. 130 od 1868. 

Protiv zaključenoga operata ,većine“ hrv. kralje- 
vinskoga odbora podniela je ,manjina“ — grof Jankovich, 
J. Živković i dr. 1. Brlić — na kraju razprave sliedeće 


Protumnienje manjine. 

U svojoj cielosti većinom glasova prihvaćena 
izradba našega hrv.-slav. kraljevinskoga odbora razlikuje 
se od izradbe pododbora kao mnienja manjine u 
sliedećim tačkama: 

I. Izradak pododbora, izlazeći, — shodno operatu 
većine — iz ,pragm. sankcije“ stavio je postulatu ,dr- 
žavne zajednice“ trojedne kraljevine sa Ugarskom sta- 
novite granice, izrekav: da je to naše zajedinstvo po- 
slovima pod 1. i IL, koji su mu podvrgnuti, udjelo- 
tvoreno 1 ujedno načelno izcrpljeno, kako je to i 
ugarski sabor u svom — hrvatskomu saboru u svoje 
vrieme priobćenom — zaključku 1.1 2. tački naznačio, 
naprotiv pako, da oni ostali poslovi, koje operat pod- 
odbora skupnima naznačuje, te koji bi našu ,užu“ svezu 
sa Ugarskom sačinjavati imali, u samom postulatu ,,dr- 
žavne zajednice“ ne leže, nego se u smislu čl. 42. od 
god. 1861. .od dobre volje“, t. j. prema koristi i po- 
treboći svoje zemlje posvećuju ili pripuštaju državnomu 
zajedinstvu 1 taj ,uži“ savez ujedno za stanovite uvjete 
privezuje, dok operat većine medju ,zajedničkim poslo- 
vima“ zajedinstvu izručenim nikakove razlike ne čini, 
držeći sve te zajedničke poslove kao u postulatu ,dr- 
žavne zajednice“ ležeće. 

2. Polazeći sa gornjega gledišta, izradak pododbora 
u pogledu onih posala, koji su 1 preko postulata 
pragm. sankcije na obostranu korist izručeni zajed- 
ničkomu razpravljanju pod tačkom IV., postavio i od 
ugarskoga sabora zahtievao je izvjestne garancije, 

kako bi se interesi trojedne kraljevine i njezina ,,histo- 
ričko-politička individualnost“ sačuvala, dok izradba ve- 
ćine hrv. kraljevinskoga odbora, vjerna gornjemu svomu 
nazoru, ne drži za potrebno takove garancije od strane 
Ugarske tražiti. 

3. Što se tiče kolikoće ,zajedničkih poslova“, ide 
izradba većine, i to u $. 9, mnogo dalje, nego što ' 
je pododbor u svome izradku za nuždno držao. 

4. U pogledu izbora hrv. poslanika za delega- 
ciju, koji idu na Hrvatsku, imao bi se taj po predlogu 
pododbora preduzeti iz našega hrv.-slav. sabora, dok 
izradak većine kraljevinskoga odbora taj izbor pripušta 
zajedničkom saboru. 

5. Executivu u zajedničkim poslovima prepušta 
većina zajedničkoj središnjoj upravi preko njezinih vla- 
stitih organa, dok izradak pododbora drži, da tu execu- 
tivu po državopravnom položaju kraljevine mora vindi- 
cirati autonomnoj zem. vladi, pridržavši centralnoj vladi 
pravo kontrole. 

6. U izradbi većine imade više ustanova, kao na pr. 
u $$ 12, 35, 36 137, koje se tiču stranom poslovnoga 
reda, stranom prava organizacije hrv.-slav. sabora, te 
ovamo ine spadaju; napokon 


7. Autonomna zem. vlada, uredjena po predlogu 
»Većine“, nije samostalna, kako je to u pododborskom 
operatu tačno i jasno ustanovljeno. 

Uz to ima još po ,financijalnoj pogodbi“ sa Ugar- 
skom, koju je ,većina“ postavila u $. 6., načelna razlika, 
jer izradba pododbora iz ondje navedenih razloga, po- 
trebu takove ,kvotne pogodbe“ prema Ugarskoj ne ušta- 
novljuje. 

Nu pri svem tom manjina — Živković, grof Jan- 
kovich i dr. Brlić — pristaje na taj posljednji načelni 
nazor ($ 6. izradka većine), ali samo pod uvjetom ili 

predpostavom, da će se to načelo, involvirajuće u sebi 
obostrano razdruženje i samostalnost financijah u svih 
svojih konsekvencijah izvesti, ter umoljavaju 
većinu kraljevinskog odbora: s razloga, da su pomenuta 
tri člana već na početku ove razprave i viećanja ,for- 
malno“ odklonjeni izradak pododbora očitovala za po- 
sebno svoje mnienje u pitanju o poravnanju te kao 
takovo i zapisniku priložili; uvažujući, da se njihovi ondje 
izraženi nazori, od nazora većine — kao gore — u sedam 
tačkah načelno razlikuju; napokon, da se ovaj čas radi 
samo o tom, da se djelo poravnanja sa svih strana 
razsvietli, dočim će se tek poslie eventualnih pismenih 
pimjetaba ugarskoga kraljevinskoga odbora imati držati 
zajedničke ,privatne konferencije“, da dakle to svestrano 
izmjenjivanje ideja i misli formalno nema još nikakvoga 
službenoga značaja: neka bi 1z tih razloga naš hrv.- 
slav. kraljevinski odbor ugarskomu kraljevinskomu odboru 
uz svoj operat ,većine“ ujedno 1 odnosni operat ,,ma- 
njine“ sa ovdje obrazloženim protumnienjem — koje do- 
lazi od trojice članova, imenito: grofa Jankovicha, Jov. 
Živkovića i dra. I. Brlića — sl. ugarskomu kraljevinskomu 
odboru priobćio. 
U Pešti dana 1. lipnja 1868. 


Grof Jankovich, Ignjat dr. Brlić, 


član hrv.-slav. kralj. odbora. član hrv.-slav. kralj. odbora. 


Jovan Živković, 
član hrv.-slav. kralj. odbora. 


Za razjašnjenje zadnje stavke ,protumnienja manjine“, 
u kojoj se veli: da 1 manjina pristaje na načelo u 
$. 6. izradka većine o ,financijalnoj pogodbi sa Ugar- 
skom“ izraženo, samo ako se to u svima svojim poslje- 
dicama izvede; ovdje mi je navesti, da je većina našega 
kraljevinskoga odbora u 8. 6. svoga izradka kao ,prvoga 

nuncija“ predložila Ugarskoj za podmirenje svih ,zajed- 
ničkih“ troškova averzionalnu svotu od godišnjih jedan 
i pol milijuna for., dočim se svi ovaj iznos nadma- 
šujući dohodci kraljevina Hrvatske, Slavonije i Dalmacije 
za namirenje autonomnih zemaljskih potreba kraljevini 
Hrvatskoj, Slavoniji i Dalmaciji sa pravom slobodnoga 
razpolaganja pridržavaju. Uz to se još zahtieva, da se 
carinarski uredi u Zemunu, Mitrovici, Rači, Klenaku i Sv. 
Jakovu iz saveza strogo ugarskih financija izluče, te da 
se hrv.-slav.-dalm. zem. vladi na slobodno razpolaganje 
predadu. 


Ovaj predlog potekao je od člana većine g. K. Be- 
dekovicha, nu kad se je sa strane manjine — koja 
je u svom izradku samo djelomično razdruženje finan- 
cija naprama Ugarskoj tražila, za spasiti samostalnost 
svoga autonomnoga budgeta — opazilo: da ta ponuda 
»averzionalne svote“ te pridržanje svih tu svotu ,nad- 
mašujućih“ prihoda svomu slobodnomu razpolaganju in- 
volvira u sebi posvemašno razdruženje finan- 
Cija naprama Ugarskoj, ter podpunu financijalnu samo- 
stalnost za kraljevinu Hrvatsku, Slavoniju i Dalmaciju, 
na što da i ,manjina“ dragovoljno pristaje, ali pod 
uvjetom, da se i ostane kod toga, da se to načelo 
u svima svojim konsekvencijama i izvede, te prema tomu 
načelu njihov operat preudesi, — odgovori odmah izne- 
nadjeno sam g. Bedekovich na to: ,da on to nije tak 
mislil, da mi bumo sami sa timi porezi upravljali 1 taj 
»oOdium“ utjerivanja na se preuzeli; već da se Ugarska 
zadovolji, da sebe ponudjenom svotom namiri iz onih 
» Carinarskih prihoda“, a sve ostalo da ona nami dade.“ 

S toga je ,većina“ ostala kod redakcije svoga $. 6. 
a ,»manjina“ takodjer kod svoje na isti učinjene opazke 
očekujući obje stranke, da ug. kraljevinski odbor na to 
odgovori. 

Većina našega kralj. odbora bila je prama manjini 
ipak toliko spravedljiva, da je po našoj želji pored 
svoga ujedno i operat sa protumnienjem manjine ugar. 
kralj. odboru priobćila. Nismo se bili nadali, da će 
stvari koristiti ako i naše protumnienje ugarska depu- 
tacija sazna, ali zaman, jer pošto je tako uglavljeni 
operat većine našega kralj. odbora zajedno sa operatom 
pododbora te na taj osnovanim . posebnim mnenjem ma- 
njine“ ugarskom kralj. odboru predan bio, u na to dr- 
žanoj zajedničkoj konferenciji, kod ,akademič- 
koga“ razpravljanja toga predmeta izrazi se predsjed- 
oničtvo ug. deputacije, da se ug. kralj. odbor nije 
obazreo niti obazrieti mogao na ,posebno mnenje“ 
manjine hrv. kralj. odbora, već je podlogom svoje 
razprave uzeo samo predlog većine dalm.-hrv.-slav. 
kraljevinskog odbora, te je samo na ovaj svoje ,opazke“ 
učinio i ove našemu odboru na dalju razpravu priobćio. 

Tim povodom u sjednici našega kralj. odbora od 
22. lipnja 1868., u kojoj su se ,,opazke“ ug. kraljev. 
odbora na operat naše većine razpravi podvrći imale, 
izjavi odmah u početku grof Jankovich, usljed na- 
šega predhodnoga dogovora u svoje kao i u ime dra. 
Brlića i Živkovića: ,,Pošto mi još uviek stojimo 
na stanovištu operata pododbora i na tome osnovanoga 
protumnenja manjine, na koji ugarski kraljevinski odbor 
nikakvoga obzira uzeo nije, da ćemo se mi trojica usljed 
toga od sada kod dalnje razprave u našem odboru u 
toj stvari pasivno držati“, te se iz sjednice odbora | 
udaljismo. 

Ovo je očitovanje grof J. našemu kralj. odboru na 
zahtjev predsjednika Vakanovića 1 pismeno predao. 

Sad je počela naša stvar drugi vid da dobije, jer 
to su dočuli naravno i članovi ugarske deputacije, kojima 
je to još manje bilo povoljno, nego li: našim drugo- 


vima, jer se je želio postići u tome obći sporazum, 
koji na ovakav način nije bio moguć. 

Evo šta se je iza toga zbilo? Odmah drugi ili 
treći dan poslie naše izjave dodje k meni stari Ghyczy, 
te u svom razgovoru žaleći taj dogadjaj 1 tu ,,scisiju“ 
medju nama, zamoli me, da bi se naša manjina potru- 
dila k Deaku, kamo će i on (G.) doći, da mi tu stvar 
— ako je ikako moguće — izgladimo. 

Mi se naravno tom prijateljskom pozivu prvaka i 
vodje ,,desnice“ i ,ljevice“ ugarskoga sabora vrlo rado 
odazvasmo, jer se je i sa druge strane revno i iskreno 
nastojalo o tom, da se taj sporazumak s nami postigne, 
te da 1 mi kod predstojalih ,,zajedničkih konferencija“ 
u toj stvari svakako sudjelujemo. 


Na onom usljed toga vrlo zanimivom i značajnom: 
sastanku našem sa Franjom Deakom i Kolomanom 
Ghyczyem razložismo mi tom prilikom ponajprije naše 
po ugarskom kralj. odboru neuvaženo ,,protumnenje“, 
naglasiv, da bi se izmedju onih poslova, koji su trojednoj 
kraljevimi i kraljevini Ugarskoj već po ,pragm. sankciji“ 
zajednički, 1 onih: drugih, koje ona 1 preko toga postulata 
»državnoj zajednici“ od ,dobre volje“ uslovno izručuje, 
povukla granica i učinila stroga t. j. načelna raz- 
lika, na što je Deak pristao, pošto je — kako on 
sam reče — taj postupak i Ugarska upotrebila naprama 
Austriji; pak se je izjavio za to, da se ta razlika kod 
stilizacije našega ,ugovora“ tačno izrazi. 

Na našu daljnju opazku i želju pristade Deak a uz 
njega i Ghyczy ,drage volje“, da se nekoji poslovi, 
kao:  ,osiguravanje“,  ,udruživanje“, ,,putni listovi“, 
»pravo domovinsko“ i ,policija za strance“, koje većina 
hrv. kralj. odbora ,zajedinstvu“ izručuje, iz zajednice 
izluče i uvrste u obseg naše autonomije. 

Glede financijalnoga pitanja o našem budgetu izrazio 
se je Deak shodno njegovoj prijašnjoj — u razgovoru 
sa mnom prigodom moga putovanja sa barunom R. uči- 
njenoj — izjavi sasvim iskreno i otvoreno, ,da zemlja, 
koja sa svojim porezima ne može razpolagati sama, i koja 
svojih sredstava za podmirivanje svojih troškova nema 
u svojim rukama, takva zemlja da nema ni autono- 
mije, takva zemlja bila bi pod skrbničtvom, te bi 
samo na oko — prividno — obstojala (Scheinexistenz 
fuihren). Zato Hrvatska, hoće li da stoji na svojim no- 
gama, treba daimade 1 svoje financije.“ 


Deak je u tome pogledu svoje mnienje jasno izrazio, 
na koje je 1 prisutni K. Ghyczy bio pristao, i to: 

»Da oni neizravni porezi, koji bi, kad ne bi bili 
osnovani na jednom ključu, 1 kad se ne bi ,zajed- 
nički“ upravljali, medjusobno samo škoditi mogli, kao: 
»monopol duhana“, porez na ,sol, pivo i rakiju“, ti da 
bi porezi morali biti zajednički i zajednički se upravljati, 
a uz to još 1 zakonarstvo 1 uprava carine“. 

pove ostale neizravne daće, kao n. pr _,biljege“, 
»pristojbe pravnih posala“ it. d., kao 1 sviizravni 
porezi, neka predju sasvim u autonomiju Hrvatske, 
dakle neka zakonarstvo i uprava o tih ostane u Hr- 
vatskoj“. 

Što se tiče razmjerja prilaganja Hrvatske na 
podmirivanje zajedničkih troškova, imalo bi se po mnienju 
Deakovu pravedno obazrieti na veliku krvarinu, 
koju su Hrvatska i Slavonija do sada davale i još je- 
dnako davaju, te. bi se po tom gornji razmjer — kvota 
— sveo na što manju mjeru“. 

»U pogledu obterećivanja i prodavanja ,krunskih 
dobara“ u Hrvatskoj i Slavoniji priznaje Deak, da su 


to načelno poslovi zemaljski, koji kao takovi pred 
naš hrvatski sabor spadaju“. 

pŠto se tiče kontingenta novak4, može se po 
nazoru Deakovu već sada u ugovoru izrično ustano- 
viti, da ključ kod novačenja ima biti broj pučanstva, 
i tada ne može se Hrvatskoj učiniti nepravda“. 


»rogledom. na naše zastupstvo u zajedničkoj 
delegaciji izjavio se je Deak, da naši poslanici na 
zajedničkom saboru, broj poslanika za zajedničku dele- 
gaciju, koji pripada Hrvatskoj i Slavoniji, izabiru izmedju 
sebe (svoje kurije) samostalno, ali ne iz svoga sa- 
bora, jer zajednička delegacija imade ipak proizlaziti iz 
zajedničkoga sabora, 1 jer je ,,individualnost“ Hr- 
vatske 1 Slavonije dovoljno obezbiedjena u tako pro- 
stranoj autonomiji 1 u onom hrvatskom ministru, koji bi 
u Pešti zastupao interese svoje zemlje“. 

Ovo posljednje bila je jedina razlika u mnienju 
Deakovom naprama onomu, kako se je u svoje vrieme 
prema meni izrazio, gdje je dopustio bio, da može Hr- 
vatska svoj broj ,,delegata“ iz svoga sabora birati. 


Stojeći tada u pismenom obćenju sa glavnim surad- 
nikom ,Agramerice“, J. Prausom, priobćio sam mu i 
ovu našu konferenciju sa D. i G., koju je on vjerno 
donio u ,A. Z.“ br. I50 g. 1868. (a ostale na isti pred- 
met odnoseće se vidi u brojevih ,A. Z.* 126, 129, 132, 
134, 145, 146, I47 1 148 g. 1868.). | 

Sad je nadošlo ono vrieme, kad je i ugarska vlada 
(grof A. iL.) za shodno pronašla, da se u naše dogovore 
umieša. Jedno nespretna štilizacija $. 6. operata većine na- 
šega kralj. odbora o ,financijalnom pitanju“, koja Ugar- 
skoj nudi averzionalnu kvotu za sve ,zajedničke troškove“, 
što svakako predpostavlja posvemašno razdruženje ugarsko- 
hrvatskih financija, a ovamo istodobno izriče ,zajedinstvo“ 
cieloga državnoga kućanstva, što time u očitom 


protuslovju stoji; a onda opet $& 7. izriče ,poreze“ 1 sve 
* 

porezno ,zakonodavstvo“ ,zajedničkim poslom“, i to 
samo ,načelno“ 1 t. d. 


Sve to, pak i ona naša doznata pociepanost dala je 
povoda ministru-predsjedniku Andrašiju, komu, kao ni 
Lonyay-u, nikako nije išla u glavu ma i samo djelomična 
— budgetna — financijalna samostalnost Hrvatske, da 
našu kr. deputaciju na dogovor pozove, što on tako 
učini, da je najprije većinu našega kralj. odbora, a 
zatim nas trojicu kao opozicijonalnu manjinu k sebi 
pozvao. 

Kako smo doznali, sa našim drugovima većine bio 
je grof A. brzo gotov, dokazujući im, da kod pripoznato 
zajedničkoga državnoga kućanstva, pak i inače iz ,viših 
obzira“, sveukupne ugarsko-hrvatske financije treba da 
budu ,zajedničke“, a da će oni (Ugarska) invertirati 
predlog hrv. kralj. odbora, te Hrvatskoj za njezinu auto- 
nomiju toliku svotu odmjeriti i ustanoviti, koliko ona bude 
trebala 1 t. d. 


Kod te prilike usudio se je (kako sam tada čuo) 
naš sučlan Frico Kraljević primietiti, da bi to istina po 
Hrvatsku 1 Slavoniju moglo i dobro biti, pak da bi oni 
na to i pristati mogli, ali eto, kako se govori, sam 
Deak nudi nam veću sa slobodnim financijama skop- 
čanu autonomiju, kako bi mi onda mogli u tome ići na 
manje? To je on — kako je Ž. u svoje vrieme pisao — 
njemu, a eto kako se čuje i sada našoj manjini tako 
govorio, pak bi nas on u tome još i desavuirati mogao? 
Nu na to je grof A. dobroga Fricu umirio, neka se oni 
toga ne boje, da će D. to učiniti, ,on ne će u tome pi- 
tanju ni glasovati“. — Facit te kratke konferencije ve- 
ćine sa grofom A. bio je taj, da su oni na predlog grofa 
A. 1 dotično Lonyay-a pristali, da se za autonomiju 
Hrvatske dovoljna svota odmjeri i ustanovi, a financije 

da budu sve ,zajedničke“. — Taj okret u mnienju ve- 
ćine dogodio se je u vremenu od 48 sati! — 


S nami trojicom proveo je grof A. istoga dana po 
podne preko dva sata. Pustio nas je, da mu sa našega 
gledišta razložimo, što i kako mislimo, pozivajući se i na 
javno mnienje u zemlji, koje se nikako ne bi moglo umi- 
riti onim, što 1 kako naša ,većina“ predlaže 1t. d. Kod 
te prilike je 1 grof Jankovich, pozivajući se na našu za- 
jedničku povjest, branio načelo našega sa Ugarskom dr- 
žavnoga ,zajedinstva“ 1 samostalnost našega autonom- 
noga budgeta, kako da je to 1 sam Deak potrebnim 
uvidio 1 t. d. 
= Grof A. slušao nas je pomno bez da bi nam što 
prigovarao, samo nam je preporučio, da bi mi obzirom 
na jur stvoreno ,državno preustrojstvo monarkije“ imali 
sada kod ugovaranja ove ,nagode“ pred očima i više 
državne obzire, osobito glede financija, koje u 
Ugarskoj kao i u Austriji treba da su zajedničke; 
ali da autonomija Hrvatske toga radi nikako štetovati 
ne će, da će se Ugarska za to već postarati 1 t. d. 

Mi naravno ostadosmo kod svoga razlaganja, a gosp. 
grof — koji se je inače prema nami vrlo predusretljivo 
ponašao -—- odpusti nas tom nadom i tim uvjeravanjem, 
da će naš dogovor i sporazum svakako uspjeti, jer da to 
leži u obostranom interesu Hrvatske kano i Ugarske. 


On je to naravno lako reći mogao, pošto je u tome 
dogovoru nas trojicu od ,većine“ odielio, te sa onom 
još prije našega sastanka već gotov bio. 

Tom prigodom nisam mogao da podsjetim gosp. 
grofa na one njegove rieči, kad sam na povratku iz Sriema 
kod njega bio, te kad mi na moja razlaganja odgovori: 
»,Ja, istina, nemam protiv razloženoga Vašega programa 
ništa, ali da ga vaša ,narodna opozicija“ već unapried 
ne depopularizira — što bi i ja sam sa njezinoga gledišta 

vrlo lako učiniti mogao — ne proglašujte ga za sada 
nipošto, već ako to i vaš predstojeći sabor prihvati, 
onda ću ija na nj pristati“ it. d. 

A šta bi mi 1 koristilo bilo, da sam ga na to pod- 
sjetio, kad se je on kao vješt državnik eto već postarao bio, 
da taj ,program“ niti većina hrvatske deputacije ne usvoji, 
da dakle Magjari i ne dodju u tu nepriliku s nami se o 
tome načelno prepirati, već da mi sami tu našu 
stvar tako udesimo_t. j. ograničimo, kako će njima . 
lakše biti da na to pristanu, kao što se je 1 dogodilo. 


Grof Andraši i Lonyay, t. j. ugarska vlada uspjela 
je dakle proti poznatomu joj nazoru vodje većine ugar- 
skoga sabora Franji Deaku, koje je nazore dielio 1 Antun 
Csengery, izvjestitelj ug. kralj. odbora, inače desna 
ruka Deakova i vodje saborske ljevice Kol. Ghyczy-a, 
da je većina našega kralj. odbora napustila u 8. 6. 
svoga operata iztaknuto stanovište i načelo samostal- 
noga autonomnoga budgeta, što se je vidilo odmah iz 
njezinoga odgovora na ,opazke ug. kralj. odbora“, u 
kojem odgovoru većina, ,uvjeriv se iz predloženih joj 
financijalnih podataka, da bi naša tangenta za zajedničke 
troškove iznositi imala 3,914 700 for., da čisti prihod naše 
Hrvatske i Slavonije 4,891.100 for. iznaša, te da bi nam 
kod načela S 6. samo 976.400 for. za našu autonomiju 
preostalo“, — napušta to svoje u S. 6. zauzeto stano- 
vište, ter prima ponudu ug. kralj. odbora u načelu, 
pda se za pokriće autonomnih troškova kraljevine Hrvatske 
i Slavonije iz dohodaka istih kraljevina stanovita svota 
za stanovito vrieme izluči i zem. vladi predade“ ; ,da 
se u tu svrhu po. ug. kralj. odboru ponudjena svota od 
2,000.000 na 2,200.000 for.. ustanovi; ustanovljenje to 
da imade valjanost na 10 godina; da se potrošarina ne 
obrati na troškove jurisdikcijah, već na troškove obćinah 
po dosadanjoj praksi; da se porezni zaostatci do g. 1867. 

se je imao boriti ne samo proti prevladaloj struji u 
svojoj stranci, nego još i proti neprestanim i neoprav- 
danim napadajima naše tadašnje opozicije, ,Novoga Po- 
zora“ iz Beča, koji je na mjesto nuždne obrane i pod- 
pore našoj ,manjini“, izradak pododbora sa ,separat-votu- 
mom“ Žuvićevim jednakom mjerom sudio i osudio: da je 
operat Žuvićev Hrvatskoj ,nož pod vrat“ ili ,,brzo“, 
a onaj manjine ,,sladki, lagano ubijajući otrov“, pored 
sve one goleme načelne razlike, koja je medju ta dva 
operata postojala. 

Ta naravno, lakše je bilo baciti koplje u trnje, pak 
se onda dati na kritiku po tako neznatnoj manjini vo- 
dećega nenaravnoga boja. Odnosne članke u ,Novom 
Pozoru“ pisao je sam Miškatović i upirao svoj na- 
čelni prigovor proti operatu manjine poglavito na to, što se 
je ovaj kao i Žuvićev stavio na ,krivi“ temelj pragmatičke 
sankcije od god. 1723. a ne na onaj (hrvatski) od god. 
1712., kao da bi se ondje, gdje se radi o načelnom pri- 
znanju suvislostii nerazdruživosti zemalja 
krune sv. Stjepana, u koji državni okvir i ,,zdru- 
žene kraljevine“ spadaju, druga koja zakonita podloga 
osim pomenute pragm. sankcije pravno i pomisliti dala! 


Austrija silom okolnosti primorana, napušta na- 
prama Ugarskoj svoju t. z. ,Rechtsverwirkungs-teoriju“, 
prihvaća u pogadjanju sa Ugarskom ,,pravnu nepre- 
kidnost“ ugarskih zakona, stavlja se na istu pragmatičku 
sankciju kao obće pripoznati državnitemelj, pri uglav- 
ljenju kojega i mi u svoje vrieme kroz svoje ,,hrvatsko- 
slavonske poklisare“ sudjelovasmo, te ga kod toga 
poravnanja uzima svojim pravnim izhodištem; a mi kod 
našega u istom pravnom okviru ležećega pora v- 
nanja sa Ugarskom, to sve da ignorujemo?! — — 


Nu predjimo ovdje preko toga. Sud o cielom radu na- 
šem, dakle 1 ob ovom, pripada 1 onako povjesti, koja 

ne će poštedii ma 1 u najboljoj namjeri učinjene po- 
greške bilo sa jedne ili sa druge strane, da ih po svojoj 
zaslugi ocieni; a baš g. M. još je za svoga života sebe | 
i to svoje pisanje 1 suviše desavuirao. 

Utisak one značajne sjednice osta u nas trajan. Nije 
šala od strane jednoga Deaka biti na takav način desa- 
vuiran, kako se je to jednoj i drugoj, a osobito našoj 
većini, dogodilo. Zgriešio bi svaki nas, koji bi u tome 
postupku Deakovu htio nazrievati samo kakav neiskren 
manevar da sebe opravda, jer da bi on po poznatomu 
položaju svome ipak mogao tu stvar spasiti t. j. nje- 
govim nazorima izvojevati pobjedu da je htio. — Nije 
tako. Deak bi to zaista 1 učinio bio, da smo mi od 
strane Hrvatske u tome bili složni, da ga baš naši 
ljudi nisu u tome smeli, kako mi je poslie on sam 
kazao. On je s nami — manjinom — iskreno i ozbiljno 
nastojao, a uz njega ne samo stari Ghyczy i Csen- 
gery, nego i Pavao Šomšić, takodjer vrlo uvažena 
ličnost Deakove stranke — koji je kasnije osobitim na- 
glaskom pravio 1 odobravao onu po našoj ,manjini“ 
učinjenu načelnu razliku izmedju zajednice u postulatu 
pragm. sankcije strogo ležeće 1 onih drugih zajednici 
pripuštenih ,zajedničkih“ posala — da se njihovim 1 
ujedno našim u tome nazorima pribavi valjanost, 1 nema 
dvojbe, da bi eventualno i ostali njegovi — Deakovi — 
drugovi od većine uz njega pristali, da se je samo o 
tome radilo, pobiediti škrupule ministra-predsjednika 
grofa A. 1 Lonyay-a; ali kad se Hrvati sami toga 
boje, veleći, da je to ,opasno“ za njihovu zemlju, onda 
— kako mi on sam reče — ,eto vam vašega sabora, 
pa neka on odluči, što je za Hrvatsku bolje“. Kao 
ustavan i savjestan čovjek nije ni mogao učiniti drugačije. 


Kad sam se ja poslie toga sastao sa mojim prija- | 
teljem Fricom K., ne mogoh prećutati da ga ne upitam: 

»A šta učiniste, Frico, brate, kako mogoste starcu 
Deaku onakova što kazati; ta nije li to bila za nas najveća 
sramota priznati, da mi nismo u stanju biti svoji i sebe 
izdržavati ?“ 

nE, što ćeš brate“ — odgovori mi sasvim prosto- 
dušno Frico — ,što ćeš, kad smo ,bogci“. Ja ono 
Deaku nisam rekao. To bi, istina, bilo vrlo lipo, kako 
ste Vi s njime bili udesili; kako si vidio, mi smo još i 
za jedan korak dalje pošli, ali što ćeš, kad nam .... 
L. dokaza, da bi naša dužnost na zajedničke troškove 
bila mnogo veća, nego smo mi s prvine mislili, pak 
da onda za našu autonomiju ne bi gotovo ništa ili bar 
ne bi dosta preostalo. — Možeš si misliti, kako mi je 
bilo slušati D. onako govoriti. Ja se tomu nisam nadao. 
— Težko mi je bilo odieliti se i od moga grofa i prija- 
 ojatelja J., ali znaš, kad su nam razložili naše siromašno 
stanje, da se je naš Koloman (Bedekovich) sasvim bona 
fide upravo preplašio 1 od same pomisli, da bi mi po- 
reze — zakonarstvo i upravu — u naše ruke dobili, da 
mi ne bi mogli izaći na kraj; zato da je po nas daleko 
bolje osigurati si sigurnu svotu od zajedničke uprave i 
blagajne za naše autonomne potrebe. Na to još 1 grof 
A. sa ovim... isa onim... E, onda sam ti brate i ja 
slegao ramenima, kad sam vidio, da svi drugi pristaju, pak 
sam si pomislio: ,kud svi, tud i ćelavi Mujo“. A sada. 
neka nam sabor sudi, je li tako bilo dobro.“ 


To mi je bilo dosta, da o tome sa ostalom braćom 
naše većine nisam htio ni govoriti, samo što se je jednom 
prilikom naš tadašnji financijer — sučlan župnik Vuković 
— u razgovoru o toj stvari izrazio bio, kako smo u 
tome pitanju sa Magjari učinili ,dobar gšeft“, što da će 
on u našem saboru jasno dokazati. To je g. V. odtuda 
izvodio, što je u zajedničkoj konferenciji od 7. srpnja 
1868. definitivno ustanovljeno, da Hrvatska 1 Slavonija 


78 


ima dobivati _2,200.000 for., t. j. 45% svojih prihoda ; 
onda od doondašnjih poreznih zaostataka 63%, a Ugarska 
37%, za koju cienu ukupne financije our naravno za- 
jedničke. 

Manjina je u pitanju financijalnom, istina, podlegla, 
ali njezini ostali predlozi kao 1 njezino djelovanje u obće, 
nije ostalo bez ikakvoga uspjeha. 


Ako se sravni operat g. Žuvića sa predlogom ve- 
ćine našega kraljevinskog odbora, i onda oba sa uglav- 
ljenom ,nagodom“, onda će se viditi neka postignuta 
razlika ili promjena ,na bolje“, koja se samo uplivu ma- 
njine i njezina ,protumnienja“ pripisati može, a ta je: 

I. da se je izraz ,državne zajednice“ sasvim čist 
održao ; 

2. da su ,zajednički poslovi“ koji iz te na prag- 
matičkoj sankciji utemeljene ,državne zajednice“, 
nuždno sliede, premda ne onako jasno 1 precizno, kako 
je to bilo u operatu 1 predlogu manjine, nu ipak tako 
obilježeni, da se vidi njihova načelna razlika od svih. 
onih drugih ,zajedničkih posala“, koji se ,ovom na- 
godom“ za takove priznaju 1 označuju. (Vidi S. 5. na- 
gode), onda: 

3. U nagodi (š. 9.) manje je predmeta stavljeno 
medju zajedničke poslove, nego je to po većini našega 
kraljevinskog odbora predloženo bilo. 

Za redigovanje ,nagode“, kako je u zajedničkim 
konferencijama ,većinom glasova“ uglavljena bila, odre- 
djen je bio odbor od šest lica, i to: sa strane Ugarske: 
Deak, Ghyczy i Csengery, a sa strane Hrvatske: Žuvić, 
Šuhaj i grof Jankovich; nu redakciju je obavio A. Csen- 
gery, koji je ujedno bio izvjestitelj ug. kraljevinskog 
odbora. 

U zajedničkoj sjednici od 24. srpnja 1868. prihva- 
ćena bi po odboru predložena i u sjednici pročitana re- 

dakcija ,nagode“, proti kojoj je grof Jankovich u 
zadnjoj sjednici našega kraljevinskog odbora od 25. srpnja 
podnesao po manjini podpisano sliedeće 


Očitovanje. 


»Budući da je od oba kraljevinska odbora većinom 
glasova zaključena i u zajedničkoj formalnoj sjednici od 
24. srpnja 1868. proglašena ,nagodbena osnova“ u svo- 
joj cielosti, a naročito u ustanovah SS. 5, 8, IO, II, I2, 
12.. 14, 15; 10,.17, 16, 19, 20, .22, 23, 24; 25; 26: 27, 
28, 29, 30, 40, 41, 44, 45, 50, 51, 52, 53154 načelno 
uredjena, unatoč nazorima podpisane manjine hrvatskoga 
kraljevinskog odbora u operatu pododbora izraženim, 
očitujemo mi podpisani u manjini ostavši članovi hrv. 
kraljevinskog odbora, te dajemo ovo svoje očito- 
vanje u zapisnik: da se mi sa nagodbenom osnovom, 
stvorenom na taj način, osobito glede njezinih gore na- 
vedenih ustanova ne slažemo, te si ujedno pridržavamo 
.pravo, svoje protivno mnienje podmeti u formi ,,izpra- 
vaka“ k dotičnim našim nazorima protivnim ustanovama 
budi g. predsjedniku hrv.-slav. kraljevinskog odbora ili 
pako u svoje vrieme samomu saboru“. 

U Pešti dana 25. srpnja 1868. 


Grof Jankovich v. r., Dr. Ignjat Brlić v. r., 


član hrv.-slav. kralj. odbora. član hrv.-slav. kralj. odbora. 


Jovan Živković v. r., 
član hrv.-slav. kralj. odbora. 

Na ovo je u istoj sjednici po većini sliedeća odluka 
donešena : 

»Pošto se iz istoga naslova uvidja, da je taj akt 
(Spis) upravljen proti utanačenju zajedničkoga odbora 
tako ugarskoga kao i dalm.-hrv. slavonskoga 1 s toga 
odbor ovaj scieni, da jednostrano o medjusobnom faktumu 
ništa odlučivati ne može 1 zato je nepročitani spis stante 

sessione presv. gosp. grofu Juliju Jankovichu natrag po- 
vraćen“. 

Ovo naše očitovanje počelo se je u pomenu- 
toj sjednici čitati, pa tek kad se je iz sadržaja 
 opazilo, na što ide, odustalo se je od daljega njegova 
čitanja i gornja odluka izrečena. 

U isto vrieme je grof J. i u ,,P. Lloydu“ javno se 
očitovao, — koje je očitovanje, njegovim podpisom 
providjeno 1 naša ,,Agramerica“ u broju 172 doniela — 
zašto da se on sa tako i tako uglavljenom ,,nagodom“ 
u svemu slagati ne _može, želeći da bi se sada u zemlji 
otvorio o tome put izrazu slobodnoga javnoga 
mnienja. | | N. 

»Da bi se načelu odgovorne parlamentarne vlada- 
vine za dosta učinilo, treba da se zemlja i izvan sa- 
bora javno i slobodno izraziti može. 


»Grof J. vrlo žali, da to danas u našoj zemlji mo- 
guće nije, što on, — premda i na inače slobodoumnu 
ug. vladu pada sjenka sumnje, — neće da u grieh upiše 
njemu poznatom slobodoumlju g. ministra-predsjednika 
grofa A.: ,Žali, da je za vrieme današnje vladavine u 
Hrvatskoj i Slavoniji obdržavanje glavnih župa- 
nijskih skupština obustavljeno, što ni za vrieme 
Šmerlinga i Bacha nije zabranjeno bilo, jer su one 
onda dobre bile, da se odlučno izraze proti ,ve- 
ljačkomu patentu“, pa kad nije to onda bila pogreška 
dati kroz županijske skupštine izraza i oduška javnomu 
mnienju Hrvatske, tim više bi to bilo nuždno danas u 
tako važnom poslu, gdje se radi o ugovoru i pogodbi 
dviju zemalja, koja treba da bude iskrena 1 trajna. 
Ovo bi tim nuždnije bilo, pošto se mi u Hrvatskoj i Sla- 
voniji nalazimo još pod ,dikasterialnom vladom“. 

»Isto tako je vrlo žaliti — veli grof J. — da nam 
jeisloboda štampe pod u zemlji još uviek vlada- 

jućim ,bahovskim“ policajnim štamparskim zakonom vrlo 
skučena, tako, da je opoziciona štampa (N. P.) iz 
zemlje u Beč pobjeći morala, i t. d. Na koncu svoga 
u tome smislu dosta obširnoga razlaganja veli grof J., da 
je morao ovo nekoliko rieči predati javnosti, i to putem 
javne ugarske štampe, da na taj način povuče pozornost 
ugarskih državnika na vladajuće u našoj zemlji javne 
 odnošaje 1 okolnosti“. 


Kod zaključenja zadnje zajedničke sjednice obiju 
kraljevinskih deputacija držao je predsjednik, obće uva- 
ženi grof Antun Majlath, svoj ,zaključni govor“, 
koji je vriedno da se ovdje zabilježi, jer ga nema u 
našim saborskim spisima, kao ni našega očitovanja. 


Grof Majlath reče u glavnom: ,S podpuno mirnom 
savješću možemo pogledati na rezultat našega djelovanja, 
jer mi postavismo temelj, na kom će nam sretnija bu- 
dućnost trajno ustavno stanje donieti. Mi smo u nagodi 
(ugovoru) ono što je najvažnije, ideju naše, iz prag- 
matičke sankcije izviruće, nerazlučive pripadnosti (suvi- 
slosti) izrekli. Na osnovu iste mi smo eksistenciju za- 
jedničkih posala priznali, način njihova razpravljanja 
normirali i broj zastupnika ustanovili. 


»Mi smo financijalne odnošaje naprama Ugarskoj 
uredili 1 postarali se, da autonomija Hrvatske u zako- 
narstvu i upravi glede unutarnjih poslova, nastave i 
bogoštovja te pravosudja trajna 1 za uviek moguća bude, 
jednom rieči, naša nastojanja su na to smierala, da 
neodvisnost Hrvatske utemeljena bude. 


»Ništa nije ostalo neizravnano, do li jedino pitanje 
teritorijalno. Pošto smo mi u tom pogledu ,instrukcijom“ 
vezani, ne mogosmo u tome do konačnoga rezultata doći, 
nu nadamo se pouzdano, da će nam mudrost vlade 1 
otčinska brižljivost Njegova Veličanstva shodno sredstvo 

pružiti, kako bi se i to pitanje na zadovoljstvo obijuh 
zemalja riešilo. | 
»To su podloge od velikog zamašaja, na kojih će. 
nam mudrost i pravdoljublje zakonodavnih tiela obijuh 
zemalja usrećujuću budućnost donieti, koja će najopa- 
snijim burama znati odoljeti. | | 
»Najsjajnija zasluga na postignuću toga rezultata 
pripada štovanoj hrvatskoj deputaciji, koje izvrstni pred- 
sjednik sa štovanim članovima ne požališe nikakvoga 
truda, ostaviše svoje domaće krugove, da ovdje uz naj- 
veće požrtvovanje izpune svoju gradjansku i patriotičku 
misiju. Primite za to moju srdačnu zahvalnost. 
»iZzpunivši tako Vašu gradjansku dužnost, budite 
kod Vaših štovanih komitenta 1 kod cieloga hrabroga 
hrvatskoga naroda tumači onih bratskih osjećaja, koje 
mi za nj gojimo u blagodarnoj uspomeni na ona vre- 
mena, dok ste kroz osam vjekova u sreći i nesreći naši 
bratski sudbine-druzi bili, 1 ne samo na bojnome polju 
s nami zajedno za održanje europejske civilizacije krv 
prolievali, nego i pri razpravama kod zelenoga stola 
s nami zajedno vojevali za uzpostavu ugnjetene slobode. 


postavite im do znanja, kako im iz dubine srca 
želimo, da uz procvat njihove narodnosti i gospodar- | 
stvenih odnošaja zemlje jaki postanu, te da mi oba na- 
roda pod stiegom zajedničke slobode sretno živjeti uz- 
mognemo“. — Napokon se zahvali i štovanomu izvjesti- 
telju Csengery-u, kojega izvanredna politička vještina 
i neutrudiva djelatnost bila je samo kadra ovako težkoj 
zadaći udovoljiti. 

Na to je u kratko odgovorio predsjednik hrvatske 
deputacije Vakanović i zahvalio se — na hrvatskom 
jeziku. 

Tim je bila naša stvar u Pešti dokončana. 

Pri svršetku bilo je još govora o željezničkoj 
prugi ,osiečko-riečkoj“, koja bi se imala izvesti obzi- 
rom na luke u Kraljevici 1 Bakru postojeće, onda 1 o 
pobočnoj prugi iz Čakovca preko Varaždina u Zaprešić, 
koja pitanja potakla je naša deputacija, nu koja su se 
kao na nagodu nespadajuća po ug. deputaciji odklonila 
time, da će se ti zahtjevi u svoje vrieme na zajedničkom 


saboru staviti i od njihove strane podupirati moći. 


* 
* * 


Pošto je posao hrvatskog kao i ugarskog kraljev. 
odbora uglavljenjem ,nagodbene osnove“ bio dogotov- 
ljen, preostalo je još, da sada i oba sabora — hrvatski 
i ugarski — svoju odlučnu o tome reknu. . 

Ugarska deputacija podmela je svoj ,izvještaj“ o 
tome svomu saboru u sjednici od 3. kolovoza 1868. U 
tome izvještaju, koji u kratko govori o rezultatu medju- 
sobnoga dogovora, koji se u predloženoj ,nagodbenoj 
osnovi“ ogleda, da se samo u jednoj jedinoj točki na- 
godbene osnove nije moglo doći do sporazumljenja, a 
ta je glede grada Rieke i riečkoga kotara. | | 

Držeći se obje deputacije svoga u tome pitanju još 
-<od prije zauzimanoga stanovišta, veli se u tom izvještaju : 

»Budući da se kod takva razilazenja mnienjah spo- 
razumljenje nije moglo postignuti, ugovoreno je, da se 
zaključak u tome pitanju s obadvie strane, uklonivši 
svaki u tome nagodbeni predlog, pridrži neposredno 
dotičnim zakonarstvom“. Naša pako deputacija u svome 
izvještaju od 12. rujna 1868. navodeći, da glede grada 
Rieke i kotara riečkoga nije došlo do sporazumljenja, 
predlaže: ,da prije svega vis. sabor u tom pitanju po- 
trebite korake učiniti blagoizvoli“. 

Naš radi tih nagodbenih dogovora dne 5. veljače 
1868. na neizvjestno vrieme odgodjeni sabor.sastao 
se je po svršetku gornjega posla dana 12. rujna 1608. 

Za vrieme toga kratkoga razdobja od 24. srpnja, 
kao dana zaključene ,nagodbene osnove“, pak do 12. 
rujna iste godine, kao dana našega iznovičnoga sastanka 
u saboru, bila je pomenuta nagodbena osnova predme- 
tom obćega novinarskog pretresivanja, 1 to kako u našim 
domaćim tako 1 u stranim listovima. 


Ugarski listovi bez razlike stranaka, a uz ove od 
česti 1 bečka štampa, pozdraviše taj nagodbeni rezultat 
kao veliku dobit 1 korist za Hrvatsku, dok su ga s druge 
strane bečki ,Wanderer“, ,Reform“ i jedan hrvatski 
državnik u ,Vaterlandu“ osudjivali iz više razloga, a 
osobito radi uzkraćenja samostalnoga budgeta. 


U našoj pako štampi s jedne strane ,Hervatske No- 
vine“ preuznosiše taj postignuti uspjeh kao ,veliku po- 
bjedu“ naše ,unionističke“ stranke, označujući svakoga | 
pfakcioznim strančarom“, koji bi se uglavljenoj osnovi u 
ičem uzprotivio, dok joj je opet s druge strane , Novi 
Pozor“ 1 ono dobra odricao, što je u sebi sadržavala, 
te je kao ,izvor nezakonitosti“ u svojoj cielosti osudio. 


Bilo je osim toga još i pojedinih naših narodnih 1 
unionističkih publicista, koji su branili stanovište ,,ma- 
njine“ kraljevinskoga odbora, želeći, da bi se bar to u 
našem saboru postiglo, što je manjina u Pešti pred- 
lagala. 


Nu kako su stvari tada stajale, vidilo se je već 
unapried, kad smo se u saboru iznova sastali, da od 
kakove i najmanje preinake — alteriranja — ,uglavljene 
nagode“ nema ni govora, jer — kako se je sa neke 
strane pronio glas -—— tada bi opet sve u pitanje stav- 
ljeno bilo. | 


Onomu dakle, čemu smo se mi nekoji još nadali, 
da će nam izražena uvidjavnost 1 otvoreno držanje jed- 
noga Franje Deaka i drugih ugarskih državnika u toj 

stvari u našem saboru u pomoći biti, nije više bilo 


izgleda. 
U takovom razpoložaju dočekasmo i razpravu — 
generalnu debatu — o izvještaju i predlogu većine kra- 


ljevinskoga odbora, koja je u petoj sjednici od 21. 
rujna 1868. započela, 1 to: prvo je izvjestitelj J. Car po 
pročitanju izvještaja u kratko progovorio, koji su razlozi 
»većinu“ kralj. odbora naveli, da je predloženu osnovu 
tako prihvatila, koju i vis. saboru na prihvat prepo- 
ručuje. | , 

Ovdje mi je uzgredno napomenuti, da je u prošloj 
saborskoj sjednici od I4. rujna 1868. na predlog samoga 
saborskog predsjednika, iz razloga toga, što je ,riečko 
pitanje“ po nagodbenoj osnovi ,ostalo otvoreno“, iza- 
bran bio odbor od sedam lica, koji će o tome ,važnom“ 
pitanju saboru svoje mnienje 1 predlog podnieti. 

Pošto je u saboru 1 predlog ,pododbora“ ili ,ma- 
njine“ kralj. odbora pročitan bio, podieljena bude poslie 
izvjestitelja meni rieč, da obrazložim to naše protumnienje. 


Premda sam unapried bio uvjeren, da mojim go- 
vorom nikakvoga uspjeha polučiti ne ću, ipak sam po 
svojoj dužnosti kao bivši izvjestitelj pododbora u po- 
dužem govoru mome izložio 1 potanko obrazložio sve one 
načelne razlike izmedju operata većine u obliku predlo- 
žene ,nagodbene osnove“ i predloga manjine, naravno 
i sve ono, kako se je do toga došlo; navadjajući rieči i 
opazke samoga Deaka, kao i njegov ,Expediens“ o 
riečkom pitanju, koji se je u tom sastojao, da nam je 
on (D.) u zadnjoj sjednici, kad je ,riečko pitanje“ na 
red došlo 1 mi se ne slagasmo, u tome pogledu ovo 
kazao: 

»Držite se vi vašega prava 1 ne popuštajte od 
toga, tako ćemo isto činiti 1 mi. Vi ćete iskati od krune, 
da se Rieka pripoji Hrvatskoj, a mi, da se ona 

utjelovi Ugarskoj. Tad će možda kruna — da se 
ne bi riešenje ovoga predmeta kako prenaglilo — sta- 
viti u tome kakovu shodnu propoziciju i takovu va- 
šemu i našemu saboru predložiti.“ Tako osta riečko pi- 
tanje ,in suspenso“, ali ga nije trebalo od nagode 
odieliti (izlučiti), To je već onda, znajući kako mi 
naprama Ugarskoj stojimo, porodilo u meni opravdanu 
bojazan, da je Rieci kao ,našoj“ odzvonilo. | 


S toga sam u govoru mome, pozivajući se na taj 
»Expediens“ Deakov, i apostrofirao našu saborsku većinu, 
da se ne bi usudila u smislu nagodbene osnove odie- 
liti riečko pitanje t. j. riešenje toga pitanja od same 
nagode ili ovu bez obzira na to pitanje bezuslovno 
prihvatiti, jer bude li naša nagoda ovako prihvaćena i 
sankcionirana, onda se je bojati, da ,riečko pitanje“ ne 
će biti za nas onako riešeno, kako bi se nadati mogli, 
ako se ono od nagode ne odieli ili ova ne primi bez- 
uslovno, kako je to već 1 u predlogu pododbora na kraju 
naglašeno, ,da se rezultat ,nagode“ u svih njezinih tačkah 
kao jedna cielost smatrati ima“. 

U istoj sjednici pročitan je bio pismeni prosvjed na- 
rodnih zastupnika 1z riečke županije: Vončine, Durbe- 
šića, Plešea 1 Turkovića proti zakonitosti sabora 1 
njegovih zaključaka, pridružujući se 1 oni izstupivšim iz 
sabora narodnim zastupnicima. 

Pošto se je drugi dan generalna debata o nagod- 
benoj osnovi nastavila, govorili su od strane manjine — 
na izmience — još dr. Brlić, barun Lazar Hellenbach i 
grof J. Jankovich, a od strane većine Zlatarović, dr. Šuhaj, 
L. Petrović, biskup Soić, Vuković, F. Kraljević i napokon 
Žuvić. i 

Dr. Šuhaj zaključio je svoj govor ovim riečima: 
»Obzirom na postignuti rezultat mogu poput velikoga nje- 

mačkoga reformatora pred iice Europe doći, te reći: 
yEvo nas, tako uradismo, drugčije ne mogosmo !“ 

U istinu lepa fraza, nu da li je ovdje i umjestna 
bila? — — 

Žuvić, komu sam ja radi izvraćanja sa moje pod- 
predsjedničke stolice više puta u rieč upadao, završio je 
svoj govor predlogom, da se nagodbena osnova bez 
svake dalje generalne i specijalne debate nepromienjeno 
»en bloc“ primi, na što kuća, ne slušajući na prigovore, 
uz burno povladjivanje većine, ustajanjem sa sjedala, 
velikom većinom pristane. | 

Kod takovoga glasovanja ostali su sjedeći: grof 
Jankovich, Živković, dr. Brlić, biskup Smičiklas, 
Kontić i dr. Stojanović, koji je taj dan prvi put u 
sjednicu došao bio; a Živkoviću, na opetovano potraži- 
vanje kao izvjestitelju protupredloga, ne dadoše više do 
rieči doći. 

Tako se je svršila ta znamenita sjednica u povjesti 
ugarsko-hrvatske nagode. 


* 
* * 


Ovako zaključena ,nagoda“ podnešena bi Njegovom 
Veličanstvu na potvrdu saborskom deputacijom u osobi 
predsjednika Vakanovića, grofa Petra Pejacsevicha 1 
biskupa Soića ; a uz to i reprezentacija u ,riečkom pitanju“, 
koju je saborski odbor ,ad hoc“ sastavio, a saborske 
pak sjednice dana 28. rujna _ 1868. do sankcije nagode 
odgodjene. 

U istoj sjednici položio je grof J. Jankovich svoj 
zastupnički mandat. | 

Ma da strogo ovamo ne spada, ipak je vriedno 
ovdje u kratko zabilježiti, da je ,Agramer Zeitung“, koja 
je u našoj ustavnoj 1 nagodbenoj borbi pod vještim 
perom glavnoga joj suradnika Josipa Prausa patn- 
“otičnu ulogu igrala, dana 16. listopada 1868. prestala 

biti vlastničtvo dotadašnjega ujedno urednika i nakla- 
datelja Nauma Mallina, pošto ju je banske časti na- 
mjestnik barun R. od M. prekupio, a usljed toga od- 
stupivšega Prausa F. pl. Chernel kao ,urednik“ za- 
mienlo. -— — 

Sad se nalazimo u onom kratkom razdobju izmedju 
odgode sabora i potvrde nagode. | 

U saborskoj adresi o riečkom pitanju, zaključenoj 
u saborskoj sjednici od 26. rujna 1868., koju je nagod- 
bena saborska deputacija takodjer sobom poniela, stav- 
ljena je bila na Nj. Veličanstvo ova ,prepokorna molba“ : 


»Da blagoizvoli V. V. u otčinskom nagnuću, koje 
je prema vjernomu narodu ovih kraljevina vazda gojilo, 
ovime izkazanomu neoborivome pravu kraljevinah Dal- 
macije, Hrvatske 1 Slavonije na grad Rieku 1 njezin 
kotar zakonito priznaje pribaviti 1 time vjerno odani 
narod ovih kraljevina za uviek umiriti“ 1 t. d. 


Na ovu, po gore navedenoj ,trojnoj“ saborskoj de- 
putaciji Nj. Veličanstvu dana 9. listopada 1868. u bu- 
dimskom dvoru predanu adresu, blagoizvoljelo je Njeg. 
Veličanstvo u svome odgovoru naglasiti svoju radost 1 
zadovoljstvo, ,da su sva obstojavša državopravna pi- 
tanja izmedju ug. državnoga sabora 1 hrvatskoga sabora 
poravnana na umirenje obijuh strana, 1 da se stara hi- 
storička sveza ,...... može smatrati opet uzpo- 
stavljenom“. | 

»samo što se tiče Rieke, nije jošte pošlo za ru- 
kom prijateljskim putem postići sporazumljenje“. 

»Vodjen uvjerenjem, da je najljepša Mojih vladar- 
oskih dužnostih ondje, gdje se interesi Mojih naroda 
razstavljaju, Mojom kraljevskom riečjuizmirujući 
i poravnavajući posredovati“; 

puzdajući se u lojalno 1 iskreno susretanje naa 
nadam se pouzdano, da će se kao u svih drugih odno- 

šajih, takodjer 1 pogledom na Rieku postići željena 
prijateljska nagoda. Ja ću s toga savjetnike Moje ug. 
krune bezodvlačno uputiti, da Mi, posavjetovavši se 
sa zastupnici svih pri tom učestvujućih, podnesu shodne 
predloge, koji se tada imadu kao kraljevske. 
propozicije tako ug. državnomu kao i hrvat-- 
skomu saboru predložiti, ter koji... .. medju- 
sobno sporazumljenje imadu postići, da tako svršeno 
djelo poravnanja, Menom potvrdjeno, uzmogne što prije 
stupiti u život“. 

»Kraljevskimriešenjemodlučio bih samo 
u onom slučaju, ako se na temelju Mojih, umirenju | 
svih učestvujućih namienjenih predloga, željeni 1 
dužni uspjeh ne bi mogao postići. Priobćiteto svojim 
komitentom“1t. d. 

U prie naznačenu svrhu sastala se je ,,mješovita 
konferencija“ za riečko pitanje u Pešti, i to: od strane 
Hrvatske: dr. Šuhaj, grof Pejacsevich, J. Žuvić i K. 
Bedekovich ; od strane grada Rieke: dr. Randić, Ver- 
neda, Scarpa 1 Giachi; a od strane Ugarske osim g. 
ministra-predsjednika _A.: saborski zastupnici: F. Deak, 
Lj. Horvath, K. Ghyczy, K. Tisza. P. Nyary, P. Somšić, 
A. Csengery, G. Varady, F. Pulszky, G. Klapka, S. 
Bittć i barun Podmaniczky; a od gornje kuće L. pl. 
Szogyćnyi 1 barun B. Lipthay. 

Na osnovu dana 28. listopada kod ministra-pred- 
sjednika obdržavane konferencije gornjih pouzdanika ug. 
sabora u tome pitanju izašla je ,,oficiozna viest“: ,da se 
riečko pitanje može riešiti samo uvaženjem svestranih 


interesa i da idea — razpraviti ovo zamršeno pitanje 
na temelju ,,kraljevske propozicije“ — ne protivi se niti 
zaključku hrvatskoga, niti zaključku ugarskoga sabora a 
niti željam Rieke“. — To je bio kao ,dementi“ na 


razne tomu protuslovne glasove štampe. --- Dogovori 

su bili medjutim medjusobno vodjeni, ali — bez pozi- 
tivnoga rezultata, 

Nu baš uslied tih dogovora izašao je u smislu onoga 
odgovora, koji je Nj. Veličanstvo našoj nagodbenoj sa- 
borskoj deputaciji o riečkom pitanju dati blagoizvolilo, 
da će u tom pitanju ,svojom kraljevskom propozi- 
cijom posredovati“, datiran u Budimu dana 7. stud e- 
noga 1868. a proglašen na ugarskom saboru dana 9. 
studenoga, onaj značajni kralj. odpis, koji govori o 
postignutoj i ustanovljenoj ,nagodi“ izmedju državnoga 
ugarskoga i hrvatskoga sabora 1 to glede svih pitanja, 
nizim grada Rieke, njezine luke i njezina zemljišta, glede. 
koje nije postignuto umirujuće sporazumljenje“. 

U tom se dalje veli: .... ,Budući pako, da Nam 
je toliko na srcu, da sei ova jedina prepona podpuno 
ukloni na umirenje svih interesovanih, držimo za osobitu 
Našu kraljevsku čast, da medju dotičnimi iznova poku- 
šamo prijateljsko poravnanje.“ 

»Pozivamo stoga sovom Našom kraljevskom 
propozicijom zemaljska zastupstva, tako Ugarske kao 
i Hrvatske, Slavonije i Dalmacije. ........ da uvaže, 
da od Naše predšastnice slavne uspomene Marije Tere- 
zije izdana diploma, na kojoj se osniva zak. čl. 4.: 1807. 
jasno kaže: ,Trgovački grad Rieka sa svojim 
područjem ima se i nadalje smatrati kao k Sve- 
toj ug. kruni spadajuće posebno tielo te se 
s njim u svemu tako postupati“, da historičke. 
razpre 1 na njih osnovana izvadjanja puste na stranu te 
se slože u glavnoj misli......... naime, da grad 
Rieka s njezinom lukom i zemljištem sačinjava posebno 
ugarskoj kruni spadajuće tielo; 1 prema tomu 
da ugovore, da se uz sudjelovanje Rieke medju njimi 
prijateljskim putem ustanovi sve ono, što zahtievaju pra- 

vedne želje dotičnih i zajednički interesi svih zemalja Sv. 
krune ugarske.“ 

»Da će se ova Naša kraljevska propozicija 
prihvatiti, nadamo se tim pouzdanjem“ i t. d. (dolazi 
obrazloženje, zašto da se prihvati); pak se dalje veli: 
»da se razlika mnienja može odnositi samo na one pred- 
mete (nezajedničke), u pogledu kojih Hrvatska ima po 
smislu nagode svoju posebnu autonomiju — svoje po- 
sebno zakonarstvo 1 upravu.“ 


»Buduć pako, da se ovi predmeti dadu stalno naj- 
sigurnije ustanoviti prijateljskim sporazumljenjem izmedju 
interesovanih stranaka, pozivamo ovim zemaljska za- 
stupstva tako Ugarske kao 1 Hrvatske, da u tu 
svrhu svako iz svoje sredine izabere po jednu ze- 
maljsku deputaciju, a Mi ćemo pozvati i grad 
Rieku, da posebnom deputacijom učestvuje kod tih raz- 
prava o prijateljskom poravnanju, kako bi se na taj 
način našao put, kojim bi se posljednja ova zapreka 
podpune nagodbe uklonila. Do onda pako, dok se to ne 
svrši uspješno, može medju Ugarskom, Hrvatskom 
i Slavonijom stvorena nagodba stupiti u 
život“ 1t. d. | 

»9 toga ništa ne smeta — veli se nadalje u kralj. 
odpisu — da se razpravljaju nagodbom ustanovljeni ,za- 
jednički poslovi“ na zajedničkom ugarsko-hrvatskom sa- 
boru, da hrvatski sabor u tu svrhu svoje poslanike iza- 
šalje u zajednički sabor 1 odatle u delegaciju, 1 da u tih 
poslovih zajedničko ugarsko-hrvatsko ministarstvo vodi 
upravu.“ 

»nNe stoji na putu, da Hrvatska 1 Slavonija počmu 
u nagodbi pridržanu im autonomiju izvršivati u svih 
pitanjih, koja se ne tiču Rieke i njezina kotara.“ 

»Nema dakle nikakova uzroka, da se radi dogova- 
ranja, koja se na temelju zajedničkih razprava uslied 

ove Naše propozicije o riečkom pitanju povesti 
imaju, ostale česti....... nagode odmah stupe u 
ŽIVOT" aan | 
,9 toga želimo, da Nam se _ od oba zemaljska za- 

stupstva prihvaćena već nagodba što prije podnese na 
kraljevsku potvrdu i sankciju i poslie ovih da stupi u 
život“ it. d. — > 

. Ovaj kraljevski odpis bude u sjednici ugarskoga sa- 
bora od II. studenoga na predlog Deakov po kratkoj 
razpravi prihvaćen i zaključeno: nagodbenu osnovu 
Nj. Veličanstvu odmah na potvrdu podmeti; onda, da se 
za otvoreno riečko pitanje od strane ugarskoga sabora, 
hrvatskoga sabora i grada Rieke izaberu po četiri člana 
u odnosnu mješovitu deputaciju. — 


Naš sabor sastao se je tek I6. studenoga u 
22. svoju sjednicu, u kojoj bijaše pročitan prije navedeni 
na naš sabor upravljeni prev. kralj. odpis u pogledu 
ugarsko-hrvatskoga poravnanja, datiran u Beču dana 
8. studenoga 1868. 

U tome sa onim na ugarski sabor upravljenim sasvim 
ravnoglasnom kr. odpisu, dolazi naprama ugarskomu je- 
dino ova načelna razlika: pošto je ugarski sabor s našim 
ugovorenu nagodu na kraljevsku potvrdu tek odpra- 
viti imao, dok je ona sa naše strane kruni već po- 
dastrta bila, glasi odnosna stavka na naš sabor uprav- 
ljenoga odpisa ovako: ,Vodjen tim osvjedočenjem 1 
očekivajući za stalno, da će sastavši se opet sabor 
kraljevinah Naših Hrvatske, Slavonije 1 Dalmacije uči- 
njeni po Nami glede grada Rieke, njegove luke i kotara 
predlog (,propoziciju“) prihvatiti isto tako, kao i 
sabor kraljevine Naše Ugarske, pronašli smo pod- 
jedno udieliti posebnom listinom previšnju 
Našu potvrdu državopravnoj nagodi, koju Nam 
Vjernosti Vaše u pomenutu upravo svrhu  predložiše 

s gore navedenom preponiznom predstavkom od 26. rujna 
kre 1 d 

Medjutim je ugarski sabor u svojoj dva dana prije, 
t.j. 4. studenoga obdržavanoj sjednici, u kojoj se 
je po prijašnjem Deakovu predlogu i zaključku od II. 
studenoga razpravljalo o inartikulaciji ugarsko- 
hrvatskoga nagodbenoga zakona, zakonsku osnovu 
u 88 1. do 65. bez promjene prihvatio, a & 66. o Rieci 
u smislu u gornjem kralj. odpisu stavljene i po njemu 
prihvaćene ,kraljevske propozicije“ tako preinačio: 

»U smislu predstojećih paragrafah pripoznaje se, da 
spada k zemljištu Hrvatske, Slavonije 1 Dalmacije: 

I. Sve zemljište, koje sada sa gradom Bakrom 1 
njegovim okružjem spada županiji riečkoj, izuzevši grad 
Rieku i njegovo okružje, koji grad, luka 1 okružje 
(kotar) sačinjavaju posebno s ugarskom krunom 
spojeno tielo (separatum sacrae regni coronae adne- 
xum corpus) u pogledu posebne autonomije, koja ovomu 
tielu pripada, i na nju protežućih se zakonarskih i admi- 
nistrativnih odnošaja učinit će se putem deputacijonalnih 
razprava izmedju Ugarske, Hrvatske, Slavonije i Dalma- 
Cije te grada Rieke dogovor zajedničkim sporazumljenjem“. 


Ovako uredjena nagodbena zakonska osnova bude 
prihvaćena bez primjetbe, te ,gornjoj kući“ predana, u 
kojoj je pročitana i takodjer bez primjetbe prihvaćena bila. 

U našoj saborskoj sjednici od 17. studenoga, dakle 
odmah drugi dan iza pročitanoga kralj. odpisa — pošto 
je ovaj medjutim tiskan, pri početku sjednice medju čla- 
nove porazdieljen bio — bude na predlog F. Kraljevića 
većinom glasova (dr. Stojanović i Živković govorili su 
proti tomu) zaključeno, da se pomenuti kr. odpis odmah 
u pretres uzme. 

U toj razpravi proti tomu, da bi se kraljevska 
»Propozicija“ u pogledu Rieke prihvatila, govorili su 

dr. Stojanović, Živković i dr. Brlić, navodeći u glavnoni 
i to dr. St.: da kr. odpis smatra načelno pitanje već 
riešenim, koje se tek riešiti ima; da se radi Rieke — 
njezine autonomije — u dogovor upuštamo, a ovamo se 
ona priznaje u reskriptu kao ,separatum corpus“; da je 
poziv u reskriptu na čl. IV. od g. 1807. nekorektan, jer 
da tih rieči u zakonu nema; da mi ne možemo sma- 
trati Rieku — koja ovdje u našem saboru zastupana biti 
ima — sebi ravnopravnim faktorom ; jer time, ako se taj 
kr. odpis primi, rušimo naš državni temelj it. d. S toga 
predlaže: izbor posebnoga odbora, koji će podnieti po- 
sebni predlog; a nije nikako zato, da se kr. odpis ovako 
en bloc“ primi. 


Zastupnik Živković u glavnom reče: , Temelj sabora 
je »cjelokupnost“ onakova, kakova jest. Rieka je sa- 
stavni dio naše kraljevine. Primi li se ovaj reskript, ko- 
jega propozicija glasi, da je Rieka izlučena iz našeg 
integriteta, kao ,separatum corpus coronae regni Hun- 
gariae“, onda je to pitanje načelno danas riešeno, 1 
tada se Ricka stavlja s nami u ravan položaj na do- 
govor prama kruni; ako to priznamo, onda nismo po- 


zvani da rješavamo to pitanje za nas; rušimo dakle onaj: 


temelj, na kojem ovaj sabor valja da stoji, t. J. da ono, 
što on državopravno ugovara, i za Rieku važi, pak baš 
da bi se i prihvatio pravac ,dogovaranja“ da bi se u 
tome slučaju na grad Rieku odpadajući izaslanici samo 
iz ovoga sabora, u koji i oni spadaju, birati mogli, s toga 
da kralj. reskript niti glede propozicije a niti glede na- 
čina prihvatiti ne može“, Napokon dr. Brlić, pozivajući se 
na mnienje kraljevinskog pododbora o Rieci, po kom 
je ona sastavni dio kralj. Hrvatske, naglašuje opasnost, 
koja bi prihvatom kralj. propozicije više za Ugre nego 
li za nas proizaći mogla i želi u tom pitanju ustmeno 
glasovanje. 

ge Za prihvat kralj. reskripta onako kako glasi, govo- 
rahu osim Kraljevića još: Zlatarović, Bedekovich i L. Pe- 
trović, od kojih prvi t. j. Zlatarović je naglasio: da se 
ovdje ne radi .o prihvatu kakove ,zakonske osnove“. (A 
da šta je bilo drugo u reskriptu iniciativom krune predlo- 
žena ,kraljevska propozicija“, pak još od takovoga 
zamašaja? Op. Ž.). Kruna stavlja samo ,predlog“, a jezgra 
propozicije jest, da se praporno riečko pitanje putem 
daljnjeg dogovora svrsi privede. Riečani su pozvani 
samo radi boljega obavještenja, a što se veli, da je 
o Rieka ,separatum corpus“, to je samo motivacija (?!) 
i te d. S toga je za to, da se prihvati idea krune u od- 
pisu izražena. | 

Brlićev predlog o ustmenom glasovanju, nebudući 
dovoljnim brojem članova poduprt, odbija se, te kralj. 
odpis bude po predlogu K. većinom glasova primljen, 
a kod glasovanja ostaše sjedeći: dr. Stojanović, dr. 
Brlić, Vukotinović, Živković i još dvojica članova. 

Prihvatom kraljevskoga reskripta, te u njemu ini- 
cijativom krune stavljene ,kraljevske propozicije“, učinio 
je naš sabor, prem u drugoj formi, ono isto, što 1 
ugarski, koji je nakon tako prihvaćene propozicije 
kraljevske drugi dan, 14. studenoga, na temelju iste, 
preinačenje redakcije S. 66. nagodbene osnove u 
pogledu grada Rieke preduzeo onako, kako je kralj. 
propozicija glasila. | 

Sad se je u našem saboru dogodilo ono, što usta v- 
noj formi nije odgovaralo. 

Ugarski sabor, prihvativši gornju propoziciju kra- 
ljevsku, mogao je preinaku redakcije 8. 66. nagodbene 
osnove pravilno zaključiti i obaviti, jer se je ta osnova 
još kod njega — u svojoj cielosti t j. glede &. 66. ne 
prihvaćena — nalazila. To je ustavnoj formi posve od- 
govaralo, no naša nagodbena osnova došla nam je odozgo 

sa poznatom t. z. ,krpicom“ na $&. 66., koja je na sebi 
sadržavala štilizaciju iz kraljevskoga reskripta, kakova 
je 1 sada u nagodi, dakle bez da je i na našem saboru 
ta nova redakcija na osnovu prihvaćene kralj. pro- 
pozicije i razpravljena t. j. formalno prihvaćena bila. 

To je bila pogreška u pogledu forme, koju sam i 
ja u mome govoru o reskriptu naglasio. 


Ali kad je naš sabor na gore navedeni način dana 
17. studenoga kraljevski reskript u svojoj cielosti 
prihvatio, dakle i onu propoziciju o položaju Rieke 
kao ,posebnom tielu ug. krune“ itd., onda je drugi dan 
t. j. 18. studenoga u našem saboru proglašen bio prev. 
kr. odpis od 8. studenoga 1868., kojim se naša nagodbena 
zakonska osnova potvrdjuje, i to sa t. zv. krpicom na 
8. 66. 1 na istoj novom, kraljevskoj propoziciji 
odgovarajućom redakcijom istog paragrafa. 

Pošto je nagoda ovako u svojoj cielosti pročitana 
bila, reče odmah predsjednik sabora: 

»Dočim je nagodba, sklopljena medju kraljevinom 
Ugarskom i Hrvatskom, potvrdjena po Nj. Veličanstvu, 
dakle uvedena u zakon, imade se pečatati, medju čla- 
nove podieliti i stupiti na njegovo izvršivanje“. 

Govorilo se je onda, da je taj kralj. odpis, kojim 
se nagoda sa tim novim S. 66. potvrdjuje, našemu sa- 
boru zajedno stigla, sa onim kralj. odpisom, koji je 
one kraljevske propozicije u sebi sadržao, (oba su 
datirana od 8. studenoga 1868.), pa tek, kad su se ove 
dana I7. studenoga u saboru prihvatile, moglo 1 smielo 
se je stupiti drugi dan, t. j. 18. studenoga sa progla: 
šenjem onoga kr. odpisa o potvrdi nagode; pošto se 
je sada nova redakcija S. 66. nagode slagala sa re- 
dakcijom prihvaćene kr. propozicije kao 1 ugarske na- 
godbene osnove. Još je u sjednici od 19. studenoga za- 

ključio sabor zahvalnicu Nj. Veličanstvu na potvr- 
djenju nagode. — | 
* . * 

Tako je postao naš državni temeljni zakon — 
hrvatsko-ugarska nagoda — koja se ujedno sma- 
trati ima i kao zakoniti izliev našega hrvatskoga 
historijskoga javnoga prava isto, kao 1 uzakonjena 
bivša: ,jura municipalia regnorum Dalmatiae, Croatiae 
et Slavoniae“. | | 

A _ sada predjimo još u kratko, da vidimo, šta taj naš 
»pactum conventum“ sa Ugarskom dobra u sebi sadržava ? 

Pored svih naših pogrešaka, učinjenih za vrieme 
ustavnoga preobražaja naše zemlje, t. j. pored svega 
toga, da se je s jedne strane g. 1866. 1 1867., dakle u dva 
puta, propustilo upotrebiti zgodno vrieme i okolnosti za 
povoljniji ugovor Hrvatske sa Ugarskom; a s druge — 
 ,unionističke“ — strane g. 1868. kod sklapanja ,nagode“ 
takodjer propustilo uvažiti i upotrebiti dobrohotnost i 
uvidjavnost ugarskih državnika: Franje Deaka, K. Ghy- 
czy-a, A. Csengery-a 1 drugih u interesu daleko širje po- 
hitičke 1 financijalne samostalnosti naše zemlje; ipak i 
pored svega toga, našoj nagodi 1 onakovoj, kakova je 
1868. stvorena a 1873. revidirana, priznati valja: 

I. Da ona nosi na sebi karakter medjunarodnoga 
ugovora u toliko: da je ona ,ugovorena“ medju dvie 
zemlje i dva naroda, kao u tome sasvim slobodna, 
samostalna 1 medju sobom posve ravnopravna fak- 
tora. To se poreći ne da. 

2. Da je tim ugovorom, inartikuliranim kao ,pactum 
conventum“, sklopljena medju Hrvatskom s jedne i Ugar- 
skom sa Erdeljom s druge strane ,državna zajed- 
nica“, osnovana na ,pragmatičkoj sankciji“, koji državno- 
pravni temelj i obim takodjer joj se poreći ne da ; jer 
sve što je 1 preko toga u našoj hrvatsko-ugarskoj dr- 

žavnoj zajednici, po slovu i duhu same ,nagode“ ne 
leži u pravnom postulatu te, na pragmatičkoj sankciji 
utemeljene državne zajednice naše. 

3. U toj državnoj zajednici i političkom tterito- 
riju naše kraljevine oličena je i državno-politična 
individualnost njezina, kojoj kao takovoj pripadaju 
u njezinoj autonomiji tri državna atributa, ravna 
istim atributima ugarske države. To nije tek u pitanju 
ih ,petito principli“, kako bi se nekima htjelo, već je 
u samoj nagodi jasno izrečeno; a pravne posljedice tih 
načela takodjer su jasne. | 

4. Sadržava ona u sebi kao i svaki državni ugovor, 
takodjer 1 pravnu mogućnost njezinom popravku kao 1 
eventualnoj promjeni njezinoj. Napokon 


5. Pored svih mana i nedostataka ,nagode“, srav- 
nimo li njome stvoreni državopravni položaj Hrvatske sa 
»predožujskim“ stanjem i položajem njezinim, priznati je 
golemu razliku 1 napredak u svakom pogledu. 

A kako stojimo sa garancijom za tačno vršenje 
i sa djelotvornom izvršbom toga državnoga temeljnoga 
zakona? To je stvar koliko Ugarske toliko još 1 više 
naša, jer ta ,garancija“ treba da je prie svega u 
nam samim, u našoj pravnoj sviesti, u kojoj 1 


naša snaga leži. Da je ova svagda na svome mjestu, 


znao bi je i naš protivnik rešpektovati. 


Eto nam za to živa primjera, kako se vrši austro- 
ugarska nagoda u Ugarskoj? Ide u svome tumačenju i 
u svojoj uporabi sve na širje, dok naprotiv naša sve 
na užje. | 

A zašto je u nas tako 1 tko nam je za to u prvome 
kriv, ako ne _ baš mi sami? Zato: što se takove iz- 
vršbe naše nagode tiče, priznajmo 1 recimo iskreno 
svi bez razlike: ,Nostra culpa, nostra maxima culpa“. 


Ea 

Zato ako za sada i ne može biti govora o tom, da 
se gornji naši propusti poprave, jer svašta imade svoje 
vrieme, ali možemo složno i ozbiljno nastojati o tom, 
da se u našem javnom odnošaju prama Ugarskoj bar 
sve ono izpravi i popravi, što je krivom uporabom toga 
danas našega državnoga temeljnoga zakona budi izkva- 
reno ili izopačeno. 

Ovo bi nam bila u današnjim prilikama jedino prak- 
tična, požrtvovna i po našu milu domovinu — naprama 
onoj politici o nedoglednim ciljevima i u nepriznavanju 
ii rušenju postojećega, — daleko koristnija zadaća sva- 
koga — bez razlike stranaka — iskrenoga hrvatskoga 
ih srpskoga rodoljuba i domoljuba. 

Sve ostalo — pošto život naroda stanke ne trpi — 
treba ostaviti svome vremenuiokolnostima. S toga 
na sva ona pitanja i umovanja o tom: je li nije li na- 
goda i njome stvoreno stanje naše zemlje zakonito ili 
samo faktično, 1: da li su toj nagodi predhodivša h:1- 
storijska prava ili kao compendium svega toga, 
historijsko ,državno pravo“ Hrvatske jače od nagode, 
pa da se usljed toga u budućem i daljem razvitku naše 
zemlje i njezinih javnih odnošaja samo toga ,državnoga“ 
kao ,jačega“ prava držati imamo? itd., moglo bi nam 
za odgovor i pouku služiti ovo: 

U političkom životu naroda vriede 1 odlučuju: vrieme 
i okolnosti više nego i najjače — historijsko ili na- 
rodno — pravo, ako uz ovo ne stoji — i snaga. To 
nam najjasnije dokazuje i sama povjest naše domovine ; 
atqui: historia est optima magistra vitae. 


U Zagrebu, mjeseca travnja 1892. 


Živković. 

